
Reziumė

Disertacijoje nagrinėjamos Lietuvos automobilių kelių eismo saugumo problemos. Pagrindiniai tyrimo objektai – eismo įvykiai, saugaus eismo gerinimo priemonės ir jų pagrindimo metodikos, „juodosios dėmės“ ir avaringi ruožai valstybinės reikšmės automobilių keliuose bei matematinis eismo įvykių modeliavimas. Pagrindinis disertacijos tikslas – sukurti efektyvų eismo saugumo gerinimo priemonių pagrindimo modelį. Sukurto modelio taikymo sritis yra potencialiai pavojingiausių Lietuvos automobilių kelių ruožų situacijos gerinimas, „juodųjų dėmių“ naikinimas. 

Darbe sprendžiami keli pagrindiniai uždaviniai: saugaus eismo rodiklių analizė ir vertinimas įdiegus specialias priemones Lietuvos valstybinės reikšmės automobilių keliuose bei kitose užsienio šalyse taikomų panašių saugaus eismo gerinimo priemonių pagrindimo metodikų analizė ir vertinimas. 

Disertaciją sudaro įvadas, penki skyriai, rezultatų apibendrinimas, naudotos literatūros ir autoriaus publikacijų disertacijos tema sąrašai bei 21 priedas.

Įvadiniame skyriuje aptariama tiriamoji problema, darbo aktualumas, aprašomas tyrimų objektas, formuluojamas darbo tikslas bei uždaviniai, mokslinis darbo naujumas, praktinė darbo rezultatų reikšmė, ginamieji teiginiai. 

Pirmame skyriuje pateikiami pagrindiniai duomenys apie Lietuvos valstybinės reikšmės automobilių kelių tinklą, automobilizacijos lygio kitimą, pagrindinius avaringumo rodiklius, saugų eismą veikiančius pagrindinius veiksnius. 

Antrame skyriuje pateikiama taikomų tyrimo metodų apžvalga. Pateikta Lietuvoje, Suomijoje, Baltarusijoje, Lenkijoje ir kitose užsienio šalyse taikomų eismo saugumo gerinimo priemonių pagrindimo metodikų apžvalga ir vertinimas. 
Trečiame skyriuje pateikiamas Lietuvos automobilių keliuose 1999, 2000, 2001 ir 2002 m. įdiegtų saugaus eismo gerinimo priemonių pagrindimo vertinimas.

Ketvirtame skyriuje pateikiamas patobulinto eismo saugumo gerinimo priemonių pagrindimo Lietuvos sąlygoms modelio aprašas.

Penktame skyriuje pateiktas matematinių modelių taikymas eismo įvykiams prognozuoti Lietuvos Respublikos magistraliniuose keliuose. 

Disertacijos tema išspausdinti 8 moksliniai straipsniai: trys – periodiniame mokslo žurnale, įtrauktame į Thomson ISI Web of Science sąrašą, vienas – konferencijų medžiagoje, referuotoje ISI Proceedings duomenų bazėje (Thomson ISI duomenų bazėje); trys – recenzuojamose tarptautinių konferencijų medžiagose; vienas – jaunųjų mokslininkų konferencijos medžiagoje. Disertacijos tema perskaityti 6 pranešimai Lietuvos ir kitų šalių mokslinėse konferencijose.
Abstract

The dissertation studies road safety problems on the roads of Lithuania. The main objects of research – road accidents, road safety improvement measures and their substantiation methodologies, black spots and high-accident road sections on the roads of national significance, mathematical modelling of road accidents. The main aim of the dissertation is to construct the effective model for the substantiation of road safety measures. The area for the use of the model constructed is the improvement of potentially most dangerous sections on the roads of Lithuania and the elimination of black spots. 

The main tasks solved in this work are as follows: analysis and evaluation of road safety indices after implementation of special measures on the roads of national significance of Lithuania, also analysis and evaluation of similar methodologies for the substantiation of road safety measures used in other foreign countries. 

The dissertation consists of four parts including Introduction, 5 chapters, Conclusions, References and 21 Annexes. General characteristic of the dissertation describes the studied problem, topicality of the work, the formulated aim and tasks, scientific novelty, practical value of results and the defended propositions of the work. 

Chapter 1 gives the main data on the road network of national significance of Lithuania, the change in the level of vehicle ownership, the basic accident indices and the essential factors influencing road safety. 

Chapter 2 gives a review of research methods used, review and evaluation of methodologies for the substantiation of road safety measures in Lithuania, Finland, Belarus, Poland and other countries. 
Chapter 3 gives the evaluation of the effect of road safety measures implemented on the roads of Lithuania in 1999, 2000, 2001 and 2002.
Chapter 4 describes the improved model for the substantiation of road safety measures under Lithuanian conditions. 
Chapter 5 presents the use of mathematical models for the forecasting of road accidents on the main roads of the Republic of Lithuania. 

8 scientific articles were published on the topic of the dissertation: three – in a periodical scientific journal included into the list of Thomson ISI Web of Science; one – in the proceedings abstracted in the ISI Proceedings Database (in Thomson ISI Database); three – in the reviewed proceedings of international conferences; one – in the proceedings of the young scientists’ conference. On the topic of dissertation 6 presentations were made in the scientific conferences held in Lithuania and other countries.
Sąvokos
Šiame darbe vartojamos sąvokos

Automobilis – bet kokia motorinė transporto priemonė, skirta važiuoti keliu, vežti krovinius ir (ar) keleivius arba vilkti kitas transporto priemones. Prie automobilių taip pat priskiriami troleibusai, nebėginės elektrinės transporto priemonės, kurioms energija tiekiama elektros laidais. Prie automobilių nepriskiriami motociklai, lengvieji keturračiai motociklai, keturračiai motociklai, mopedai, traktoriai ir savaeigės mašinos. 

Avaringas ruožas − tai kelio ruožas, kuriame avaringumo rodikliai dar nepasiekė ribinių reikšmių, tačiau reikia imtis prevencinių priemonių, kad jame neatsirastų „juodoji dėmė“.
Automobilizacijos lygis parodo, kiek transporto priemonių tenka 1000-iui šalies gyventojų.
Eismo dalyvis – asmuo, dalyvaujantis kelių eisme (vairuotojas, pėsčiasis, keleivis).
Eismo įvykis – įvykis kelyje, viešose arba privačiose teritorijose, kurio metu, dalyvaujant judančiai transporto priemonei, žuvo ar buvo sužeista žmonių, sugadinta ar apgadinta bent viena transporto priemonė, krovinys, kelias, jo statiniai ar bet koks kitas įvykio vietoje buvęs turtas.
Eismo organizavimas – transporto priemonių ir eismo dalyvių judėjimo keliais reguliavimo teisinių ir techninių priemonių bei tvarkomųjų veiksmų kompleksas.
Eismo saugumas – kelių eismo ypatybių visuma, rodanti, kiek eismo dalyviai yra apsaugoti nuo eismo įvykių ir jų padarinių.
Eismo saugumo užtikrinimas – veikla, kuria siekiama užkirsti kelią eismo įvykiams, sušvelninti jų padarinius.
„Juodoji dėmė“ − kelio ruožas, kuriame avaringumo rodikliai viršijo ribines reikšmes ir kuriame reikia nedelsiant imtis priemonių saugaus eismo situacijai gerinti. Pagal dabartiniu metu taikomą metodiką ,,juodąja dėme“ vadinami tokie 500 metrų kelių ruožai, kuriuose per 4 metus įvyko 4 ir daugiau įskaitiniai eismo įvykiai ir avaringumo koeficientas:
· AK min = 0,5 keliams su skiriamąja juosta;

· AK min = 0,8 keliams be skiriamosios juostos.

Kelias – eismui skirta ir naudojama žemės arba statinio paviršiaus juosta per visą jos plotį, įskaitant važiuojamąją dalį, sankryžas, šaligatvius, kelkraščius, pėsčiųjų ir dviračių takus, skiriamąsias juostas.
Kelio saugumo auditas – nustatyta tvarka atliekamas išsamus techninis kelio projekto saugumo charakteristikų patikrinimas visais projekto rengimo ir įgyvendinimo etapais, pradedant planavimu ir baigiant kelio priežiūros darbais, taip pat eksploatuojamo kelio būklės įvertinimas kelių eismo saugumo užtikrinimo požiūriu.
Pėstysis – asmuo, esantis kelyje ne transporto priemonėje, taip pat važiuojantis neįgaliųjų vežimėliu, riedučiais, riedlente, paspirtuku, vedantis dviratį, mopedą, motociklą, traukiantis (stumiantis) rogutes, vaikišką ar kitokį vežimėlį. Pėsčiuoju nelaikomas kelyje dirbantis asmuo.
Sankryža – kelių susikirtimo, susijungimo arba atsišakojimo viename lygyje vieta, įskaitant atvirus plotus, kuriuos sudaro minėti kelių susikirtimai, susijungimai arba atsišakojimai. Sankryžomis nelaikomos vietos, kur išvažiuojama iš kelio į esančias šalia jo teritorijas arba įvažiuojama į kelią iš esančių šalia jo teritorijų.
Skiriamoji kelio juosta (skiriamoji juosta) – konstrukcinis kelio elementas (apželdintas veja, želdiniais arba su kelio danga, kurioje įrengti apsauginiai atitvarai), skiriantis gretimas važiuojamąsias kelio dalis ir nenumatytas transporto priemonėms važiuoti arba sustoti (stovėti).
Slenkmuo − menama fiksuoto ilgio atkarpa, kurią perkeliant kelyje tikrinama avaringojo ruožo buvimo sąlyga.
Transporto priemonė – priemonė žmonėms ir (arba) kroviniams, taip pat ant jos sumontuotai stacionariai įrangai vežti. Ši sąvoka taip pat apima traktorius, savaeiges mašinas ir eismui ne keliais skirtas transporto priemones.
Vairuotojas – asmuo, vairuojantis transporto priemonę. Vairuotojams gali būti prilyginami asmenys, dalyvaujantys eisme pagal šiame įstatyme apibrėžtus papildomus reikalavimus (vadeliotojai, raiteliai, asmenys, varantys keliu gyvulius ar paukščius), taip pat asmenys, kurie moko vairuoti.
Žymėjimai

Santrumpos

AK – avaringumo koeficientas, vienas iš pagrindinių avaringumo rodiklių, charakterizuojantis eismo įvykių skaičių, tenkantį 1 mln. automobilių, pravažiuojančių 1 km kelio ruožu per metus.
AT – eismo įvykių tankis, vienas pagrindinių avaringumo rodiklių, kuris parodo eismo įvykių skaičių, tenkantį vieno kilometro kelio ruožui per metus.
aut./parą – automobilių per parą.
BVP – bendrasis vidaus produktas.
ES – Europos Sąjunga.
GDV – grynoji dabartinė vertė (Net Present Value – NPV).
HDM – kelių plėtros ir valdymo modelis (Highway Development and Management Tool).
LAKIS − Lietuvos automobilių kelių informacinė sistema.
N/S  – naudos ir sąnaudų santykis (Benefit/Cost Ratio – B/C).
TARVA – kelių saugaus eismo priemonių poveikį įvertinantis modelis (a Tool for Estimation of Traffic Safety Effects of Road Improvements). 

TARVAL – kelių saugaus eismo priemonių poveikį įvertinantis modelis, pritaikytas Lietuvos sąlygoms.
TINA – transporto infrastruktūros poreikių įvertinimas (Transport Infrastructure Needs Assessment); ES organizacija, nustatanti transeuropinių koridorių ir europinės reikšmės kelių plėtros prioritetus.
TKTI – VĮ Transporto ir kelių tyrimo institutas.
TP – transporto priemonė.
VGN – vidinė grąžos norma (Internal Rate of Return – IRR).
VMPEI – vidutinis metinis paros eismo intensyvumas.
VTT – Suomijos techninių tyrimų centras (Technical Research Centre of Finland).

Įvadas

Tiriamoji problema

Transportas yra svarbi Lietuvos Respublikos ekonominės ir socialinės infrastruktūros dalis, kurios funkcija – tenkinti visuomenės ir ūkio subjektų poreikius vežant krovinius bei keleivius. Jis turi tiesioginę įtaką šalies ekonomikos augimui plėtojant tarptautinę ir vidaus prekybą, turizmą bei įgyvendinant pamatinius bendrosios rinkos principus – laisvą žmonių, prekių, paslaugų judėjimą. 

Lietuvos transporto infrastruktūros tinklas gana gerai išplėtotas ir kelių sektoriuje sudaro 99,8 proc. ES vidurkio. Lietuvos Respublikoje eksploatuojama 79 984 km automobilių kelių, iš jų 21 320 km – valstybinės reikšmės automobilių kelių (LR susisiekimo... 2008). 

Lietuvos teritoriją kerta tarptautinės svarbos I transporto koridorius ir jo atšaka IA, taip pat IX transporto koridoriaus atšakos IXB ir IXD. Platus šalies kelių ir geležinkelių tinklas, Klaipėdos valstybinis jūrų uostas ir tarptautiniai oro uostai sudaro palankias sąlygas vidaus bei tarptautiniam krovinių ir keleivių judėjimui, vidaus ir tarptautinės prekybos plėtojimui, turi didelę reikšmę šalies ekonomikai. Svarbu, kad Lietuvos, kaip tranzito valstybės, keliai būtų geri, saugūs, o gerai išvystyta infrastruktūra būtų patogi ir krovininiam, ir keleiviniam transportui. 

Lietuvai integruojantis į Vakarų Europos ekonominę erdvę, sparčiai kinta šalies transporto sistema. Dinamiškas automobilių skaičiaus ir vežimų poreikio kitimas iki 2009 m. lėmė eismo intensyvumo augimą. Kasdienių eismo įvykių rizikos tikimybė, transporto priemonių sangrūdos ir nuolatiniai eismo trikdžiai kelia daugelio transporto priemonių vairuotojų ir visuomeninio transporto naudotojų nusivylimą, didina jų psichologinę įtampą, taigi ir avaringumą. Todėl avaringumas yra vienas pagrindinių rodiklių, atspindinčių transporto sistemoje vykstančius procesus, teigiamą ar neigiamą jų raidą.

Eismo įvykiai automobilių keliuose yra viena iš labai svarbių problemų Europos ir viso pasaulio mastu. Skaičiuojama, kad nuostoliai dėl eismo įvykių Europos Sąjungoje siekia apie 1–1,5 % BVP. Lietuvoje šie nuostoliai yra dar didesni. Eismo įvykiai mūsų šalyje kasmet atneša didžiulių nuostolių valstybei, sukelia skausmą žuvusiųjų ir sužeistųjų šeimoms. Siekiant mažinti avaringumą, būtina vykdyti valstybinę eismo saugos gerinimo politiką. Viena svarbių saugaus eismo gerinimo krypčių – inžinerinių saugaus eismo priemonių diegimas avaringuose automobilių kelių ruožuose. Pagrindinis saugaus eismo užtikrinimo veiklos tikslas − numatyti tokias priemones, kurios padėtų išvengti skaudžių eismo įvykių pasekmių bei sumažinti eismo dalyvių klaidingo elgesio atvejų. 

Nagrinėjant įskaitinių eismo įvykių išsidėstymą Lietuvos automobilių keliuose pastebima, kad jie dažnai kartojasi tose pačiose vietose. Apskaičiavus avaringumo rodiklius identifikuojamos „juodosios dėmės“ ir avaringi ruožai, tuomet išanalizavus eismo įvykių priežastis reikia imtis atitinkamų eismo saugumo gerinimo priemonių eismo įvykių koncentracijos vietoms eliminuoti. 

Saugaus eismo gerinimo būdų ir priemonių įdiegimas turi teikti naudą visuomenei. Diegiamų eismo saugumo gerinimo priemonių ekonominio vertinimo metu nustatomas kiekvienos planuojamos priemonės poveikis bei gaunama ekonominė nauda. 

Iki šiol Lietuvos automobilių keliuose diegiamoms eismo saugumo gerinimo priemonėms vertinti buvo taikoma 1995 m. Suomijos techninių tyrimų centre sukurta metodika, kuri šiuo metu nebeatitinka dabartinių mūsų šalies sąlygų. Ši metodika taikoma esamoms „juodosioms dėmėms“ naikinti skirtų eismo saugumo gerinimo priemonių vertinimui, tačiau negali būti taikoma eismo įvykių prognozei bei avaringų ruožų atsiradimo prevencijai naujai tiesiamuose bei rekonstruojamuose kelių ruožuose.
Darbo aktualumas

Lietuvai įstojus į Europos Sąjungą ir plečiantis ekonominiams ryšiams su ES šalimis, iki 2009 m. kasmet didėjo tiek tranzitiniai srautai Lietuvos keliuose, tiek automobilizacijos plėtra. Integruojant šalies kelių transportą į Europos transporto sistemą, saugus eismas keliais tampa prioritetine sritimi. Lietuva saugaus eismo požiūriu yra padidintos rizikos šalis, todėl saugiam eismui šalies keliais užtikrinti būtina imtis visokeriopų priemonių, kurių visuma leistų siekti užsibrėžtų tikslų vykdant kompleksines ar specialiąsias programas.

Tarptautinės eismo nelaimių statistikos duomenimis, Lietuva yra viena iš nedaugelio Europos šalių, kurioje kasmet žūva daugiausia žmonių tenkančių vienam mln. gyventojų, lyginant su kitomis Europos Sąjungos šalimis.           1994–2008 m. Lietuvoje eismo įvykiuose žuvo 10 681 žmogus, 102 850 buvo sužalota. Dažniausiai nukenčia jauni žmonės, visuomenė patiria didelių moralinių ir materialinių nuostolių. Eismo įvykių metu gautos traumos yra labai sunkios: laikoma, kad vienam žuvusiajam tenka 3, likę invalidais. Per minėtą laikotarpį žuvo daugiau kaip 10 000 žmonių, taigi invalidų per tuos metus dėl eismo įvykių padaugėjo 30 000. Dėl eismo įvykių patiriami nuostoliai įvairiais vertinimais yra skirtingi. Pagal Lietuvoje parengtą metodiką šie nuostoliai kasmet sudaro apie 1,3–1,5 mlrd. Lt.

2001 m. rugsėjo mėnesį Europos Komisijos patvirtintoje Baltojoje knygoje buvo užsibrėžtas tikslas žuvusiųjų eismo įvykiuose skaičių iki 2010 m. sumažinti perpus (nuo 50 000 iki 25 000 per metus) (European Commission… 2001). Tai padaryti turi būti siekiama suvienodinant baudų dydžius, įrengiant papildomas priemones saugiam eismui užtikrinti, įdiegiant naujas ir pažangias technologijas. Įstojusi į Europos Sąjungą, Lietuva taip pat prisiėmė šį Europos Sąjungos šalis vienijantį tikslą: iki 2010 m. sumažinti eismo įvykiuose žuvusiųjų skaičių 50 %, t. y. pasiekti, kad Lietuvoje iki 2010 m. eismo įvykiuose žūtų ne daugiau kaip 350 žmonių. Deja, statistiniai duomenys liudija, kad eismo saugumas automobilių keliuose iki šiol Lietuvoje yra vienas blogiausių Europos Sąjungoje. „Juodųjų dėmių“ skaičius Lietuvos automobilių keliuose yra didelis, todėl būtina sukurti efektyvų eismo saugumo gerinimo priemonių pagrindimo modelį, kuris leistų parinkti eismo saugumo gerinimo priemones, pirmiausi tuose kelių ruožuose, kuriuose avaringumo rodikliai viršija ribines reikšmes.

Esama avaringumo situacija rodo, kad priemonės ir būdai, kurių šiuo metu imamasi saugaus eismo situacijai pagerinti, yra nepakankami. Reikalingi išsamūs avaringumo tyrimai bei nuoseklios pagal jų rezultatus atliekamos analizės ne tik visos šalies, bet ir atskirų regionų bei miestų mastu. Būtina kompleksiškai įvertinti esamą situaciją nagrinėjamoje kelių tinklo dalyje, tiksliai parodysiančią eismo saugumo gerinimo priemonių suteiktą efektą, bei naudą.
Disertacijoje atliktų avaringumo tyrimų rezultatai parodė, kad šiuo metu Lietuvoje taikoma saugaus eismo gerinimo priemonių pagrindimo metodika neleidžia tiksliai parinkti saugaus eismo gerinimo priemonių avaringuose ruožuose, prognozuoti eismo įvykius bei priemones šių įvykių prevencijai. Todėl būtina ją tikslinti, įvertinus Lietuvos ir kitų šalių patirtį, taikyti matematinės statistikos bei optimizavimo matematinius modelius eismo įvykių prevencijai. Šios metodikos tobulinimas ir apibrėžia disertacijos darbo aktualumą. 
Tyrimų objektas

Darbo tyrimų objektas – įskaitinių eismo įvykių koncentracijos vietos („juodosios dėmės“, avaringi ruožai), eismo saugumo gerinimo priemonių pagrindimo modelis, matematinis tikimybinis modelis eismo įvykių skaičiui valstybinės reikšmės magistraliniuose keliuose prognozuoti. Eksperimentinis objektas – Lietuvos automobilių keliuose 1995–2007 m. įvykę įskaitiniai eismo įvykiai. Lyginami avaringumo duomenys, imti prieš diegiant eismo saugumo gerinimo priemones ir praėjus ketveriems metams po jų įdiegimo.
Darbo tikslas

Mokslinio darbo tikslas – patobulinti saugaus eismo priemonių pagrindimo metodiką „juodosioms dėmėms“ šalinti ir sudaryti matematinį modelį įskaitiniams eismo įvykiams prognozuoti bei sudaryti optimizavimo uždavinį, modeliuojantį optimalių eismo saugumo gerinimo priemonių parinkimą Lietuvos magistraliniuose keliuose.
Darbo uždaviniai

Darbo tikslui pasiekti darbe reikia spręsti šiuos uždavinius:

1. Atlikti šiuo metu Lietuvoje taikomos saugaus eismo gerinimo priemonių pagrindimo metodikos analizę.

2. Atlikti saugaus eismo rodiklių analizę ir vertinimą įdiegus specialias priemones Lietuvos valstybinės reikšmės automobilių keliuose bei įvertinti taikomos metodikos efektyvumą.

3. Išanalizuoti ir įvertinti kitose užsienio šalyse taikomas panašias saugaus eismo gerinimo priemonių pagrindimo metodikas.

4. Įvertinus kitų šalių patirtį bei Lietuvoje taikomos metodikos trūkumus, sudaryti efektyvų saugaus eismo gerinimo priemonių pagrindimo modelį.

5. Atlikti naujos programinės įrangos testavimą ir bandomuosius skaičiavimus.

6. Išnagrinėti matematinių metodų taikymą įskaitiniams eismo įvykiams prognozuoti.

7. Sudaryti matematinį modelį įskaitiniams eismo įvykiams prognozuoti bei sudaryti optimizavimo uždavinį, modeliuojantį optimalių eismo saugumo gerinimo priemonių pasirinkimą Lietuvos magistraliniuose keliuose.

Tyrimų metodika
Sprendžiant moksliniame darbe iškeltus uždavinius ir siekiant įgyvendinti darbo tikslą, taikyti įvairūs tyrimų metodai. Statistiniai metodai (aprašomoji statistika, laiko eilučių matematiniai modeliai, koreliacinė ir regresinė analizė) taikyti analizuojant avaringumo rezultatus, gautus prieš įdiegiant eismo saugumo gerinimo priemones avaringuose Lietuvos automobilių kelių ruožuose bei praėjus ketveriems metams po jų įdiegimo. Išanalizuoti 1995–2007 m. Lietuvos valstybinės reikšmės automobilių keliuose įvykusių įskaitinių eismo įvykių duomenys. Lyginamosios analizės metodas taikytas atliekant Lietuvos ir užsienio šalyse taikomų eismo saugumo gerinimo priemonių pagrindimo metodikų analizę. Optimizavimo metodai (tiesinis programavimas, dalinis sveikaskaitis programavimas) taikyti parinkus statistinius matematinius modelius eismo įvykiams prognozuoti.
Darbo mokslinis naujumas ir jo reikšmė
Aprobuota užsienio šalių patirtis leido patobulinti saugaus eismo gerinimo priemonių pagrindimo modelį ir pritaikyti Lietuvos eismo sąlygoms. 

Pirmą kartą vertinimo modelis sudarytas remiantis per 12 metų avaringuose Lietuvos automobilių kelių ruožuose įgyvendintų inžinerinių saugaus eismo priemonių analizės rezultatais bei užsienio šalių patirtimi. Naudojant Microsoft Office Access programą buvo sukurta duomenų bazė, kuri veikia kaip atskira programa „Saugaus eismo priemonių vertinimas“. Sukurta ir bandomaisiais skaičiavimais patikrinta programa „Saugaus eismo priemonių vertinimas“ įvertina avaringame ruože arba „juodojoje dėmėje“ numatomų diegti inžinerinių eismo saugumo gerinimo priemonių efektyvumą, taikant siūlomus saugaus eismo gerinimo priemonių poveikio, elastingumo, eismo intensyvumo bei prevencijos priemonių kainų augimo prognozių koeficientus. Atsižvelgiant į ekonominę situaciją šalyje, programa leidžia prognozuoti eismo įvykius bei jų nuostolius.
Pateikiamas matematinis modelis eismo įvykiams prognozuoti ir modeliuoti optimalių eismo saugumo gerinimo priemonių pasirinkimą Lietuvos magistraliniuose keliuose.
Darbo rezultatų praktinė reikšmė
Sudarytas eismo saugumo gerinimo priemonių vertinimo modelis ir parengta kompiuterinė programa gali būti taikomi eismo saugumo gerinimo priemonių ekonominiam pagrindimui atlikti prieš įdiegiant eismo saugumo gerinimo priemones avaringuose Lietuvos automobilių kelių ruožuose ir „juodosiose dėmėse“. 

Sudarytas matematinio tikimybinio modelio projektas ir optimizavimo uždavinys gali būti naudojamas eismo įvykių prognozei, optimalių eismo saugumo gerinimo priemonių pasirinkimui „juodosiose dėmėse“ esančiose Lietuvos magistraliniuose keliuose.
Ginamieji teiginiai

1. Lietuvos automobilių keliuose diegiamas saugaus eismo gerinimo priemones būtina vertinti socialiniu ir ekonominiu aspektais.

2. Diegiamoms saugaus eismo gerinimo priemonėms vertinti reikia taikyti šiuolaikines metodikas, įvertinančias dabartines esamas avaringumo, eismo intensyvumo ir kitas sąlygas.

3. Diegiamoms saugaus eismo priemonėms vertinti turi būti sukurtos specialios kompiuterinės programos, leidžiančios naudoti automobilių kelių informacinių sistemų duomenų bazes, apdoroti didelį kiekį duomenų ir atlikti gana sudėtingus matematinius skaičiavimus.

4. Lietuvos automobilių keliuose būtina diegti saugaus eismo gerinimo priemones ne vien tik avaringuose kelių ruožuose ir „juodosiose dėmėse“, bet pasitelkus matematinius statistinius modelius prognozuoti eismo įvykių koncentracijos vietas ir užkirsti kelią avaringų ruožų susidarymui.
Darbo rezultatų aprobavimas

Disertacijos tema išspausdinti aštuoni moksliniai straipsniai: trys – periodiniame mokslo žurnale, įtrauktame į Thomson ISI Web of Science sąrašą (Ratkevičiūtė et al. 2007, Kapski et al. 2007, Kapski et al. 2008); vienas – konferencijų medžiagoje, referuotoje ISI Proceedings duomenų bazėje (Thomson ISI duomenų bazėje) (Ratkevičiūtė et al. 2008); trys – recenzuojamose tarptautinių konferencijų medžiagose (Čygas et al. 2004; Ratkevičiūtė et al. 2006a; Vitkienė et al. 2008); vienas – jaunųjų mokslininkų konferencijos medžiagoje (Ratkevičiūtė 2006b).

Disertacijoje atliktų tyrimų rezultatai buvo paskelbti šešiose mokslinėse konferencijose Lietuvoje ir užsienyje: 

· Tarptautinėje konferencijoje 3rd European Transport Congress 2004 m. Opatijoje, Kroatijoje.
· Jaunųjų  mokslininkų  konferencijoje „Lietuva be mokslo – Lietuva be ateities“ 2006 m. Vilniuje.

· Tarptautinėje konferencijoje „On Safe Roads in the XXI Century“ 2006 m. Budapešte, Vengrijoje.

· Tarptautinėje konferencijoje „Environmental Engineering“ 2008 m. Vilniuje.

· Tarptautinėje konferencijoje «Наука – образованию, производству, экономике» 2008 m. Minske, Baltarusijoje.

· Tarptautinėje konferencijoje XXVII International Baltic Road Confe-
rence 2009 m. Rygoje, Latvijoje.
Disertacijos struktūra

Disertaciją sudaro įvadas, penki skyriai ir rezultatų apibendrinimas, pateiktas 21 priedas.

Darbo apimtis – 110 puslapių, neskaitant priedų, tekste naudota 37 numeruotos formulės, 26 paveikslai ir 22 lentelės. 

1

Lietuvos automobilių kelių tinklo ir
avaringumo rodiklių analizė 
Šiame skyriuje pateikiami pagrindiniai duomenys apie Lietuvos valstybinės reikšmės automobilių kelių tinklą, automobilizacijos lygio kitimą, pagrindinius avaringumo rodiklius, saugų eismą veikiančius pagrindinius veiksnius.
1.1. Automobilių kelių tinklas, automobilizacijos lygis ir avaringumo rodikliai
Lietuvos keliai pagal reikšmę skirstomi į valstybinės reikšmės ir vietinės reikšmės kelius. Valstybinės reikšmės keliai pagal paskirtį skirstomi į magistralinius, karšto ir rajoninius kelius, kurie vienas nuo kito skiriasi atliekama funkcija, eismo kokybės lygiu, geometriniais parametrais ir pan. Lietuvos Respublikos valstybinės reikšmės automobilių kelių tinklą ir inžinerinius jų statinius tvarko prie Susisiekimo ministerijos įkurta Lietuvos automobilių kelių direkcija, kurios pagrindinis uždavinys – įgyvendinti automobilių kelių tinklo plėtojimo, kelių tiesimo, taisymo, priežiūros, infrastruktūros tobulinimo ir eismo saugumo organizavimo darbų politiką. Vietinės reikšmės automobilių kelius ir gatves prižiūri savivaldybės. 

Lietuva turi gerą, net palyginti su Vakarų standartais, kelių tinklą. 1.1 lentelėje lyginami Baltijos ir kai kurių kitų valstybių duomenys apie automobilių kelių tinklą. 2009 m. sausio 1 d. Lietuvoje buvo 21 320,23 km valstybinės reikšmės automobilių kelių, iš jų 1 748,47 km (8,2 %) – magistralinių, 4 946,47 km (23,2 %) – krašto ir 14 625,30 km (68,6 %) – rajoninių. Tūkstančiui Lietuvos gyventojų tenka 6,36 km, o tūkstančiui kvadratinių kilometrų teritorijos – 326,53 km valstybinės reikšmės kelių (Lietuvos automobilių kelių informacinė sistema LAKIS). 
1.1 lentelė. Baltijos ir kai kurių kitų valstybių automobilių kelių tinklas 

Table 1.1. Road network of the Baltic States and other countries 
	Šalis
	Šalies 

plotas, tūkst. km2
	Kelių ilgis, tūkst. km
	Šalies kelių tinklo tankis, km/km2
	Šalies kelių tinklo tankis, palyginti su Lietuva

	Lietuva
	65,3
	21,3
	0,33
	1,00

	Latvija
	64,6
	20,5
	0,33
	1,00

	Estija
	45,2
	14,8
	0,33
	1,03

	Lenkija
	312,7
	165
	0,53
	1,66

	Suomija
	337
	2401
	0,71
	2,22

	Prancūzija
	544
	392
	0,72
	2,25

	Vengrija
	93
	106
	1,14
	3,53

	Austrija
	83,8
	100
	1,19
	3,72

	Olandija
	41,2
	100
	2,43
	7,59

	Belgija
	30,5
	135
	4,42
	13,81


Kelių transporto tinklui plėsti, modernizuoti, remontuoti bei užtikrinti jo funkcionavimą naudojamos Kelių priežiūros ir plėtros programos bei Europos Sąjungos lėšos (LR susisiekimo... 2001; Lietuvos automobilių... 2009). Kelių sektoriaus paskutiniųjų kelerių metų finansavimo dinamika bei prognozės pateiktos 1.1 paveiksle (LAKD 2008).
Transporto priemonių Lietuvoje kasmet daugėja. Per pastaruosius 15 metų transporto priemonių skaičius išaugo 2,4 karto ir 2008 m. siekė per 2 mln. vienetų. Automobilizacijos lygio Lietuvoje kitimo dinamika pateikta 1.2 paveiksle.

1.1 pav. Valstybinės reikšmės kelių finansavimo dinamika 2004–2009 m.
Fig. 1.1. Dynamics in the financing of roads of national significance,
2004–2009

1.2 pav. Automobilizacijos lygio kitimo dinamika Lietuvoje 1994–2008 m.
Fig. 1.2. Dynamics in the change of vehicle ownership level, 1994–2008
Nors transporto priemonių skaičius ir vidutinis metinis paros eismo intensyvumas kasmet didėja, tačiau žuvusiųjų eismo įvykiuose mažėja (1.3 pav.). Dėl kasmet tobulėjančių transporto priemonių (oro pagalvės, modernūs saugos diržai, stabdžių antiblokavimo sistemos, sustiprintas automobilio kėbulas ir kt.) eismo įvykių pasekmės yra lengvesnės (VĮ Regitra... 2009). 

1.3 pav. Transporto priemonių ir žuvusiųjų skaičius 1994–2008 m.
Fig. 1.3. Number of vehicles and people killed in 1994–2008
Palyginti su kitomis Europos Sąjungos valstybėmis, Lietuvoje avaringumo rodikliai yra vieni blogiausių. Tarp Europos Sąjungos valstybių Lietuva metams bėgant pirmauja pagal žuvusiųjų skaičių, tenkantį 1 mln. gyventojų. Nors Lietuvoje avaringumo rodikliai prasčiausi Europoje, tačiau pagal žuvusiųjų skaičiaus eismo įvykiuose sumažėjimą nuo 2007 m. iki 2008 m. mūsų šalis pirmauja tarp Europos Sąjungos valstybių (European Commission... 2009).
Saugaus eismo užtikrinimas automobilių keliuose ir gatvėse yra vienas svarbiausių šių dienų uždavinių Lietuvos ir visos ES transporto srityje. Europos Sąjungos šalių transporto ministrai 2000 m. įsipareigojo per 2001–2010 metų laikotarpį žuvusiųjų eismo įvykiuose skaičių sumažinti 50 % (European Commission... 2001). ES šalys viena po kitos šiuos įsipareigojimus įtvirtino nacionaliniu lygmeniu. 1.4 pav. pateiktas žuvusiųjų žmonių skaičiaus pokytis procentais Europos Sąjungos šalyse nuo 2001 metų.

1.4 pav. Žuvusiųjų skaičiaus pokytis ES šalyse 2001–2008 m.
Fig. 1.4. Change in the number of people killed in EU countries,
2001–2008
2008 m. eismo įvykiuose žuvusiųjų skaičius Lietuvoje buvo vienas mažiausių per pastaruosius 40 metų. Toks spartus avaringumo mažėjimas pasiektas tik suvienijus visų suinteresuotų institucijų pajėgas bendram darbui gelbėjant žmonių gyvybes. Puikus rezultatas pasiektas itin sugriežtinus eismo dalyvių kontrolę, keletą metų nuosekliai diegiant inžinerines eismo saugą gerinančias priemones, aktyviai vykdant švietėjišką veiklą, todėl pastebimai pasikeitė eismo dalyvių kultūra ir atsakomybė kelyje, o atlikti įvairūs mokslo tiriamieji darbai leido daug efektyviau dirbti ir perimti tinkamą užsienio šalių patirtį.

2008 m. Lietuvoje užregistruoti 4897 eismo įvykiai, kurių metu 498 žmonės žuvo ir 5940 buvo sužeista. 2008 m., palyginti su 2007 m., įvyko 24,1 % mažiau įskaitinių eismo įvykių, žuvusių žmonių skaičius šiuose įvykiuose sumažėjo 32,7 %, sužeistų – 26,1% (1.5 pav.) (Statistikos departamentas... 2009; Lietuvos policijos... 2009).

Gyvenamosiose teritorijose dėl didesnio eismo intensyvumo įvyksta apie 65 % įskaitinių eismo įvykių, juose sužeidžiama apie 63 % visų nukentėjusiųjų, tačiau kadangi miestuose ir gyvenvietėse važiuojama lėčiau, juose įvykusių eismo įvykių pasekmės ne tokios skaudžios – žuvusiųjų skaičius šiose vietose sudaro apie 30 % visų žuvusių eismo dalyvių Lietuvos keliuose (Lietuvos automobilių... 2003–2009).

1.5 pav. Eismo įvykių ir nukentėjusiųjų kitimo dinamika 2001–2008 m.
Fig. 1.5. Dynamics in the change of accidents and their victims 2001–2008
Apie 35 % visų šalyje įvykusių eismo įvykių įvyksta valstybinės reikšmės keliuose, tačiau dėl didesnio leistino greičio žuvusiųjų skaičius šiuose keliuose sudaro apie 70 % visų eismo įvykiuose žuvusių eismo dalyvių (1.2 lentelė). Pagrindinės eismo įvykių priežastys valstybinės reikšmės keliuose – leistino greičio nesilaikymas, saugaus greičio nepasirinkimas, saugaus atstumo nesilaikymas, saugos diržų nenaudojimas, kelių eismo taisyklių pažeidimai, vairavimas ar kitoks dalyvavimas eisme apsvaigus nuo alkoholio (Lietuvos automobilių... 2003–2009).

1.2 lentelė. Eismo įvykiai ir nukentėjusieji užmiesčio ir gyvenamojoje teritorijoje 2008 m.
Table 1.2. Accidents and their victims in rural and built-up areas, 2008
	Kelio reikšmė
	Eismo įvykiai
	Žuvo
	Sužeista

	Valstybiniai keliai
	1711
	346
	2227

	Magistraliniai
	454
	106
	583

	Krašto
	764
	155
	1014

	Rajoniniai
	493
	85
	630

	Vietiniai keliai
	3186
	152
	3713

	Iš viso
	4897
	498
	5940


1.2. Saugų eismą veikiančių pagrindinių veiksnių analizė 

Norint padidinti eismo saugumą būtina žinoti pagrindinius veiksnius ir galimybę daryti jiems įtaką. Šiame skyriuje nagrinėjami veiksniai, susiję su automobilių keliais ir miestų gatvėmis, išoriniai veiksniai, veiksniai, susiję su automobiliais, važiavimo būdu ir kt. (1.6 pav.).
Kiekviena ES valstybė saugų eismą veikiančius veiksnius vertina skirtingai, tačiau visos šalys sutaria dėl jų sąsajos reikšmės. Labai svarbi yra grandis „Eismo dalyvis – transporto priemonė – kelias (aplinka)“. Eismo įvykis gali įvykti dėl neigiamos vieno iš šios grandies veiksnio įtakos arba dėl keleto iš jų tarpusavio sąveikos, labai retai dėl visų veiksnių kartu (Jasiūnienė 2003; Pumputis 2006). 
Vairavimo sėkmę lemia trys pagrindiniai asmeninių savybių lygiai (Barjonet 2001):

· galimybė išmokti valdyti automobilį ir jį vairuoti paprasčiausiomis eismo sąlygomis (normalus regėjimas, klausa, atmintis, gebėjimas atlikti koordinuotus judesius, gebėjimas teisingai įvertinti erdvinius objektus, įvertinti atstumą ir jo pasikeitimą objektui judant. Nepakankamas bet kurios iš šių savybių išugdymas yra pavojingas eismo situacijose, nes jas kompensuoti gana sunku);

· galimybė vairuoti automobilį sudėtingomis eismo sąlygomis (tai įprastų, būdingų visiems žmonėms savybių pasireiškimo greitis. Ypač svarbu sugebėti greitai ir tiksliai reaguoti netikėtinose, kritinėse situacijose);

· gebėjimas keisti savo reakciją ir reguliuoti veiksmus, keičiantis situacijai (dėl tam tikrų gebėjimų ir ilgų treniruočių bei patyrimo įgyjamas vairuotojo psichinės veiklos plastiškumas, kuris padeda sąmoningai kontroliuoti greitus veiksmus, elgtis taip, kaip reikalauja susiklosčiusi eismo situacija).

1.6 pav. Saugų eismą veikiantys veiksniai
Fig. 1.6. Factors having the effect on road safety
Žmogus, norintis vairuoti automobilį, turi išlaikyti egzaminą, gauti vairuotojo pažymėjimą. Daugelyje šalių kalbama ir apie kvalifikacijos kursus vairuotojams, kad būtų galima prisiminti tai, kas pamiršta, susipažinti su eismo naujovėmis. Pėstiesiems jokių kursų nėra ir kiekvienas, gebantis eiti, yra visateisis eismo dalyvis. Tyrimai rodo, kad pėsčiųjų ir vairuotojų santykiuose tam tikrą vaidmenį turi ir mimika, gestai ir judesio prognozė (Элвик et al. 1996; Barjonet 2001):

· vairuotojas tuo greičiau praleis pėstįjį, kuo aiškiau ir ryžtingiau jis pareiškia šį savo ketinimą (čia svarbu savalaikis bei abipusis žvilgsnio kontaktas ar ranka duotas ženklas);

· vairuotojo teikiama pirmenybė pėsčiajam ir šio padėkos ženklas skatina eismo dalyvius panašioje situacijoje pakartoti pasisekusį elgesį.

Eismo dalyvio amžius turi didelę įtaką eismo įvykių atsiradimo rizikai. Kiekvienos amžiaus grupės žmogus pasižymi tam tikrais specifiniais, tik tam amžiui būdingais asmenybės bruožais, mąstymo, dėmesio, atminties ypatumais.

Eismo įvykių rizikos pokyčio kreivė priklausomai nuo vairuotojų amžiaus turi parabolės, nukreiptos į viršų, formą. Jaunų (iki 25 metų) ir pagyvenusių (per 65 metų) vairuotojų rizika didesnė, o vidutinio amžiaus vairuotojų (nuo 25 iki 64 metų) rizika šiek tiek mažesnė už vidutinį lygį (Lepeška 1996; Barjonet 2001).

Didelei jaunų vairuotojų eismo įvykių rizikai paaiškinti Norvegijos instituto SINTEF (Scandinavia’s research... 2009) atlikti tyrimai nustatė psichologinius ir socialinius veiksnius, darančius įtaką jaunų vairuotojų polinkiui į eismo įvykius, ir akcentavo tokius pagrindinius veiksnius, kurie apibendrintai vadinami jaunų vairuotojų sindromu:

· subjektyvus savo galimybių supratimas, sukeliantis didelį norą vairuoti transporto priemones;

· perdėtas pasitikėjimas savimi ir turimų vairavimo įgūdžių pervertinimas;

· saviraiškos siekimas;

· noras įrodyti savo visavertiškumą ir atkreipti į save kitų dėmesį;

· aštrių pojūčių siekimas;

· vairavimas dėl malonumo, vakarais, tamsiu paros metu ir išeiginėmis dienomis;

· kolektyvo įtaka;

· patirties stoka.

Ypač aktuali problema tiek Lietuvoje, tiek užsienio šalyse – neblaivūs eismo dalyviai kelyje. Alkoholio paveikti jie sukelia eismo įvykius dėl dviejų priežasčių:

· pablogėja žmogaus fiziologiniai rodikliai (sumažėja matymo ryškumas, sulėtėja ir tampa ne tokios tikslios kūno funkcijos), 

· sumažėja dėmesys. 

Fiziologinių rodiklių pablogėjimas nėra problema, jeigu eismo dalyviai elgiasi dėmesingai. Tačiau alkoholis sumažina dėmesingumą, padidindamas subjektyvų įsitikinimą, kad žmogus lengvai susitvarkys su eismo saugumo sunkumais (Barjonet 2001).

Daugumoje šalių vairuoti apsvaigus nuo alkoholio nėra uždrausta, tačiau yra nustatytas ribinis alkoholio kiekis kraujyje, išreikštas promilėmis. 1.3 lentelėje pateikiamas leistinas vairuotojų alkoholio kiekis kraujyje kai kuriose užsienio šalyse.

1.3 lentelė. Leidžiamas alkoholio kiekis vairuotojo kraujyje užsienio šalyse
Table 1.3. Permissible alcohol content in driver‘s blood in foreign countries
	Šalis
	Alkoholio

koncentracija

kraujyje, promilėmis ‰

	Čekija, Slovakija
	0,0

	Lenkija, Švedija, Norvegija, Portugalija, Rumunija, Rusija, Vengrija
	0,2

	Lietuva
	0,4

	Belgija, Bulgarija, Suomija, Islandija, Austrija,
Prancūzija, Latvija, Kroatija, Danija, Nyderlandai, Turkija, Jugoslavija, Ispanija
	0,5

	Vokietija, Italija, Liuksemburgas, Šveicarija, Jungtinė Karalystė
	0,8


Pagrindinės eismo įvykių priežastys valstybinės reikšmės keliuose – leistino greičio nesilaikymas, saugaus greičio nepasirinkimas, saugaus atstumo nesilaikymas, saugos diržų nenaudojimas, kelių eismo taisyklių pažeidimai, vairavimas ar kitoks dalyvavimas eisme apsvaigus nuo alkoholio.

Vairuotojai netgi identiškomis sąlygomis skirtingai pasirenka važiavimo greitį. Transporto priemonės, judėdamos ta pačia kryptimi skirtingu greičiu, anksčiau ar vėliau patenka į konfliktinę situaciją viena su kita. Gali susidaryti automobilių spūstis, didinanti riziką atsitrenkti į transporto priemonę iš galo. Daugybė tyrimų liudija, kad vairuotojams važiuojant greičiu, kuris gerokai skiriasi nuo vidutinio transporto priemonių srauto judėjimo greičio, galimybė patekti į eismo įvykį didesnė negu tiems, kurie to greičio laikosi. Tai reiškia, kad vairuotojui, važiuojančiam didesniu greičiu negu vidutinis, taip pat vairuotojui, važiuojančiam mažesniu greičiu negu vidutinis, rizikos laipsnis yra didesnis, lyginant su vairuotoju, kuris važiuoja vidutiniu greičiu (Элвик et al. 1996; Barjonet 2001).

Įvairios žmogaus veiklos (kalbėjimas mobiliojo ryšio telefonu, rūkymas ir pan.), kurias jis atlieka vairuodamas automobilį, dažniausiai daro neigiamą poveikį jo gebėjimui saugiau vairuoti. Jos, atliekamos vairuojant, veikia vairuotojo susitelkimą, atitraukia jo dėmesį nuo įvykių kelyje ir, kilus sudėtingesnei eismo situacijai kelyje, gali tapti nelaimės priežastimi (Элвик et al. 1996).

Daugelis besikeičiančių žmogiškųjų veiksnių buvo tikrinami siejant juos su eismo įvykiais. Tai įvairios chroniškos ligos, intelektas, asmeniniai veiksniai, įvairūs žmogaus, kaip eismo dalyvio, patirties aspektai ir daugelis elgesio pokyčių (t. y. kelionės be poilsio trukmė, baudos balų kiekis ir t. t.) (Barjonet 2001).

Santykinis eismo įvykių skaičius priklauso nuo vietovės reljefo. Nustatyta, kad avaringumas didesnis keliuose su besikeičiančiu reljefu (su staigiais posūkiais, staigiais nuolydžiais ir pan.) nei keliuose, einančiuose per vienodo reljefo vietovę. Santykinis eismo įvykių skaičius priklauso nuo prisijungiančių kelių ir sankryžų skaičiaus vienam kelio kilometrui.  

1.3. Saugų eismą reglamentuojančių dokumentų analizė 

Šiame skyriuje apžvelgiami pagrindiniai dokumentai, kurie reglamentuoja saugų eismą Lietuvos Respublikos automobilių keliuose. Eismo saugumas keliuose ir jo užtikrinimas, avaringumo mažinimas yra pagrindinis Kelių priežiūros ir plėtros programos (KPPP) įgyvendinimo uždavinys (LR kelių... 1995; LR susisiekimo... 2001; LR nutarimas... 2009). Vykdant KPPP įgyvendinamas strateginis tikslas – prižiūrėti ir plėtoti valstybinės reikšmės kelius, tenkinti augančio kelių transporto eismo poreikius, siekti mažinti eismo įvykių skaičių dėl infrastruktūros trūkumų, šviesti visuomenę saugaus eismo klausimais, įgyvendinti ES techninius reikalavimus keliams, integruoti Lietuvos kelius į ES kelių tinklą. Prioritetinės programos sritys:

· saugaus eismo užtikrinimas;

· kelių ir tiltų priežiūra;

· kelių tinklo plėtra;

· nacionalinis darnaus vystymosi strategijos principų įgyvendinimas.

KPPP įgyvendinama vadovaujantis Lietuvos Respublikos kelių priežiūros ir plėtros programos finansavimo įstatymu (LR kelių... 2002). 

Pagrindinis teisės aktas, reglamentuojantis eismo saugą Lietuvoje, yra Saugaus eismo automobilių keliais įstatymas Nr. VIII-204, priimtas 2000 m. spalio 12 d. Lietuvos Respublikos Seimo nutarimu (LR saugaus eismo... 2000). Šis įstatymas nustato saugaus eismo automobilių keliais Lietuvos Respublikoje teisinius pagrindus, valstybės institucijų pareigas įgyvendinant saugaus eismo politiką, pagrindines eismo dalyvių, kelių priežiūros institucijų, policijos pareigūnų teises ir pareigas, taip pat pagrindinius su transporto priemonių technine būkle bei jos tikrinimu, transporto priemonių registravimu susijusius reikalavimus, siekiant apsaugoti eismo dalyvių bei kitų asmenų gyvybę, sveikatą ir turtą, gerinti transporto ir pėsčiųjų eismo sąlygas, mažinti neigiamą motorinių transporto priemonių poveikį aplinkai. Kelių įstatymas nustato saugaus eismo reikalavimus keliams, jų projektavimui, tiesimui ir priežiūrai, kelio statiniams, įrenginiams, techninėms eismo reguliavimo priemonėms ir su tuo susijusias kelių savininkų bei kitų institucijų pareigas. 

1968 m. lapkričio 8 d. Vienoje priimta ir 1971 m. gegužės 1 d. Ženevoje pasirašyta „Kelio ženklų ir signalų konvencija“, kurioje susitariančios šalys pripažįsta, kad norint palengvinti tarptautinį kelių eismą ir padidinti kelių saugą, būtina tarptautiniu mastu suvienodinti kelio ženklus, signalus, simbolius ir kelių ženklinimą. Lietuvoje ši konvencija įsigaliojo 1992 m. lapkričio 20 d. (LR tarptautinis... 2002). 

Valstybinė saugaus eismo automobilių keliais 2005–2010 metų programa patvirtinta Lietuvos Respublikos Vyriausybės 2005 m. liepos 8 d. nutarimu Nr. 759 (LR vyriausybės... 2005). Valstybinės saugaus eismo automobilių keliais 2005–2010 metų programos paskirtis – sudaryti kryptingo ir ilgalaikio saugaus eismo gerinimo sąlygas, numatyti ir įgyvendinti atitinkamas priemones, padėsiančias sumažinti avaringumą keliuose, kad eismo sauga keliuose būtų pasiekta ne mažinant žmonių judėjimo laisvę, bet padarant ją saugesnę. Šia programa taip pat siekiama įgyvendinti Europos Sąjungos tikslą – iki 2010 metų perpus sumažinti žuvusiųjų kelių eismo įvykiuose skaičių. Teisinį šios programos pagrindą sudaro Lietuvos Respublikos saugaus eismo automobilių keliais įstatymas. Ši programa parengta vadovaujantis Europos Bendrijos komunikatu „Dvigubas aukų skaičiaus sumažinimas Europos Sąjungos kelių eismo įvykiuose – bendra pareiga“, kuriame suformuluota veiklos strategija padės įgyvendinti Europos Sąjungos užsibrėžtą tikslą – iki 2010 metų perpus sumažinti žuvusiųjų per eismo įvykius skaičių. 

Visoje Lietuvos Respublikos teritorijoje eismo keliais tvarką nustato „Kelių eismo taisyklės“ (KET) (LR Vyriausybės... 2002). KET yra suderintos su Saugaus eismo automobilių kelias įstatymo (LR saugaus... 2000) nuostatomis. Kelių eismo taisyklėse nustatytos visų eismo dalyvių pareigos, keleivių ir krovinių vežimo taisyklės, apibrėžtos eismo reguliavimo, kelio ženklinimo, ženklų, signalų reikšmės ir charakteristikos, važiavimo, manevravimo ypatumai, leistini važiavimo greičiai gyvenamosiose ir užmiesčio teritorijose, saugos diržų naudojimas, apibrėžti transporto priemonių reikalavimai ir pan. Instrukcijos, taisyklės ir kiti įstatymų lydimieji aktai, nustatantys eismą keliuose, specialiųjų krovinių vežimą, transporto priemonių naudojimą ir priežiūrą, važiavimą uždaroje teritorijoje, negali prieštarauti šioms taisyklėms.

1.4. „Juodųjų dėmių“ ir avaringų ruožų nustatymo metodikos analizė 

Avaringų ruožų nustatymo valstybinės reikšmės keliuose metodika buvo patvirtinta Lietuvos Respublikos susisiekimo ministro 2004 m. liepos 22 d. (LR susisiekimo... 2004). Šios metodikos tikslas − apibrėžti padidinto avaringumo kelio ruožo sąvoką ir, atsižvelgiant į tam tikrus transporto eismo parametrus, įvertinti tokių ruožų pavojingumo laipsnį. 

Kelio ruožo avaringumo laipsniui nustatyti naudojami šie avaringumo rodikliai:

· eismo įvykių tankis AT;
· avaringumo koeficientas AK.
Avaringumo koeficientas AK rodo eismo įvykių skaičių, tenkantį 1 mln. automobilių, pravažiuojančių vieno kilometro kelio ruožu per vienerius metus:

čia: A − eismo įvykių skaičius nagrinėjamame kelio ruože per 4 metus; N − vidutinis metinis paros eismo intensyvumas, aut./parą; L − nagrinėjamo kelio ruožo ilgis, km; m − metų skaičius (m = 4).

Eismo įvykių tankis AT parodo eismo įvykių skaičių, tenkantį vieno kilometro kelio ruožui per metus:

čia: A − eismo įvykių skaičius nagrinėjamame kelio ruože per 4 metus; L − nagrinėjamo kelio ruožo ilgis, km; 
m − metų skaičius (m = 4).

Priešingai nei avaringumo koeficientas AK, eismo įvykio tankis AT nelemia avaringo kelio ruožo ar „juodosios dėmės“ nustatymo sąlygų. Eismo įvykių tankio AT skaitinė išraiška nustato eismo įvykių koncentraciją atitinkamame kelio ruože, todėl šis rodiklis naudojamas jau nustatytų avaringų ruožų ar „juodųjų dėmių“ pavojingumo lygiui įvertinti.

Avaringi kelių ruožai nustatomi naudojant slenkmenį. Slenkmens ilgis L pastovus ir lygus L = 500 m. Slenkmuo yra slenkamas kelio kilometražo didėjimo kryptimi nuo vienos eismo įvykio vietos prie kitos eismo įvykio vietos. Jei slenkmens ilgyje per 4 metus įskaitinių eismo įvykių Afakt. įvyko daugiau nei Amin, toks ruožas įtraukiamas į avaringų ruožų sąrašą:

čia: Afakt.  − tikrasis eismo įvykių skaičius, kuris gali įvykti kelio ruože per 4 metus; 
Amin − minimalus eismo įvykių skaičius, Amin = 3.

Avaringo ruožo ilgis yra atstumas tarp pirmo ir paskutinio eismo įvykio, patenkančio į slenkmens ilgį. Toliau slenkmuo perkeliamas į kito eismo įvykio vietą ir vėl tikrinama sąlyga (1.3). Persidengiantys avaringi ruožai sujungiami į vieną ir jo ilgis yra atstumas tarp pirmo eismo įvykio ir paskutinio. Sudarius avaringų kelių ruožų sąrašą apskaičiuojamas avaringumo koeficientas AK ir nustatomos „juodosios dėmės“. Valstybinės reikšmės kelio ruožas laikomas „juodąja dėme“, jei per 4 metus nagrinėjamame kelio ruože įvykusių eismo įvykių faktinis skaičius tenkina 1.3 sąlygą, o avaringumo koeficientas AK tenkina sąlygą: 
AK ≥ AK min, 








(1.4)

čia AK − avaringumo koeficientas, apskaičiuojamas pagal (1.1) formulę:
AK min= 0,5 keliams su skiriamąja juosta;

AK min= 0,8 keliams be skiriamosios juostos.

„Juodosioms dėmėms“ ir avaringiems ruožams nustatyti naudojami policijos eismo priežiūros tarnybos prie Lietuvos Respublikos vidaus reikalų ministerijos surinkti duomenys apie įskaitinius eismo įvykius šalies keliuose. Nustačius viso Lietuvos magistralinių ir krašto kelių tinklo „juodąsias dėmes“ sudaromas „juodųjų dėmių“ žemėlapis.

„Juodosios dėmės“ sąvoka yra skirtinga atskirose šalyse. Norvegijoje kelio ruožas įvardijamas „juodąja dėme“, jei 100 m kelio ruože per 4 metus įvyko 4 ar daugiau įskaitinių eismo įvykių, kelio ruožas yra avaringas, jei 1 km kelio ruože per 4 metus įvyko 10 ar daugiau įskaitinių eismo įvykių (Elvik 2004). 

1.5. Saugaus eismo gerinimo būdai ir priemonės 

Pagrindinis saugaus eismo užtikrinimo veiklos tikslas – numatyti tokias priemones, kurios padėtų išvengti skaudžių eismo įvykių pasekmių bei sumažinti eismo dalyvių klaidingo elgesio atvejus. Lietuvos Respublikos automobilių keliuose kasmet diegiamos įvairios saugaus eismo gerinimo priemonės. Pirmiausia jos diegiamos tuose kelių ruožuose, kuriuose avaringumo rodikliai viršijo ribines reikšmes („juodosiose dėmėse“). 

Norint parinkti tinkamas eismo saugumą gerinančias priemones, būtina nustatyti eismo įvykį sukėlusias priežastis bei įtaką dariusius veiksnius. Šis uždavinys yra svarbiausias eismo saugumo specialistams ir bandomas spręsti strategiškai visoje ES kuriant bendras metodikas. Šių metodikų pagrindas – saugų eismą veikiančių veiksnių identifikavimas ir juos atitinkančių saugaus eismo gerinimo priemonių įdiegimas į avaringą ruožą.

1.4 lentelėje pateiktos eismo saugumo gerinimo priemonės, kurias įdiegus buvo gerokai sumažintas avaringumas 2005 m. Suomijos valstybinės reikšmės automobilių keliuose (Peltola 2000; Čygas et al. 2009).

1.4 lentelė. 2005 m. Suomijos valstybinės reikšmės automobilių keliuose įdiegtų efektyviausių eismo saugumo gerinimo priemonių sąrašas
Table 1.4. The list of the most effective road safety improvement measures implemented on the national roads of Finland in 2005
	Eismo saugumo gerinimo priemonė
	Išvengtų

eismo įvykių skaičius per metus
	Proporcija, %

	Automatinių greičio matavimo kamerų įrengimas
	13,7
	38,5

	Kelio apšvietimo atnaujinimas
	4,6
	12,8

	Kelio dangos ženklinimas medžiagomis,

sukeliančiomis mechaninį akustinį efektą 
	3,1
	8,6

	Kelio apšvietimo atramų pakeitimas plastiškomis 
	2,5
	7,0

	Apsauginių kelio atitvarų įrengimas
	1,8
	5,1

	Sankryžų ženklinimo atnaujinimas
	1,2
	3,4

	Kelių priežiūros žiemą tobulinimas
	1,1
	2,9

	Signalinių stulpelių įrengimas
	0,9
	2,5

	Važiavimo greičio ribojimas
	0,9
	2,5

	Greitį slopinančių kalnelių įrengimas
	0,4
	1,2

	Kitos priemonės
	4,8
	13,6

	Visos priemonės:
	34,9
	100,0


Sudarius „juodųjų dėmių“ sąrašą, reikia imtis priemonių, kurios pagerintų avaringumo situaciją. Šiam tikslui pasiekti turi būti atliekama detali „juodųjų dėmių“ analizė. Analizė atliekama naudojant eismo įvykių duomenų lenteles. Šiose lentelėse surašoma svarbiausia informacija, nurodyta eismo įvykio apskaitos kortelėje. Detali „juodųjų dėmių“ analizė padeda atskleisti daugelio eismo įvykių aplinkybes bei priežastis ir leidžia parinkti pasiūlymus inžinerinėms priemonėms įgyvendinti, kurios padėtų sumažinti tikimybę eismo įvykiui įvykti. Saugaus eismo specialistai, prieš priimdami eismo saugumo gerinimo sprendimus konkrečiame avaringame ruože, atlieka vizualinius tyrimus, kurių metu analizuoja eismo įvykius sukėlusias priežastis, įvertina esamą eismo situaciją ruože. 

1.5 lentelė. Automobilių kelių projektavimo, tiesimo ir priežiūros priemonės, gerinančios eismo saugumą
Table 1.5. Road design, construction and maintenance measures improving road traffic safety
	Eismo saugumą gerinančių priemonių grupė
	Eismo saugumo rodiklių gerinimo
būdai

	1
	2

	1.1. Transporto srautų išskyrimas
	Pėsčiųjų ir dviračių eismo šaligatviai

Pėsčiųjų ir dviračių takai

Pėsčiųjų tiltai ir požeminės perėjos

	1.2. Didesnio pralaidumo nauji
automobilių keliai 
	Automagistralės

Greitkeliai

	1.3. Aplinkkeliai
	

	1.4. Magistralinės gatvės
	

	1.5. Sankryžų kanalizavimas 
	Horizontalaus ženklinimo arba iškilios
saugumo salelės šalutiniuose keliuose

Horizontalaus ženklinimo arba iškilios saugumo salelės visuose susikertančiuose
keliuose

Eismo juosta posūkiui į kairę

Eismo juosta posūkiui į dešinę

Eismo juostos platinimas sankryžoje
važiuojantiems tiesiai (alternatyva eismo juostos įrengimui posūkiui į kairę)

	1.6. Žiedinės sankryžos
	

	1.7. Sankryžų rekonstrukcija
	Susikertančių kelių kampų statinimas
(artinimas 90o kampui)

Sankryža ant pakeltos dangos

Matomumo gerinimas

	1.8. Sankryžų išskaidymas
	X formos sankryžos išskirstymas į dvi T formos sankryžas

	1.9. Skirtingo lygio sankryžos
	

	1.10. Kelio skersinio profilio tobulinimas
	Eismo juostų skaičiaus didinimas

Kelio platinimas

Sustiprintų kelkraščių platinimas

Iškilios saugumo salelės išilgai
važiuojamosios dalies

Tiltų platinimas

	1.11. Kelkraščių tobulinimas
	Kelkraščio šlaitų nuolydžio mažinimas

Atstumo nuo važiuojamosios dalies iki
pastovių kliūčių kelkraštyje didinimas

Pastovių kliūčių kelkraštyje naikinimas


1.5 lentelės pabaiga
	1
	2

	1.12. Kelio ir matomumo sąlygų
gerinimas
	Horizontalių ir vertikalių kreivių
spindulių didinimas

Bendras naudojamų kelių pagerinimas

	1.13. Kelio rekonstrukcija, tobulinimas
	Kelio skersinio ir išilginio profilio
tobulinimas

	1.14. Kelio atitvarai
	Betoniniai atitvarai

Plieniniai atitvarai

Trosiniai atitvarai

	1.15. Priemonės prieš eismo įvykius su laukiniais gyvūnais
	Įspėjamieji ženklai apie laukinius 
gyvūnus

Tinklo tvoros nuo laukinių gyvūnų

Matomumo gerinimas miško vietovėje

Laukinių gyvūnų populiacijos retinimas

Laukinius gyvūnus atbaidančių kvapų 
naudojimas

Laukinių gyvūnų perėjos įrengimas virš 
važiuojamosios dalies

Požeminių perėjų įrengimas laukiniams
gyvūnams

	1.16. Horizontalių kreivių tobulinimas
	Įspėjamųjų ir greičio ribojimo ženklų
įrengimas prieš kreives

Kelio platinimas kreivėse

	1.17. Kelio apšvietimas
	Kelio apšvietimo įrengimas ant lanksčių atramų

Standžių kelio apšvietimo atramų pakeitimas plastiškomis

	1.18. Saugumas tuneliuose
	

	1.19. Poilsio aikštelės, aptarnavimo bei paslaugų zonos
	

	1.20. Kelių priežiūros tobulinimas
	Bendras dangos paviršiaus atnaujinimas

Kelio lygumo tobulinimas

Automobilių ratų sukibimo su kelio danga pagerinimas

Kelių priežiūra žiemą

Šaligatvių, pėsčiųjų ir dviračių takų
priežiūra žiemą

Remonto darbų vietų ženklinimo,
aptvėrimo tobulinimas


1.6 lentelė. Transporto eismo reguliavimas
Table 1.6. Traffic control
	Eismo saugumo rodiklių gerinimo būdų grupės
	Gerinimo būdai

	2.1. Gatvės rekonstravimas,
pritaikant ją mažesniems greičiams
	Poilsio zonos 

Pėsčiųjų ir dviratininkų takai

Greičio mažinimo kalneliai ir (arba) pėsčiųjų perėja ant pakeltos dangos

Šaligatvių platinimas sankryžose

Važiuojamosios dalies kreivinimas (S formos posūkiai)

Automobilių statymo vietų ženklinimas

Iškili saugumo salelė pėsčiųjų perėjoje

Saugumo salelių apželdinimas

Saugumo salelių įrengimas naudojant
skirtingų spalvų trinkeles ar tašytus akmenis
(grindinys)

	2.2. Pėsčiųjų gatvių įrengimas
	

	2.3. Sisteminio kelių tinklo
sukūrimas
	Privažiuojamųjų kelių tankio mažinimas 

Pravažiavimo pirmumo teisės
reglamentavimas

	2.4. Eismo reguliavimas sankryžose
	Būtinybės duoti kelią sankryžoje reguliavimas

Būtino sustojimo sankryžoje reguliavimas

Šviesoforais reguliuojamos sankryžos

Šviesoforais reguliuojamos pėsčiųjų perėjos

	2.5. Greičio reguliavimas
	Greičio apribojimas

Greičio reguliavimas inžinerinėmis
priemonėmis

Greičio matavimo įrenginiai

	2.6. Eismo zonos naudojimo
reguliavimas
	Horizontalusis kelio ženklinimas

Pėsčiųjų ir dviratininkų eismo reguliavimas

Sustojimo vietų reguliavimas

Vienpusio eismo reguliavimas

Reversinio eismo reguliavimo zona

Visuomeninio transporto juostos ir sustojimų saugumo užtikrinimas

	2.7. Ypatingas eismo reguliavimas
	Dinaminis maršruto parinkimo reguliavimas

Besikeičiantys tablo, reguliuojantys eismą

Įspėjimas apie kelio darbus

Saugumo užtikrinimas geležinkelio pervažose


1.5 ir 1.6 lentelėse pateikiamos įvairių tipų automobilių kelių tiesimo, projektavimo, priežiūros bei transporto eismo reguliavimo priemonės (Burinskienė et al 2007; Elvik et al. 2004; Paliulis 2007; Элвик et al. 1996), naudojamos daugelyje pasaulio šalių, taip pat ir Lietuvoje. 

,,Juodosioms dėmėms“ pašalinti Lietuvos automobilių keliuose diegiamos ne tik pigios, bet ir brangiai kainuojančios priemonės. Pagrindinės priemonės yra šios:

· kelio ženklų ir atramų keitimas;

· sugadintų ženklų atstatymas;

· apsauginių atitvarų įrengimas;

· papildomas staigių posūkių ženklinimas, greičio ribojimas, signalinių stulpelių statymas;

· magistralinių ir krašto kelių ženklinimas;

· labai prastos dangos taisymas, vandens nuvedimo nuo kelio dangos paviršiaus sutvarkymas, kelio sukibimo su ratu koeficiento pagerinimas;

· pėsčiųjų takų įrengimas;

· pėsčiųjų ir dviratininkų trasų tinklo plėtojimas;

· greičio mažinimo priemonės (kelio važiuojamosios dalies siaurinimas, centrinių saugumo salelių įrengimas, kalnelių įrengimas);

· pavojingų sankryžų rekonstrukcija;

· kelio dangos platinimas, įrengiant papildomą eismo juostą;

· skirtingų eismo krypčių atskyrimas, įrengiant mažas centro saleles;

· šalikelėse augančių medžių šalinimas;

· pėsčiųjų šaligatvių ir autobusų sustojimo peronų įrengimas.

Užsienio šalių patirtis rodo, kad pradiniame etape yra daug efektyviau atlikti nedidelius pakeitimus daugelyje „juodųjų dėmių“, negu išnaudoti visas pinigines lėšas keletui „juodųjų dėmių“. 

1.6. Pirmojo skyriaus išvados ir disertacijos uždavinių formulavimas
1. Lietuvos automobilių keliuose esančios avaringumo situacijos analizė rodo, kad pagrindiniai avaringumo rodikliai yra blogiausi tarp Europos Sąjungos šalių. 
2. 2008 m. tapo istoriniais metais saugaus eismo srityje, kai žuvusiųjų skaičius Lietuvos automobilių keliuose sumažėjo 31,1 %, o sužeistųjų 26,3 %, palyginti su 2007 m. Šie teigiami poslinkiai pasiekti automobilių keliuose diegiant inžinerines saugaus eismo gerinimo priemones, vykdant aktyvią švietėjišką veiklą, atliekant įgyvendinamų techninių projektų bei specialiųjų planų saugumo auditą, sugriežtinus nuobaudas už kelių eismo taisyklių pažeidimus.
3. Diegiant inžinerines saugaus eismo gerinimo priemones yra naikinami avaringi kelių ruožai ir „juodosios dėmės“ Lietuvos automobilių keliuose. Kiekviena įdiegta saugaus eismo gerinimo priemonė turi duoti tam tikros naudos visuomenei, todėl būtina nustatyti jų poveikį saugiam eismui.
Darbo tikslui pasiekti darbe reikia spręsti šiuos uždavinius:

1. Atlikti šiuo metu Lietuvoje taikomos saugaus eismo gerinimo priemonių pagrindimo metodikos analizę.

2. Atlikti saugaus eismo rodiklių analizę ir vertinimą įdiegus specialias priemones Lietuvos valstybinės reikšmės automobilių keliuose bei įvertinti taikomos metodikos efektyvumą.

3. Išanalizuoti ir įvertinti kitose užsienio šalyse taikomas panašias saugaus eismo gerinimo priemonių pagrindimo metodikas.

4. Įvertinus kitų šalių patirtį bei Lietuvoje taikomos metodikos trūkumus, sudaryti efektyvų saugaus eismo gerinimo priemonių pagrindimo modelį.

5. Atlikti naujos programinės įrangos testavimą ir bandomuosius skaičiavimus.

6. Išnagrinėti matematinių metodų taikymą įskaitiniams eismo įvykiams prognozuoti.

7. Sudaryti matematinį modelį įskaitiniams eismo įvykiams prognozuoti bei sudaryti optimizavimo uždavinį, modeliuojantį optimalių eismo saugumo gerinimo priemonių pasirinkimą Lietuvos magistraliniuose keliuose.

2

Lietuvoje ir užsienio šalyse taikomų
saugaus eismo gerinimo priemonių
pagrindimo metodikų analizė
Saugaus eismo gerinimo priemonių, atitinkančių konkrečią situaciją, tinkamas parinkimas lemia avaringumo sumažėjimą kaip siektiną tikslą. Norint parinkti tinkamas eismo saugumą gerinančias priemones, būtina nustatyti eismo įvykius sukėlusias priežastis ir juos veikiančius veiksnius. Šis uždavinys yra vienas svarbiausių eismo saugumo specialistams ir bandomas spręsti strategiškai visoje ES kuriant bendras metodikas. Šių metodikų pagrindas – saugų eismą skatinančių veiksnių identifikavimas ir juos atitinkančių saugaus eismo gerinimo priemonių įdiegimas avaringame kelio ruože. Vertinant parinktas saugaus eismo gerinimo priemones reikia nustatyti jų poveikį saugiam eismui (Elsennar, Abouraad 2005).

Eismo saugumą gerinančios priemonės pirmiausia yra diegiamos tuose kelio ruožuose, kuriuose pastebimas reguliarus eismo įvykių kartojimasis. Prieš diegiant priemones būtina atlikti išsamią analizę, nustatyti avaringumą didinančias priežastis bei eismo saugumą lemiančius veiksnius. Identifikavus eismo įvykių priežastis, parenkamos atitinkamos eismo saugumą gerinančios priemonės (Hakkert, Gitelman 2004). 

Šiame skyriuje pateikiama taikomų tyrimo metodų apžvalga. Pateikta eismo saugumo gerinimo priemonių pagrindimo metodikų apžvalga ir vertinimas. Atlikta Suomijoje, Baltarusijoje, Lenkijoje ir Skandinavijos šalyse taikomų eismo saugumo gerinimo priemonių parinkimo bei pagrindimo metodikų analizė. Skyriuje išnagrinėta Lietuvoje naudojamos diegiamų saugaus eismo gerinimo priemonių pagrindimo metodikos TARVAL programa (European Commission... 2007; Ratkevičiūtė et al. 2007; Ratkevičiūtė et al. 2008).
2.1. Taikomi tyrimo metodai 

Statistinės analizės metodai

Statistika – tai ne paprastas skaičiavimas, o sistemingas ir tikslingas požymių, reiškinių ir daiktų žymėjimas skaitmenimis, atsižvelgiant į tam tikras jų ypatybes. Yra trys pagrindiniai statistikos darbo etapai:

· statistinis stebėjimas;

· duomenų sumavimas;

· statistinė analizė.

Statistinis stebėjimas gali būti ištisinis ir dalinis. Ištisinis statistinis stebėjimas apima visus be išimties stebimos visumos vienetus, kurie registruojami be jokių praleidimų. Šitaip surinkta medžiaga vėliau klasifikuojama ir analizuojama.

Visus tokio tyrimo etapus tiria ir nagrinėja taikomosios statistikos dalis, vadinama aprašomoji statistika (Čekanavičius, Murauskas 2000; Martišius, Kėdaitis 2003; Martišius, Kėdaitis 2004). Aprašomosios statistikos tyrimo objektas yra statistinių metodų ir procedūrų visuma, orientuota į generalinių visumų tyrimą. Procesų aprašymas – bene svarbiausias aprašomosios statistikos tikslas. Jam pasiekti taikoma daugybė įvairių statistinių metodų ir procedūrų: grupavimas, vidurkiai, indeksai, koreliacija ir regresinė analizė, kiti daugiamatės statistinės analizės metodai (Čekanavičius, Murauskas 2000). Aprašomoji statistika – tai duomenų sisteminimo ir grafinio vaizdavimo metodai. Aprašomosios statistikos metodų taikymas yra labai svarbus statistinio uždavinio sprendimo etapas. Dažnai išsamus surinktos informacijos aprašymas ir duomenų grafikai leidžia daryti pagrįstas išvadas apie visos populiacijos nagrinėjamas savybes.

Taikomosios statistikos teorija iš esmės yra matematiniais, dažniausia tikimybiniais skaičiavimais grindžiama statistinė masinių procesų ir reiškinių tyrimų metodologija. Ji jungia tikimybių ir matematinės statistikos teorijas su konkrečių masinių procesų empiriniais statistiniais skaičiavimais, įrodymais ir samprotavimais (Čekanavičius, Murauskas 2004). 

Statistinę duomenų analizę galima atlikti įvairiai: tiek naudojant specialias programas statistiniams skaičiavimams atlikti (Statistica, Epi Info 2000; Stadia, SPSS), tiek naudoti esamus kompiuterio resursus, t. y. naudoti MS Windows galimybes. 

Laiko eilutės

Atliekant regresinę ir koreliacinę analizę yra įvertinami tik patys duomenys, o ne eilės tvarka, kuria jie buvo gauti. Kai duomenys renkami reguliariais laiko intervalais, reikšmę įgyja ne tik patys duomenys, bet ir jų gavimo tvarka. Statistiniai duomenys, surinkti reguliariais laiko intervalais, yra vadinami laiko eilutėmis. Analizuojant laiko eilutes sprendžiami du pagrindiniai uždaviniai:

1. Nagrinėjamų duomenų prigimties nustatymas, t. y. išskyrimas pagrindinių veiksnių, darančių įtaką duomenims.

2. Ateities rezultatų prognozavimas (Sakalauskas 1998).

Koreliacinė ir regresinė analizė

Norint suprasti procesų ir reiškinių esmę, reikia ištirti jų ryšius su kitais procesais ir reiškiniais. Pirmiausia kyla klausimas apie priežastis, lemiančias konkretų procesų ar reiškinių vyksmą. Labai svarbu skirti priežastį nuo padarinio – priežastis visada eina pirmiau už padarinį. Tačiau ne viskas, kas vyksta pirmiau už tam tikrą įvykį, yra to įvykio priežastis – juk diena nėra nakties priežastis. 

Dažniausia neįmanoma nustatyti visų kokio nors įvykio priežasčių, todėl stengiamasi išskirti tik pagrindines priežastis ir pagal jas prognozuoti padarinius. Du atsitiktinius dydžius x ir y gali sieti funkcinė ir stochastinė (tikimybių teorija ir matematinė statistika vienu žodžiu vadinamos stochastika) arba kitaip – statistinė priklausomybė. Jei atsitiktinai išskėtę skriestuvo kojeles nubrėžtume apskritimą, tai apskritimo spindulys x ir skritulio plotas y yra atsitiktiniai dydžiai, kurie susieti formule 

. Tokius atsitiktinius dydžius sieja funkcinė priklausomybė y = f(x). Priklausomybė nuo keleto išskirtų veiksnių vadinama statistine. Jei y = f(x, x1, x2, ..., xm, ...) pažymėtume bendrą y priklausomybę, tai y = F(x) reikštų statistinę y priklausomybę nuo x.

Regresija įvertina statistinio ryšio formą, o koreliacinė analizė – to ryšio stiprumą. Koreliacinė analizė padeda įvertinti statistinio ryšio y = f(xi) stiprumą ir kartu atrinkti veiksnius, darančius didžiausią įtaką y priklausomybei y = f(x, x1, x2, ..., xm, ...) (Sakalauskas 1998; Bakštys 2006).

Optimizavimo uždaviniai ir jų sprendimo metodai

Optimalus sprendinys – tai geriausias (lot. optimus – geriausias) sprendinys. Bet visais atžvilgiais geriausio sprendinio negali būti, todėl sprendinius priimantis asmuo turi suvokti optimalumo sąlyginumą. Sprendinio optimalumas priklauso nuo to, pagal kokį kriterijų (gr. kriterion – požymis, pagal kurį kas nors vertinama, nustatoma, klasifikuojama) sprendimas yra priimamas. Dažnai optimalumo kriterijus vadinamas tikslo funkcija. Kriterijų nustato sprendimą priimantis asmuo. Kriterijus yra priemonė, padedanti įvertinti tiek pageidaujamus (efektyvumas, patikimumas), tiek nepageidaujamus (nuostoliai) rezultatus. Pirmuoju atveju siekiama kriterijaus maksimizavimo, antruoju – minimizavimo (Rutkauskas 1990). 

Didelį indėlį į statybos technologijos ir vadybos sritį tobulindamas daugiakriterinius metodus įnešė prof. E. K. Zavadskas (Zavadskas et al. 1994; Zavadskas et al. 2001). Pastaruoju metu daug dėmesio skiriama matricinio lošimo teorijos taikymui įvairiems statybos uždaviniams spręsti (Peldschus, Zavadskas 1997; Zavadskas et al. 2002; Zavadskas et al. 2003).

Norint optimalų sprendinį nustatyti taikant matematinio programavimo metodus, reikia uždavinį aprašyti matematinėmis išraiškomis, t.y. sudaryti optimizavimo uždavinio matematinį modelį. Matematinis modelis – tai sistema matematinių išraiškų (priklausomybių), aprašančių pagrindines modeliuojamo objekto savybes, rodiklius ir ryšius tarp jų. Į optimizavimo uždavinio matematinį modelį įeina tikslo funkcija f(x), išreiškianti pasirinktą optimalumo kriterijų, taip pat priklausomybės, aprašančios specifines sąlygas, kurias turi tenkinti nagrinėjamo uždavinio sprendinys (Kalanta 2003, 2007). Disertacijoje buvo taikomi tiesinio programavimo uždaviniai. Sudarant tiesinio programavimo uždavinį, kaip ir kiekvieną operacijų tyrimo modelį, turi būti apibrėžiami kintamieji, kurių optimalias reikšmes reikia rasti, tikslo funkcija, kurią reikia optimizuoti, ir apribojimai, kuriuos turi tenkinti kintamieji. Tiesinio programavimo modelis gali būti užrašytas kanoninėje, standartinėje arba bendrojoje formoje. Sprendžiant kiekvieną tiesinio programavimo uždavinį reikia surasti tokias kintamųjų x

reikšmes, kurios suteiktų didžiausią (arba mažiausią ) reikšmę tikslo funkcijai ir tenkintų tiesinius apribojimus:

kai j =1,…,n

Saugaus eismo gerinimo būdų ir priemonių ekonominio vertinimo 
metodikos analizė 

Ekonominis projektų pagrindimas atliekamas vadovaujantis TINA reglamentu Nr. 15-98 (European Commission... 1998) bei „Investicijų projektų sąnaudų ir naudos analizės vadovu“, jeigu nėra rimtų argumentų taikyti kitą metodiką.

Ekonominis saugaus eismo priemonių vertinimas atliekamas taikant naudos ir sąnaudų analizės metodiką, apskaičiuojant svarbiausius ekonominius kiekvienos saugaus eismo priemonės įverčius (European Commission... 1998; European Commission... 2008; Ratkevičiūtė 2004):

· grynoji dabartinė vertė, GDV (angl. Net Present Value, NPV);

· dabartinės naudos vertės ir dabartinės sąnaudų vertės santykis, N/S (angl. Benefit/Cost Ratio, B/C);

· vidinė grąžos norma, VGN (angl. Internal Rate of Return, IRR);

· atsipirkimo laikas (angl. Payback Period, PBP).

Pagal naudos ir sąnaudų metodiką priemonė ekonomiškai įvertinama lyginant naudą, kurią sudaro išvengtų eismo įvykių kaina, su sąnaudomis, kurias sudaro priemonės įdiegimo kaina. Kasmet išvengtų eismo įvykių nauda apskaičiuota įvertinus prognozuojamą vidutinį eismo intensyvumo kitimą keliuose.

Ekonominiai skaičiavimai atliekami pasirinkus saugaus eismo priemonėms rekomenduojamą 20 metų gyvavimo ciklą ir 5 proc. diskonto normą. 

Gyvavimo ciklas – tai laiko tarpas nuo priemonės įdiegimo pradžios iki naujų investicijų poreikio.

Diskonto norma – rodiklis, kuriuo būsimosios sąnaudos ar pajamos diskontuojamos į dabartines vertes.

Diskontavimas – būsimų pinigų srautų vertės perskaičiavimas į dabartinę vertę.

Priemonės GDV skaičiuojamos pagal šią formulę:

čia Gt -tųjų metų priemonės pinigų srautas. Jis išreiškiamas naudos ir sąnaudų skirtumu; r – diskonto norma, r = 5 proc.; t – metai (0, 1, 2, …, 20).

čia Pt – t-ųjų metų nauda; It – t-ųjų metų sąnaudos.

Priemonės grynoji dabartinė vertė apskaičiuojama susumuojant atskirų metų diskontuotus pinigų srautus, įskaitant ir pradinę investiciją:

Jei GDV > 0, tai reiškia, kad iš investicijos prognozuojama gauti pinigų srautus, didesnius už grynąją investicijos vertę. Priemonę pelninga įdiegti.

Jei GDV < 0, tai reiškia, kad tokia priemonė neturėtų būti diegiama.

Jei GDV = 0, tai yra ribinis atvejis.

Grynoji dabartinė vertė priklauso nuo diskonto normos: kuo ji aukštesnė, tuo mažesnė GDV.

N/K santykis – tai dabartinės naudos vertės ir dabartinės sąnaudų vertės santykis. Priemonę galima diegti, jeigu santykis N/K yra lygus mažiausiai vienam. N/K santykis gali būti:

N/K > 1, tai priemonę galima įrengti. Tada jos grynoji dabartinė vertė yra teigiama.

N/K < 1, tai priemonės atsisakoma. Jos grynoji dabartinė vertė yra neigiama.

N/K = 1, tai yra ribinis atvejis. Priemonės grynoji dabartinė vertė lygi nuliui.

Vidinė grąžos norma (VGN) rodo, kokia turi būti diskonto norma, kad diskontuota nauda būtų lygi diskontuotoms sąnaudoms, t. y. priemonės grynoji dabartinė vertė per savo visą gyvavimo ciklą būtų lygi 0. Šiuo atveju priemonę apsimokės įrengti, nes būsimos pajamos padengs išlaidas.

Priemonė pasirenkama, jei jos VGN ≥ 5 proc. Priemonės atsisakoma, jei VGN < 5 proc. VGN skaičiuojama:

čia: Gt – tųjų metų priemonės pinigų srautas; t – metai (0, 1, 2, ..., 20).

Priemonės atsipirkimo laikas – tai metų, per kuriuos atgaunamos į priemonę įdėtos investicijos, skaičius. Atsipirkimo laikas apskaičiuojamas sumuojant būsimus pinigų srautus, kol bendra jų suma tampa teigiama. Atsipirkimo laiko skaičiavimo seka: prie metų prieš visišką sąnaudų padengimą pridedama nepadengtų diskontuotų sąnaudų suma ir padalinama iš visiškai padengtų diskontuotų pinigų srauto sumos.

2.2. Saugaus eismo gerinimo priemonių pagrindimas Lietuvos automobilių keliams

Saugaus eismo gerinimo būdų parinkimas ir priemonių įdiegimas avaringuose ruožuose turi duoti tam tikros naudos. Vertinant būtina nustatyti kiekvienos planuojamos įdiegti priemonės poveikį.

1997 m. Suomijos  techninių tyrimų instituto VTT ekspertai, remdamiesi savo  šalies patirtimi (Suomijos  saugaus eismo priemonių poveikio  modelis  TARVA, versija 3.10), atliko kelio A1 Vilnius–Kaunas–Klaipėda avaringumo analizę, pasiūlė saugaus eismo priemonių poveikio koeficientus ir adaptavo savąjį modelį Lietuvai, pavadinę jį TARVAL (Finnish National... 1998). Ši metodika taikoma Lietuvoje iki šiol, nors akivaizdu, kad per 11 metų ji morališkai paseno ir neatitinka realios eismo saugumo situacijos Lietuvos automobilių keliuose. Pačioje Suomijoje per praėjusį laikotarpį sukurta daugiau kaip 10 patobulintos metodikos versijų (šiuo metu naudojama versija 4.10), savo sistemas turi sukūrusios ir kai kurios kitos valstybės (Peltola 2000; Peltola 2007; Čygas et al. 2009). 

1998 m. Lietuvoje adaptuota sena TARVAL metodika ir pagal ją sukurta pirmoji kompiuterinės programos versija (TARVAL matematinis modelis pateiktas 1 priede) leidžia prognozuoti įskaitinių eismo įvykių sumažėjimą per vienerius metus, įvertinus 4 metų avaringumą, eismo intensyvumą bei siūlomas saugaus eismo gerinimo priemones. Kiekvienai saugaus eismo gerinimo priemonei buvo nustatytas tam tikras poveikio koeficientas, rodantis, kiek galėtų sumažėti esamas avaringumas, įdiegus atitinkamą priemonę. Inžinerinių priemonių poveikio koeficientai pagal TARVAL modelį pateikti 2 priede. Norint atlikti eismo saugumo gerinimo priemonių ekonominio įvertinimo skaičiavimus kompiuterine programa TARVAL, reikia apskaičiuoti nuostolius dėl eismo įvykių. Iki 2006 m. nuostoliams dėl eismo įvykių skaičiuoti buvo taikoma metodika, parengta 1995 m. VĮ Transporto ir kelių tyrimo institute (VĮ TKTI... 1995). Nuo 2006 m. nuostolių, patiriamų dėl eismo įvykių, dydis skaičiuojamas pagal Europos Sąjungos sudarytą bendrą metodiką Europos Sąjungos šalims (Beckel et al. 2006) .

TARVAL koeficientai homogeniniams kelio ruožams sudaromi šioms darbų grupėms:

· kelio rekonstrukcijai;

· kelio aplinkos gerinimui (apšvietimas, stulpelių įrengimas, kt.);

· sankryžų rekonstrukcijai;

· greičio ribojimui;

· kitoms priemonėms.

Reikia pabrėžti, kad skaičiuojant operuojama ne sveikaisiais skaičiais, o dešimtainiais, naudojant skaitmenis po kablelio (VĮ TKTI... 2006c). Gaunami rezultatai pavaizduoti 2.1 lentelėje. 

2.1 lentelė. Išvengtų eismo įvykių su sužeistaisiais ir žuvusiaisiais skaičiaus per metus išraiška (pavyzdys) 
Table 2.1. Expression of the number of avoided fatal and injury accidents per year (example)
	
	Esama

padėtis
	Planuojama

padėtis
	Skirtumas

	Eismo įvykių skaičius per metus
	32,47
	27,51
	4,96

	Žūsta per metus
	1,32
	1,07
	0,25

	Sužeidžiama per metus
	7,47
	6,55
	0,92


Apskaičiavus išvengtų eismo įvykių skaičių per metus, atliekama naudos ir sąnaudų analizė, įvertinus diegiamų eismo saugumo gerinimo priemonių vidutines diegimo sąnaudas, eismo intensyvumą, avaringumą.

Suomijoje sukurta ir nuo 1998 m. Lietuvoje taikoma saugaus eismo priemonių vertinimo metodika TARVAL nebuvo tobulinta iki šiol. Ši metodika nebeatitinka dabartinių mūsų šalies sąlygų ir yra skirta jau susidariusių „juodųjų dėmių“ naikinimui skirtoms priemonėms vertinti automobilių keliuose. Ši metodika negali būti taikoma avaringų ruožų atsiradimo prevencijai naujai tiesiamuose ir rekonstruojamuose kelių ruožuose (Ratkevičiūtė et al. 2006a).
2.3. Suomijoje taikoma saugaus eismo gerinimo priemonių pagrindimo metodika

1990 m. pradžioje Suomijoje buvo pradėta kurti metodika bei kompiuterinė programa, kuria naudojantis būtų galima patikimai ir nesunkiai įvertinti saugaus eismo gerinimo priemonių efektą. Atlikus daug mokslinių tyrimų 1995 m. Suomijos mokslinių tyrimų centras sukūrė programą TARVA. Pavadinimas TARVA kilo iš suomiškų žodžių pirmųjų raidžių, kurie reiškė „Eismo saugumo priemonių efektyvumo vertinimas naudojant poveikių koeficientus“ (Evaluation of Safety Effects Using Effect Coefficients). Iš esmės TARVA buvo sukurta ir pritaikyta naudoti Suomijos automobilių keliams, tačiau tais pačiais metais buvo sukurta angliška šios programos versija, kuri pritaikyta Lietuvos automobilių keliuose diegiamoms saugaus eismo gerinimo priemonėms pagrįsti ir pavadinta TARVAL. Ši programa, kurios pagrindą sudaro gana paprasti skaičiavimo algoritmai, gali būti nesunkiai pritaikyta ir kitoms užsienio šalims, kurios turi panašią automobilių kelių, transporto bei eismo įvykių duomenų bazę. Naudojant sudėtingus eismo įvykių modelius (Accident Models) iškildavo sunkumų vertinant eismo saugumo gerinimo priemonių naudą. TARVA programą kuriantys specialistai nustatė, kad norint apskaičiuoti tikėtiną eismo įvykių skaičių kelio ruože nediegiant eismo saugumo priemonių, reikia remtis eismo įvykių modeliais bei eismo įvykių duomenimis konkrečiame kelio ruože. Eismo saugumo gerinimo priemonių efektas tuomet gali būti apskaičiuojamas remiantis atliktais patikimais skaičiavimais, naudojant eismo įvykių modelius kartu su eismo įvykių duomenimis konkrečiame kelio ruože, įvertinant tikėtiną eismo įvykių skaičių be saugumo priemonių ir tų priemonių duodamą efektą jas įdiegus. Naudojant programą TARVA galima apskaičiuoti ne tik tikėtinų eismo įvykių skaičių, bet ir jų pasekmių sunkumą (su žuvusiais ar sužeistais) atsižvelgiant į kiekvieną eismo saugumo gerinimo priemonę, numatomą diegti kelio ruože. 

Nustačius išvengtų įskaitinių eismo įvykių skaičių per metus, įdiegus eismo saugumo gerinimo priemones, galima nesunkiai apskaičiuoti nuostolių, patiriamų dėl eismo įvykių, sumažėjimą. Žinant eismo saugumo gerinimo priemonės įdiegimo sąnaudas, apskaičiuojama, kuri eismo saugumo priemonė yra efektyviausia (Peltola 2000). Atliekant skaičiavimus TARVA programa, reikalingi duomenys apie kelio, transporto eismo, avaringumo situaciją bei eismo saugumo gerinimo priemonės įrengimo kaina. Visa ši informacija suvedama į specialią duomenų bazę, kurioje ji apdorojama. Eismo saugumo gerinimo priemonių efektyvumo nustatymo procesą sudaro keturi etapai. Pagrindiniai skaičiavimo etapai yra šie: 1) esamos eismo saugumo situacijos įvertinimas nagrinėjamame kelio ruože; 2) eismo saugumo gerinimo priemonių poveikio koeficientų taikymas priemonių teikiamai naudai nustatyti (2.1 pav.) (TARVA... 2008).


2.1 pav. Eismo saugumo gerinimo priemonių efektyvumo skaičiavimo etapai naudojant programą TARVA 

Fig. 2.1. Stages for calculating the effect of road safety improvement measures with TARVA software
1. Patikimas eismo įvykių įvertinimas kiekviename homogeniniame kelio ruože atliekamas bendrai vertinant vidutinį avaringumo lygį, transporto priemonių nuvažiuotų kilometrų skaičių bei eismo įvykių statistiką praeityje. Taikant empirinį Bajeso metodą (Empirical Bayesian Method), į bendrą formulę sujungiama informacija apie eismo įvykius praeityje ir į tinkamiausią eismo įvykio modelį bei atsitiktinį eismo įvykių pakitimą. Kuo didesnis atsitiktinis eismo įvykių pakitimas, tuo avarijos modelis yra reikšmingesnis už eismo įvykių statis-
tiką. 
2. Patikimas prognozuojamų eismo įvykių skaičiaus nustatymas, nediegiant eismo saugumo gerinimo priemonių, atliekamas įvertinant eismo intensyvumo augimo koeficientą ir eismo įvykių statistinius duomenis praeityje.

3. Eismo saugumo gerinimo priemonių efektyvumas išreiškiamas jų poveikio koeficientais. Šie koeficientai gauti įvairiose šalyse atlikus daugelį mokslinių tyrimų, atsižvelgiant į nagrinėtų šalių skirtumus organizuojant eismą bei skirtingą eismo dalyvių elgesį. Poveikių koeficiento reikšmės pavyzdys: žiedinės sankryžos įrengimas 15 % sumažina eismo įvykių su pėsčiaisiais ir dviratininkais skaičių, 50 % sumažina eismo įvykius su automobiliais skaičių, tačiau eismo įvykiams su gyvūnais neduoda jokio efekto.

4. Įdiegus eismo saugumo gerinimo priemonę ne tik sumažėja eismo įvykių skaičius, bet ir eismo įvykių pasekmės būna lengvesnės. Naudojant TARVA programą galima nustatyti, kiek sumažės prognozuojamų eismo įvykių padariniai. Naudojant apskaičiuotą įskaitinių eismo įvykių procentinį sumažėjimą ir žinant vidutines eismo įvykių pasekmes (mirtys/100 įskaitinių eismo įvykių) ir jų pokytį, TARVA programa apskaičiuoja, kiek kasmet išvengiama eismo įvykių su mirtinomis pasekmėmis. Eismo įvykių padarinių sunkumo pokyčio koeficientų reikšmės pavyzdys: žiedinės sankryžos įrengimas 30 % sumažina eismo įvykių su pėsčiaisiais ir dviratininkais pasekmių sunkumą, 50 % sumažina eismo įvykių pasekmes su automobiliais, eismo įvykiams su gyvūnais neduoda jokio efekto (Peltola 2007).

TARVA programoje suvesta apie 100 iš anksto numatytų eismo saugumo gerinimo priemonių ir jų poveikių koeficientai, tačiau prireikus galima įvesti ir tam tikras papildomas priemones. 

Saugaus eismo gerinimo priemonės ir jų poveikio avaringumui koeficientai TARVA metodikoje (kurių nėra lietuviškoje versijoje TARVAL) pateikti 2.2 lentelėje.

Suomijoje 1995 m. sukurta programa TARVA per daugiau kaip 13 metų jos naudojimo laikotarpį buvo patobulinta daugiau kaip 10 kartų. Paskutinės šios programos versijos leidžia ne tik parinkti saugaus eismo gerinimo priemones avaringuose kelių ruožuose, bet ir prognozuoti eismo įvykius naujai tiesiamuose bei rekonstruojamuose automobilių keliuose. Tai leidžia iš anksto parinkti reikiamas saugaus eismo priemones ir vykdyti eismo įvykių prevenciją.

2.2 lentelė. Eismo saugumo gerinimo priemonės TARVA metodikoje, kurių nėra lietuviškoje TARVAL versijoje 
Table 2.2. Road safety improvement measures of TARVA methodology not included into the Lithuanian TARVAL version
	Priemonės Nr.
	Eismo saugumo gerinimo priemonė
	Poveikio koeficientai TARVA eismo įvykiams su:

	
	
	automobiliais
	pėsčiaisiais ir dvirati-ninkais
	gyvūnais

	1
	2
	3
	4
	5

	261
	Papildomos eismo juostos įrengimas
	0,95
	0,95
	1

	265
	Priešingų krypčių transporto eismo atskyrimas
	0,83
	1
	1

	287
	Nežymus sankryžos tobulinimas
	0,95
	0,95
	1

	290
	Saugumo salelių įrengimas šalutiniame kelyje
	0,95
	0,95
	1

	305
	Sankryžos su geležinkeliu tobulinimas
	0,95
	0,95
	1

	501
	Kelio šlaitų nuolydžių mažinimas
	0,95
	1
	1

	504
	Kliūčių šalinimas kelkraščiuose (medžių kirtimas ir pan.)
	0,95
	1
	1

	521
	Leistino važiavimo greičio ribojimas
	0,95
	0,95
	0,95

	639
	Kelio atitvarų tobulinimas
	0,975
	1
	1

	640
	Kelio važiuojamosios dalies krašto ženklinimas medžiagomis, sukeliančiomis mechaninį akustinį efektą
	0,97
	1
	1

	641
	Kelio važiuojamosios dalies ašinės linijos ženklinimas medžiagomis, sukeliančiomis mechaninį akustinį efektą
	0,97
	1
	1

	653
	Transporto priemonių važiavimo greitį slopinančių kalnelių įrengimas
	0,85
	0,85
	0,85

	671
	Greičio padidinimas nuo 30 iki 40 km/h
	1,098
	1,098
	1,098

	672
	Greičio mažinimas nuo 40 iki 30 km/h
	0,911
	0,911
	0,911

	673
	Greičio padidinimas nuo 30 iki 40 km/h
	1,205
	1,205
	1,205

	674
	Greičio mažinimas nuo 50 iki 30 km/h 
	0,83
	0,83
	0,83

	685
	Greičio mažinimas nuo 80 iki 60 km/h 
	0,83
	0,83
	0,83

	686
	Greičio mažinimas nuo 80 iki 50 km/h 
	0,756
	0,756
	0,756

	901
	Lenkimo juostos įrengimas
	0,924
	0,41
	0,5


2.4. Konfliktinių eismo taškų Švedijos automobilių keliuose nustatymo metodika 

Švedija neturi parengusi eismo saugumo gerinimo priemonių pagrindimo metodikos, panašios į Lietuvoje naudojamą TARVAL. Tačiau jų turima ir taikoma metodika Traffic Conflict Technique leidžia nustatyti transporto priemonių eismo konfliktines situacijas, kylančias tarp atskirų eismo dalyvių, kelio ruože ar sankryžoje, dar prieš įvykstant eismo įvykiams. Turint tokius duomenis galima iš anksto parinkti eismo saugumo gerinimo priemones, kurios padėtų užkirsti kelią galimiems eismo įvykiams (Hyden 1987; Lund University... 1992; Lund University... 1994).

Eismo konfliktinių taškų nustatymo metodikos pradininkas yra automobilių gamintojas „General Motors“ Jungtinėse Amerikos Valstijose. Automobilių gamintojai norėjo sukurti metodiką, kuria galėtų įvertinti transporto priemonės dizaino įtaką eismo saugumui. 1970 m. Lundo mieste (Švedija) ši metodika buvo pradėta tobulinti. Siekiant tobulinti transporto eismo organizavimą labai svarbu nustatyti pavojingas vietas ir (arba) situacijas kelyje, išsiaiškinti, kodėl jos yra pavojingos. Taikant konfliktinių eismo taškų nustatymo metodiką (The Traffic Conflict Technique) nesudėtingai galima nustatyti pavojingas vietas bei situacijas kelyje. Konfliktinių situacijų nustatymo metodika paremta stebėjimo metodu, kai pavojingos situacijos kelyje bei rimti eismo konfliktai užfiksuojami stebėtojo (žmogaus) sekančio realią situaciją. Dažniausiai prieš atliekant kelio rekonstrukciją ar diegiant eismo saugumo gerinimo priemonę tam tikrame kelio ruože reikia atlikti jau įvykusių eismo įvykių statistikos analizę. Tačiau remiantis šia metodika galima užbėgti eismo įvykiams už akių ir tirti pavojingas situacijas, vadinamas „beveik eismo įvykis“ („Almost an Accident“), jas išanalizuoti ir imtis tam tikrų prevencinių priemonių. Taip pat galima atlikti tyrimus, ar įdiegta saugaus eismo gerinimo priemonė yra efektyvi, ar ne. Labai pavojingos eismo situacijos susidarymas kelyje yra beveik tas pat, kaip ir rimtas eismo įvykis (2.2 pav.). Skirtumas tik tas, kad šiuo atveju susidūrimo nėra ir nukentėjusiųjų nėra, nes kažkuris eismo dalyvis ėmėsi tam tikrų veiksmų eismo įvykiui išvengti (stabdymas, važiavimo trajektorijos pakeitimas ir kt.).

Atliekant tyrimus pagal šią metodiką nereikia sudėtingos aparatūros ar įrenginių. Jau po savaitės treniruočių inžinierius gali atlikti minėtus tyrimus. Konfliktinių eismo taškų nustatymo metodika yra veiksmingesnė, jei vienu metu remiamasi keletu metodų, pavyzdžiui, eismo dalyvių elgesio tyrimais, eismo įvykių analize, įvairių eismo dalyvių sąveikos tarpusavyje tyrimais (Lund University... 1992; Almqvist, Hydén 1995).  

Saugumas ir rizika negali būti išreiškiami vien tik matematiškai. Kai tiriamas eismo saugumas kelyje, labai svarbu įsigilinti į žmogaus elgesio subtilybes, todėl komandinis darbas tarp sociologų, psichologų bei inžinierių šiuo atveju yra būtinas. Specialistai, naudodamiesi konfliktinių eismo taškų nustatymo metodika, privalo sutelkti dėmesį į žmonių elgesio teorijas (Behavioural Theories). Šios teorijos stengiasi paaiškinti, kodėl tam tikromis vienodomis aplinkybėmis skirtingi žmonės elgiasi nevienodai. Pavyzdžiui, paplatinus eismo juostas kelyje daugelis transporto priemonių vairuotojų važiuos didesniu greičiu, nors platinant kelią buvo ketinta išvengti pavojingų staigių posūkių, norėta išvengti kliūčių kelyje. Todėl prieš imantis veiksmų reikia labai gerai išstudijuoti žmonių elgesio ypatumus ir išmanyti psichologiją (Lund University... 1994; Archer 2001).

Konfliktinę situaciją, kaip ir eismo įvykį, sukelia tam tikros tarpusavio sąveikos tarp eismo dalyvių, aplinkos ir transporto priemonių klaidos. Tik vienas arba keli eismo dalyviai spėja sureaguoti į konfliktinę situaciją ir imtis tam tikrų veiksmų (Evasive Action). Dažniausiai tai būna staigus stabdymas, staigus važiavimo ar ėjimo trajektorijos pakeitimas, greičio padidinimas arba šių veiksmų derinys. Kadangi panašumas tarp eismo įvykių ir rimtų konfliktinių situacijų yra aiškus, eismo įvykių galima išvengti analizuojant konfliktines situacijas.

2.2 pav. Eismo įvykių ir konfliktinių situacijų ryšys 
Fig. 2.2. Relation between accidents and conflict situations
Laikas iki eismo įvykio (TA – Time to Accident) – tai laikas, likęs iki eismo įvykio nuo tada, kai buvo pradėta imtis tam tikrų veiksmų eismo įvykiui išvengti (stabdymas, trajektorijos pakeitimas, greičio didinimas) (2.3 ir 2.4 pav.). Eismo įvykis įvyktų, jei eismo dalyviai toliau judėtų tuo pačiu greičiu ir ta pačia trajektorija. TA dydis gali būti apskaičiuojamas įvertinus atstumą iki galimo susidūrimo taško ir greitį tuo momentu, kai buvo pradėta imtis veiksmų (Evasive Action) susidūrimui išvengti (3 priedas) (Lund University... 2007): 

TA – laikas iki eismo įvykio (Time to Accident), s;

d – atstumas iki galimo susidūrimo taško, m;

v – greitis tuo momentu, kai buvo pradėta imtis veiksmų (Evasive Action) susidūrimui išvengti, km/h.

2.3 pav. Riba tarp sunkių ir lengvų konfliktinių situacijų kelyje
(Lund University... 1994; Archer 2001)
Fig. 2.3. Boundary between the heavy and slight conflict situation on the road (Lund University... 1994; Archer 2001)

2.4 pav. Konfliktinės situacijos pavyzdys
Fig. 2.4. Example of conflict situation
Norint pritaikyti eismo konfliktinių situacijų analizę praktikoje, reikia atlikti stebėjimus laikotarpiu nuo 3 iki 5 dienų. Tyrimą turi atlikti specialiai parengtas ir mokytas specialistas. Specialistai rengiami Lundo universitete, Švedijoje, tačiau prireikus mokymai gali būti vykdomi ir kituose Švedijos miestuose ar užsienyje. Intensyvūs mokymo kursai trunka vieną savaitę, o mokymus sudaro teorinė ir praktinė dalys. Stebėtojo užduotis – nustatyti konfliktinę situaciją ir ją aprašyti, taip pat apytiksliai nustatyti atstumą iki galimo konflikto taško bei transporto priemonių važiavimo greitį. Stebėti reikalingos šios priemonės: registravimo lapas, rašiklis, atitinkama apranga, filmavimo kamera, greitį fiksuojantis įrenginys (nėra būtina). Dažniausia vienos dienos stebėjimus sudaro šeši ar septyni vienos valandos laiko intervalai. Paprastai visi stebėjimai yra fiksuojami filmavimo kamera, kuri pastatoma tokioje vietoje, kad filmavimo laukas apimtų visą tiriamą ruožą. Filmavimas reikalingas tolesnei ir tikslesnei eismo sąlygų analizei tiriamame kelio ruože atlikti. Filmuotos medžiagos analizavimas kartu atlieka ir mokomąją funkciją. 

Vizualinių tyrimų metu konfliktinės situacijos analizei stebėtojas turi užpildyti specialią „Konfliktinės situacijos registravimo“ formą (4 priedas), kurioje fiksuojami šie duomenys (Lund University... 2007):

1. Bendrieji duomenys (tikslus vizualinių tyrimų laikas, vieta, oro sąlygos, kelio dangos būklė ir kt.).

2. Duomenys apie užfiksuotą konfliktinę situaciją (eismo dalyvių ir transporto priemonių, tarp kurių kilo konfliktinė situacija, rūšis, amžius, lytis, atstumas iki galimo konflikto taško, važiavimo greitis ir kt.).

3. Grafinė konfliktinės situacijos schema.
Eismo saugumo situaciją kelyje galima apibūdinti įvairiai. Pavyzdžiui, eismo saugumas gali būti apibūdinamas įvykusių eismo įvykių skaičiumi, tačiau tai nėra pats geriausias būdas eismo saugumui vertinti. Norint atlikti eismo saugumo situacijos analizę neužtenka vien tik apskaičiuoti tikėtinų eismo įvykių skaičių. Būtina įvertinti riziką eismo įvykiui įvykti, ir tai turi būti eismo saugumo situacijos analizės pagrindas. 

Iki šiol visus vizualinius tyrimus kelyje ir gautų rezultatų analizę atliko žmogus, tačiau šiuo metu konfliktinių situacijų nustatymo metodika yra tobulinama. Lundo universiteto mokslininkai kuria kompiuterinę programą – automatinę vaizdo analizės sistemą (2.5 pav.), kuri padeda konfliktines situacijas kelyje, atstumus iki galimo susidūrimo taško bei transporto priemonių greičius fiksuoti stacionaria vaizdo kamera. Gauti duomenys apdorojami kompiuteriu (Jonsson 2007; Lund University... 2007).

2.5 pav. Automatinė vaizdo analizės sistema
Fig. 2.5. Automatic image analysis system
2.5. Saugaus eismo priemonių pagrindimo metodika Baltarusijoje 

Saugaus eismo gerinimo priemonėms parinkti ir įdiegti Baltarusijos Respublikoje naudojamos saugaus eismo gerinimo priemonių pagrindimo rekomendacijos. Šios rekomendacijos sudarytos remiantis Baltarusijoje ir užsienio šalyse atliktų tyrimų rezultatais. Tyrimų metu buvo analizuojamos eismo sąlygos tuose kelio ruožuose, kuriuose įvyksta daugiausia eismo įvykių (Республиканское унитарное... 2001). Eismo įvykių koncentracijos ruožai nustatomi remiantis šiais rodikliais:

· įskaitinių eismo įvykių skaičiumi nagrinėjamame kelio ruože;

· santykinio avaringumo koeficientu (eismo įvykių skaičius, tenkantis 1 mln. aut. km), apskaičiuojamu pagal formulę:

  (2.5)

čia: n – eismo įvykių skaičius nagrinėjamame kelio ruože per tam tikrą laiką; N – vidutinis metinis paros eismo intensyvumas, aut./parą; L – nagrinėjimo kelio ruožo ilgis, km; m – metų skaičius (I–III kategorijos keliams – 3 metai, IV–V kategorijos – 5 metai). 

Kai vidutinis metinis eismo intensyvumas yra didesnis nei 3000 aut./parą, eismo įvykių koncentracijos ruožams priskiriami tie kelių ruožai, kuriuose įskaitinių eismo įvykių skaičius per skaičiuojamą laikotarpį yra ne mažesnis nei nurodytas 2.3 lentelėje, o santykinio avaringumo koeficientas yra ne mažesnis kaip 0,3.

2.3 lentelė. Įskaitinių eismo įvykių skaičius per skaičiuojamą laikotarpį
Table 2.3. Number of fatal and injury accidents in a calculated period
	Eismo intensyvumas, aut./parą
	Mažiausias įskaitinių eismo įvykių skaičius jų koncentracijos ruožuose per trejus metus, kai ruožo ilgis yra, m

	
	iki 200
	200–400
	400–600
	600–800
	800–1200

	3000–7000
	3
	3
	3
	4
	4

	7000–11 000
	3
	3
	4
	4
	5

	11 000–13 000
	3
	3
	4
	5
	5

	13 000–15 000
	3
	4
	4
	5
	6

	15 000–17 000
	3
	4
	5
	5
	6

	17 000–20 000
	4
	4
	5
	6
	7

	Daugiau negu 20 000
	4
	4
	6
	6
	8


Eismo įvykių koncentracijos ruožai nustatomi taip:

· Nuo atsitiktinai parinkto eismo įvykio adreso (pvz., pirmo nuo kelio pradžios) nuosekliai atidedamas atstumas („šablonas“) nuo didesnių reikšmių iki mažesnių jų pasikeitimo diapazone, nurodytų 2.3 lentelėje. Kiekvienai tokiu būdu nustatomai kelio atkarpai nustatomas eismo įvykių su nukentėjusiais žmonėmis skaičius per apskaičiuojamą laiką ir pagal (2.5) formulę apskaičiuojamas santykinio avaringumo koeficientas. Remiantis šių skaičiavimų rezultatais, nustatoma mažiausio ilgio (iš nagrinėjamų) kelio atkarpa, kurioje yra eismo įvykių koncentracija. Eismo įvykių koncentracijos ruožo ilgis laikomas lygiu nagrinėjamos kelio atkarpos nuo pirmojo iki paskutinio eismo įvykio ilgiui.

· Nuo eismo įvykio adreso kelyje atmatuojamas tas pats atstumas ir kiekviena kelio atkarpa apskaičiuojama taip pat. Remiantis šių nagrinėjamų kelio ruožų skaičiavimų rezultatais, nustatoma eismo įvykių koncentracijos vieta arba jos nebuvimas.

· Nuosekliai pereinant nuo vieno eismo įvykio adreso prie kito, atliekami minėti veiksmai. Skaičiavimai pasibaigia, kai apskaičiuojamas paskutinio eismo įvykio nagrinėjamo kelio ruožo adresas.

· Jeigu gretimų eismo įvykių koncentracijos ruožų vietos turi sutampančių zonų, jas reikėtų nagrinėti kaip vieną eismo įvykių koncentracijos ruožą.

Informacija apie visus eismo įvykius teikiama Valstybinės automobilių inspekcijos padaliniuose, rajonų arba miestų valstybinėse automobilių inspekcijos vidaus reikalų valdybose (toliau – VAI padaliniai), respublikinių automobilių kelių įmonėse, respublikinėje įmonėje „Belavtostrada“, sričių projektavimo, remonto ir statybos organizacijose ir respublikinėje įmonėje „Kompiuterių centras“ (Республиканское унитарное... 2001; Kapski et al. 2007; Ratkevičiūtė et al. 2008).
Renkant informaciją apie visus eismo įvykius, naudojama:

· eismo įvykio apskaitos kortelė (VAI padaliniai);

· žinios apie eismo įvykį (respublikinių automobilių kelių įmonės, „Belavtostrada“ ir projektavimo, remonto ir statybos organizacija);

· eismo įvykio administracinė medžiaga (VAI padaliniai);

· eismo įvykių bendrojo naudojimo keliuose statistikos duomenys („Kompiuterių centras“).

Norint gauti duomenis apie eismo intensyvumą keliuose, naudojami Baltarusijos kelių inžinerinio techninio centro surinkti duomenys. Juose apie kiekvieną eismo įvykių koncentracijos ruožą turi būti pateikta ši informacija:

· vidutiniai metiniai eismo intensyvumo per parą duomenys;

· vidutiniai mėnesiniai kiekvieno mėnesio eismo intensyvumo per parą duomenys;

· vidutiniai paros kiekvienos savaitės dienos eismo intensyvumo duomenys;

· vidutiniai valandos eismo intensyvumo per parą duomenys.

Baltarusijoje taikomoje metodikoje prognozuojama eismo įvykių skaičiaus sumažėjimo tikimybė vieneto dalimis nuo bendrojo eismo įvykių skaičiaus ir eismo įvykių su nukentėjusiais žmonėmis sumažėjimo tikimybė. 2.4 lentelėje pateikta dalis eismo saugumo gerinimo priemonių ir jų įtaka eismo įvykių skaičiui. Šioje metodikoje nurodyta daugiau nei 100 eismo saugumo gerinimo priemonių ir jų įtaka saugaus eismo gerinimui (5 priedas). Eismo įvykių priežasčių jų koncentracijos vietose nustatymo tvarka nurodyta 2.6 pav. (Департамент «Белавтодор»... 2008).  

2.4 lentelė. Saugaus eismo gerinimo priemonių įtaka eismo įvykių skaičiui Baltarusijoje
Table 2.4. Effect of road safety improvement measures on the number of accidents in Belarus
	Eil. Nr.
	Saugaus eismo gerinimo priemonės
	Eismo įvykių
skaičiaus sumažėjimo tikimybė vieneto
dalimis

	
	
	nuo
bendrojo eismo įvykių skaičiaus
	eismo įvykiai su nukentė-jusiais

	1.1
	Kreivėje

	1.1.1
	Kreivės spindulio didinimas 
	0,67
	0,63

	1.1.2
	Viražų įrengimas su važiuojamosios dalies platinimu
	0,36
	0,27

	1.1.3
	Matomumo gerinimas kreivėje
	0,22
	0,65

	1.1.4
	Eismą reguliuojančios salelės įrengimas
	0,34
	0,59

	1.1.5
	Atitvarų įrengimas kreivėje
	0,16
	0,32

	1.1.6
	Nukreipiančiųjų elementų įrengimas:

esant 2-iems eismo juostoms 

esant daugiau nei 2-iems eismo juostoms
	0,14

0,52
	0,16

0,10

	1.1.7
	Įspėjamųjų kelio ženklų įrengimas arba jų
atnaujinimas:

esant 2-iems eismo juostoms 

esant daugiau nei 2-iems eismo juostoms
	0,44

0,52
	0,55

0,40

	1.1.8
	Įspėjamųjų kelio ženklų ir nukreipiančiųjų elementų įrengimas
	0,22
	0,41

	1.1.9
	Važiuojamosios dalies krašto ir ašinės linijos
ženklinimas kreivėse, ženklų įrengimas
	0,52
	0,25

	1.2
	Kelių ruožai įkalnėse ir nuokalnėse

	1.2.1
	Papildomos eismo juostos į įkalnę įrengimas
	0,45
	0,25

	1.2.2
	Skiriamosios juostos įrengimas išgaubtose kreivėse išilginiame profilyje
	0,55
	0,62

	1.2.3
	Atitvarų įrengimas nuokalnėse
	0,12
	0,16

2.6 pav. Eismo įvykių priežasčių, jų koncentracijos ruožuose nustatymo tvarka
Fig. 2.6. Procedure for the determination of accident causes and accident concentration on road sections
2.6. Saugaus eismo gerinimo priemonių pagrindimo metodika Lenkijoje 

Lenkijos transporto ministerija vykdo saugaus eismo programą GAMBIT 2005 (Kelių eismo saugumo gerinimo šalies programa 2005–2007–2013). Į šios programos vykdymą įtraukta daug Lenkijos žinybinių institucijų, kurios dirba visos kartu siekdamos pagerinti eismo saugumo situaciją šalyje.

GAMBIT 2005 programoje yra pateikta metodika, kuria naudojantis galima apskaičiuoti naudą, gaunamą įdiegus eismo saugumo gerinimo priemones. (Ministerstwo Infrastruktury... 2005). Metodikoje nurodyta daugiau nei 70 eismo saugumo gerinimo priemonių ir jų įtaka saugaus eismo gerinimui (6 priedas), 2.5 lentelėje pateikta dalis eismo saugumo gerinimo priemonių ir jų įtaka eismo įvykių skaičiui. Lenkijoje taikomoje metodikoje prognozuojamas susidūrimų su transporto priemonėmis, su dviračiais ir pėsčiaisiais sumažėjimas (%) (Program Likwidacji... 2006).

2.5 lentelė. Saugaus eismo gerinimo priemonių įtaka eismo įvykių skaičiui Lenkijoje
Table 2.5. Effect of road safety improvement measures on the number of accidents in Poland
	
	Eismo saugumo gerinimo priemonė
	Eismo įvykių ir
susidūrimų
sumažėjimas, %

	
	
	su transporto priemonėmis
	su
dviratininkais ir pėsčiaisiais

	1 
	Dviračių ir pėsčiųjų takų įrengimas
	0
	37

	2 
	Dviračių ir pėsčiųjų perėjų įrengimas
skirtingame lygyje 
	0
	90

	3 
	Saugumo salelių įrengimas važiuojamosios dalies ašyje
	20
	50

	4 
	Saugumo salelės įrengimas sankryžos zonoje
	20
	70

	5 
	Šviesoforas pėsčiųjų perėjoje
	5
	12

	6 
	Kelio dangos ženklinimas pėsčiųjų perėjų vietose
	5
	28

	7 
	Eismo juostos platinimas
	0
	15

	8 
	Iškilios pėsčiųjų perėjos įrengimas 
	0
	49

	9 
	Atitvarų įrengimas
	0
	30

	10 
	Asfalto dangos įrengimas žemos kategorijos keliuose
	Padidėjo
10 %
	Padidėjo
10 %

	11 
	Dangos šiurkštumo sankryžoje didinimas
	57
	57

	12 
	Iškilios skiriamosios juostos įrengimas,
esamoje važiuojamojoje dalyje
	90
	50

	13 
	Kelio apšvietimo įrengimas ant standžių
atramų
	10
	30

	14 
	Kelio apšvietimo įrengimas ant plastiškų
atramų
	15
	30

	15 
	Apšvietimo atramų keitimas iš standžių
į plastiškus
	5
	0

	16 
	Pastovių kliūčių šalinimas kelkraščiuose
	80
	0

	17 
	Tinklo tvoros nuo žvėrių įrengimas
kelkraščiuose
	40 % įvykių su gyvūnais
sumažėjimas


2.6 lentelė. Kitos saugaus eismo gerinimo priemonės, kurioms nereikia didelių investicijų
Table 2.6. Other road safety improvement measures which need no large investments
	Eismo saugumo gerinimo priemonė
	Eismo įvykių skaičiaus

sumažėjimas, %

	
	su transporto priemonėmis
	su pėsčiaisiais ir dviratininkais

	Kameros, fiksuojančios transporto priemones,
pravažiavusias degant raudonam šviesoforo
signalui, įrengimas (sankryžose arba
reguliuojamose pėsčiųjų perėjose)
	30
	15

	Transporto priemonių važiavimo greitį
fiksuojančios kameros įrengimas
	35
	50

	Saugos diržų naudojimas
	45 % mažiau žuvusių,
50 % mažiau sužeistų

	Automobilių kelių priežiūros žiemą kokybės
gerinimas
	5
	5


2.6 lentelėje nurodytos eismo saugumo gerinimo priemonės, kurioms nereikia didelių investicijų, tačiau yra labai efektyvios gerinant eismo saugumą automobilių keliuose.

2.7. Atskirose šalyse taikomų metodikų palyginimas 

Lygindami atskirose šalyse taikomas metodikas TARVAL (Lietuvos), TARVA (Suomijos), Baltarusijos ir Lenkijos, matomi šie pagrindiniai jų skirtumai:

· Baltarusijoje ir Lenkijoje taikomos saugaus eismo gerinimo priemonių pagrindimo metodikos yra sudėtingesnės negu TARVAL ar TARVA.

· Lenkijos metodikoje prognozuojamas susidūrimų sumažėjimas (%) su transporto priemonėmis, su dviratininkais ir pėsčiaisiais.
· Baltarusijos metodikoje prognozuojama eismo įvykių skaičiaus sumažėjimo tikimybė vieneto dalimis nuo bendrojo eismo įvykių skaičiaus ir eismo įvykių su nukentėjusiaisiais sumažėjimo tikimybė.
· Lietuviškoje TARVAL ir Suomiškoje TARVA metodikų versijoje prognozuojami poveikio koeficientai eismo įvykiams su automobiliais, eismo įvykiams su pėsčiaisiais ir dviratininkais, eismo įvykiams su gyvūnais.
· Poveikio koeficientai eismo įvykiams su gyvūnais išskirti tik TARVAL ir TARVA metodikose (nei Baltarusijos, nei Lenkijos metodikose jų 
nėra).
Lyginant atskirų nagrinėtų metodikų tų pačių saugaus eismo gerinimo priemonių prognozuojamus poveikio koeficientus, pastebima, kad jie skiriasi:

· Lietuviškoje TARVAL versijoje atitvarų įrengimas eismo įvykiams su automobiliais poveikio koeficientą numato 0,8; eismo įvykiams su pėsčiaisiais ir dviratininkais – 0,95; eismo įvykiams su gyvūnais – 1.

· Baltarusijos metodikoje atitvarų įrengimas (nepriklausomai nuo jų tipo) eismo įvykio skaičiaus sumažėjimo tikimybę vieneto dalimis nuo bendrojo eismo įvykių skaičiaus numato 0,19; eismo įvykiai su nukentėjusiaisiais – 0,25.

· Lenkijos metodikoje atitvarų įrengimas eismo įvykių ir susidūrimų sumažėjimą (%) su transporto priemonėmis numato 0; su dviračiais ir pėsčiaisiais – 30.

· Lietuviškoje TARVAL versijoje pėsčiųjų ir dviratininkų takų įrengimas eismo įvykiams su automobiliais poveikio koeficientą numato 1; eismo įvykiams su pėsčiaisiais ir dviratininkais – 0,7; eismo įvykiams su gyvūnais – 1.

· Baltarusijos metodikoje dviratininkų takų įrengimas eismo įvykių skaičiaus sumažėjimo tikimybę vieneto dalimis nuo bendrojo eismo įvykių skaičiaus numato 0,11; eismo įvykių su nukentėjusiais – 0,15.

· Lenkijos metodikoje dviračių takų įrengimas eismo įvykių ir susidūrimų sumažėjimą (%) su transporto priemonėmis numato 0; su dviračiais ir pėsčiaisiais – 20.

Suomijoje taikoma saugaus eismo gerinimo priemonių pagrindimo metodika TARVA yra labai artima lietuviškai šios programos versijai TARVAL, tačiau šiuo metu ji yra daug naujesnė ir skiriasi nuo pradinės TARVA programos versijos. Suomijos techninių tyrimų centro specialistai nuolat ją tobulina ir pritaiko dabartinei eismo situacijai šalies automobilių keliuose. Todėl eismo saugumo gerinimo priemonės, pagrindžiamos su patobulinta TARVA versija, yra kur kas tikslesnis. Naujausia TARVA programos versija taip pat leidžia prognozuoti eismo įvykius naujai tiesiamuose ir rekonstruojamuose automobilių kelių ruožuose, parinkti eismo saugumą gerinančias priemones ir vykdyti eismo įvykių prevenciją.

Švedija neturi parengusi eismo saugumo gerinimo priemonių pagrindimo metodikos, panašios į Lietuvoje taikomą TARVAL. Tačiau šios šalies turima ir naudojama metodika Traffic Conflict Technique leidžia nustatyti konfliktines transporto priemonių eismo situacijas, kylančias tarp atskirų eismo dalyvių, kelio ruože ar sankryžoje, dar prieš įvykstant eismo įvykiams. Turint tokius duomenis galima parinkti eismo saugumo gerinimo priemones, kurios padėtų užkirsti kelią galimiems eismo įvykiams.

2.8. Antrojo skyriaus išvados

1. Palyginę Lietuvoje, Suomijoje, Švedijoje, Baltarusijoje ir Lenkijoje taikomas metodikas matome, kad:
· Lenkijos metodikoje prognozuojamas susidūrimų sumažėjimas (%) su transporto priemonėmis, su dviračiais ir pėsčiaisiais.
· Baltarusijos metodikoje prognozuojama eismo įvykių skaičiaus sumažėjimo tikimybė vieneto dalimis nuo bendrojo eismo įvykių skaičiaus ir eismo įvykių su nukentėjusiaisiais sumažėjimo tikimybė.
· Švedijoje taikoma konfliktinių taškų nustatymo bei priimta TARVA metodika leidžia prognozuoti konfliktines eismo situacijas atskiruose kelių ruožuose ir parinkti prevencines saugaus eismo gerinimo priemones iki tol, kol šis ruožas dar netapo „juodąja dėme“.
· Lietuviškoje TARVAL versijoje prognozuojami poveikio koeficientai eismo įvykiams su automobiliais, eismo įvykiams su pėsčiaisiais ir dviratininkais, eismo įvykiams su gyvūnais.
· Poveikio koeficientai eismo įvykiams su gyvūnais išskirti tik TARVA ir TARVAL metodikose (nei Baltarusijos, nei Lenkijos metodikose jų 
nėra).
2. Baltarusijos, Lenkijos ir Suomijos naujausia TARVA metodikos versijoje numatyta daugiau eismo saugumo gerinimo priemonių nei TARVAL metodikoje. Šios priemonės užsienio šalių metodikose yra labiau išskaidytos į atskiras sudėtines dalis, tai leidžia tiksliau jas parinkti saugaus eismo situacijai gerinti.
3. Būtina plėsti saugaus eismo gerinimo priemonių sąrašą ir tikslinti šių priemonių poveikio koeficientus TARVAL metodikoje. Tai leistų tiksliau jas parinkti atskiroms Lietuvos kelių „juodosioms dėmėms“.
4. Būtina atnaujinti bei modernizuoti programos TARVAL senąją versiją. Tai leistų tiksliai ir nesudėtingai parinkti saugaus eismo priemones avaringuose automobilių kelių ruožuose.
5. Būtina išnagrinėti matematinių metodų taikymo galimybes ir parinkti modelius įskaitiniams eismo įvykiams prognozuoti.
3

Avaringumo rodiklių tyrimai
ir vertinimas Lietuvos
automobilių keliuose
Šiame skyriuje pateikiamas Lietuvos automobilių keliuose 1999, 2000, 2001 ir 2002 m. įdiegtų saugaus eismo gerinimo priemonių pagrindimo vertinimas. Tuo tikslu išnagrinėti įskaitiniai eismo įvykiai ir jų priežastys                    1995–2006 m. Siekiant išanalizuoti tik iš dalies pasiteisinusias saugaus eismo gerinimo priemones, buvo atlikti vizualiniai tyrimai ir detali saugaus eismo situacijos analizė tuose avaringuose kelių ruožuose, kuriuose tik iš dalies pasiteisino 1999, 2000, 2001 ir 2002 m. įdiegtos saugaus eismo gerinimo priemonės (Čygas et al. 2008). Atlikta saugaus eismo rodiklių analizė, leido parengti pasiūlymus ir rekomendacijas saugaus eismo priemonių pagrindimo metodikai tobulinti bei tolesniems tyrimams pagrįsti (Ratkevičiūtė et al. 2007; Čygas et al. 2004).
3.1. Lietuvos automobilių keliuose 1999–2002 m. įdiegtų saugaus eismo gerinimo priemonių efektyvumo analizė

Norint atlikti įdiegtų eismo saugumo gerinimo priemonių efektyvumo analizę buvo kaupiami ir analizuojami avaringumo duomenys automobilių kelių ruožuose, kuriuose buvo įdiegtos eismo saugumo gerinimo priemonės. Avaringumo duomenys buvo lyginami prieš įdiegiant eismo saugumo gerinimo priemones ir praėjus 4 metams po jų įdiegimo (Hauer 2005). Atliekant įdiegtų saugaus eismo gerinimo priemonių efektyvumo analizę buvo vertinami keturi etapai. Pasirinkti 48 avaringi kelių ruožai, kuriuose buvo įdiegtos saugaus eismo gerinimo priemonės 1999, 2000, 2001 ir 2002 m., t. y. buvo analizuojami 1995–2006 metų įskaitinių eismo įvykių duomenys. 

Ekonominis vertinimas atliktas naudos ir sąnaudų analizės metodu. Pagal šį metodą projektas įvertintas lyginant naudą, kurią sudaro nuostolių dėl eismo įvykių ekonomija, su sąnaudomis, kurias sudaro saugaus eismo priemonių įdiegimas (VĮ TKTI 1995; Beckel et al. 2006). Ekonominis saugaus eismo priemonių vertinimas atliktas atskirai kiekvienai „juodajai dėmei“. Jautrumo analizė, atlikta pagal tris jautrumo testus (eismo intensyvumo augimo, saugaus eismo priemonių sąnaudų ir įvertinimo laikotarpio pokyčio), visi 48 nagrinėti atvejai rodė, kad investicijos į saugaus eismo priemones atsipirks (VĮ TKTI 1998; Čygas et al. 2007). 

Kiekviena įdiegta saugaus eismo priemonė turi duoti tam tikros naudos. Todėl vertinant siūlomas priemones būtina nustatyti jų poveikį saugiam eismui. Šiuo metu Lietuvoje naudojama Suomijoje sukurta vertinimo metodikos TARVA adaptuota lietuviškoji versija TARVAL (Finnish National... 1998). Ši metodika leidžia prognozuoti eismo įvykių sumažėjimą per vienerius metus, įvertinus ketverių metų avaringumo rodiklius, eismo intensyvumą bei parinktas saugaus eismo gerinimo priemones. TARVAL programoje kiekviena eismo saugumo gerinimo priemonė turi tam tikrą suteiktą kodą (2 priedas). 

Detali eismo įvykių statistika pateikiama 7–10 prieduose. Žemiau esančioje 3.1 lentelėje pateikta vieno avaringo kelio ruožo 4-ių metų eismo įvykių statistika prieš eismo saugumo gerinimo priemonės įdiegimą ir 4 metai po įdiegimo. 

3.2 lentelėje pateikti apibendrinti eismo įvykių bei avaringumo rodiklių duomenys, visų nagrinėtų 48 kelių ruožų. Skaičiuojant avaringumo sumažėjimą, saugaus eismo gerinimo priemonių įdiegimo metų avaringumo duomenys nebuvo analizuojami ir vertinami, nes nėra tikslių duomenų, kurį mėnesį buvo įrengtos eismo saugumą gerinančios priemonės. 3.2 lentelėje pilkuose langeliuose esantys skaičiai rodo eismo įvykių skaičiaus ir avaringumo koeficientų neigiamą pokytį įdiegus priemonę (Čygas et al. 2007; Čygas et al. 2008).
3.1 lentelė. Kelio A7 Marijampolė–Kybartai 24,22–27,24 km ruožo eismo įvykių statistika 1995-2003 m.
Table 3.1. Road accident statistics of the road A7 Marijampolė–Kybartai 24,22–27,24 km section, 1995–2003
	Eil. Nr.
	Data
	Kelio Nr.
	Km
	Eismo įvykio rūšis
	Žuvo
	Su-žeista

	Vilkaviškio rajono savivaldybė, kelias A7 (24,22-27,24 km)

	1995–1998

	1
	1995
	A7
	25,00
	Susidūrimas su dviračiu
	0
	1

	2
	1995
	A7
	26,00
	Susidūrimas
	0
	2

	3
	1996
	A7
	24,50
	Susidūrimas su dviračiu
	1
	0

	4
	1997
	A7
	26,20
	Susidūrimas su dviračiu
	0
	1

	5
	1997
	A7
	26,88
	Susidūrimas
	2
	1

	6
	1997
	A7
	27,09
	Užvažiavimas ant

pėsčiojo
	1
	0

	
	
	
	
	Viso:
	4
	5

	1
	1999
	A7
	25,30
	Užvažiavimas ant

pėsčiojo
	0
	1

	2000–2003

	1
	2000
	A7
	25,23
	Užvažiavimas ant

pėsčiojo
	1
	0

	2
	2001
	A7
	24,70
	Susidūrimas
	1
	1

	3
	2001
	A7
	27,00
	Susidūrimas
	0
	1

	4
	2002
	A7
	24,80
	Užvažiavimas ant

pėsčiojo
	1
	0

	5
	2002
	A7
	26,02
	Susidūrimas
	0
	2

	6
	2002
	A7
	26,14
	Apvirtimas
	0
	1

	7
	2003
	A7
	24,28
	Susidūrimas su dviračiu
	0
	1

	8
	2003
	A7
	24,50
	Susidūrimas
	0
	2

	
	
	
	
	Viso:
	3
	8


3.2 lentelė. Eismo įvykių skaičiaus ir avaringumo koeficiento pokytis Lietuvos automobilių kelių ruožuose,
įdiegus saugaus eismo gerinimo priemones 1999, 2000, 2001 ir 2002 m.
Table 3.2. Change in the number of accidents and accident rate on the road sections of Lithuania after
implementation of road safety improvement measures in 1999, 2000, 2001 and 2002
	Eil. Nr.
	Kelio Nr.
	Ruožo pradžia, km
	Ruožo pabaiga, km
	Ruožo ilgis, km
	Saugaus eismo gerinimo priemonės Nr.
	VMPEI, aut./parą
	VMPEI, aut./parą
	Eismo įvykių sk.
	Žuvusiųjų sk.
	Sužeistųjų sk.
	Eismo įvykių sk.
	Žuvusiųjų sk.
	Sužeistųjų sk.
	Žuvusiųjų sk.
	Sužeistųjų sk.
	AK prieš įdiegimą
	AK 4 metai po įdiegimo
	Faktinis AK sumažėjimas
	Prognozuotas AK

	1
	2
	3
	4
	5
	6
	7
	8
	9
	10
	11
	12
	13
	14
	15
	16
	17
	18
	19
	20

	1999 m. įdiegtos priemonės
	1995–1998
	2000–2003
	Iš viso

1995–1998 m.
	Iš viso

2000–2003 m.
	2000–2003 m. išvengta eismo įvykiuose per metus
	1995–1998
	2000–2003
	
	

	1
	A1
	86,30
	87,20
	0,90
	901
	4800
	5017
	12
	3
	13
	7
	3
	6
	0
	1,75
	1,90
	0,92
	0,98
	1,71

	2
	A1
	104,38
	105,40
	1,02
	901
	8500
	9042
	4
	1
	5
	3
	0
	4
	0,25
	0,25
	0,32
	0,19
	0,12
	0,28

	3
	A1
	110,40
	111,20
	0,80
	901
	9000
	10250
	9
	3
	6
	1
	1
	0
	0,5
	1,5
	0,86
	0,07
	0,78
	0,77

	4
	A1
	120,40
	120,90
	0,50
	101,901
	8500
	8970
	5
	2
	3
	1
	0
	1
	0,5
	0,5
	0,81
	0,13
	0,67
	0,70

	5
	A1
	259,80
	260,30
	0,50
	901
	4800
	5121
	4
	2
	3
	2
	1
	7
	0,25
	–1
	1,14
	0,47
	0,68
	1,03

	6
	A2
	9,05
	12,00
	2,95
	901
	11000
	11670
	15
	3
	18
	5
	1
	6
	0,5
	3
	0,32
	0,09
	0,23
	0,28

	7
	A4
	15,00
	15,50
	0,50
	209,412
	10500
	11040
	8
	2
	9
	9
	0
	17
	0,5
	–2
	1,04
	0,97
	0,07
	0,78

	8
	A6
	7,00
	14,30
	7,30
	101,204, 604,901
	8600
	9710
	55
	13
	57
	42
	9
	57
	1
	0
	0,60
	0,35
	0,25
	0,54

	9
	A6
	28,00
	28,40
	0,40
	105,204, 409
	5800
	6150
	7
	1
	7
	4
	2
	2
	–0,25
	1,25
	2,07
	0,97
	1,10
	1,95


3.2 lentelės tęsinys

	1
	2
	3
	4
	5
	6
	7
	8
	9
	10
	11
	12
	13
	14
	15
	16
	17
	18
	19
	20

	10
	A7
	24,22
	27,24
	3,02
	101
	4331
	4789
	6
	4
	5
	8
	3
	8
	0,25
	–0,75
	0,31
	0,33
	–0,02
	0,26

	11
	A7
	38,70
	40,80
	2,10
	101
	3528
	3879
	6
	2
	4
	14
	4
	17
	–0,5
	–3,25
	0,55
	1,02
	–0,47
	0,46

	12
	A8
	57,60
	63,90
	6,30
	604, 608, 702, 703, 704, 901
	7500
	8102
	61
	10
	66
	5
	0
	5
	2,5
	15,25
	0,88
	0,06
	0,83
	0,78

	13
	A8
	64,00
	64,40
	0,40
	401
	7200
	7150
	5
	1
	6
	0
	0
	0
	0,25
	1,5
	1,19
	0,00
	1,19
	0,86

	14
	A9
	54,80
	56,30
	1,50
	101,901
	6500
	6780
	6
	3
	5
	7
	2
	7
	0,25
	–0,5
	0,42
	0,41
	0,01
	0,36

	15
	A9
	56,30
	57,20
	0,90
	101
	6500
	6780
	5
	1
	4
	4
	0
	8
	0,25
	–1
	0,59
	0,39
	0,19
	0,49

	16
	A9
	71,45
	72,60
	1,15
	103, 105, 901
	5446
	6478
	10
	1
	12
	7
	4
	4
	–0,75
	2
	1,09
	0,56
	0,53
	0,97

	17
	A11
	10,80
	12,37
	1,57
	901
	5800
	5970
	5
	2
	3
	1
	0
	1
	0,5
	0,5
	0,38
	0,06
	0,31
	0,34

	18
	A13
	2,05
	3,07
	1,02
	407
	5700
	5840
	8
	2
	18
	12
	1
	20
	0,25
	–0,5
	0,94
	1,20
	–0,26
	0,85

	19
	A13
	5,60
	6,30
	0,70
	407
	5700
	5840
	5
	0
	12
	4
	1
	6
	–0,25
	1,5
	0,86
	0,58
	0,28
	0,78

	20
	A13
	10,20
	10,30
	0,10
	409
	5700
	5840
	6
	0
	7
	0
	0
	0
	0
	1,75
	7,21
	0,00
	7,21
	6,84

	21
	101
	17,00
	17,30
	0,30
	409
	5500
	6102
	5
	0
	10
	1
	0
	1
	0
	2,25
	2,08
	0,33
	1,75
	1,97

	22
	102
	24,70
	25,40
	0,70
	204,409
	2913
	3012
	6
	0
	8
	2
	2
	0
	–0,5
	2
	2,02
	0,56
	1,45
	1,92

	23
	120
	14,20
	14,80
	0,60
	101
	2600
	2970
	5
	2
	4
	1
	1
	3
	0,25
	0,25
	2,20
	0,33
	1,86
	1,82

	24
	130
	7,60
	9,15
	1,55
	103, 105, 901
	5000
	5342
	18
	0
	20
	27
	3
	33
	–0,75
	–3,25
	1,59
	1,94
	–0,35
	1,41

	25
	132
	2,50
	4,45
	1,95
	209, 407, 206, 901
	4864
	5741
	8
	1
	11
	4
	0
	4
	0,25
	1,75
	0,58
	0,21
	0,36
	0,51


3.2 lentelės tęsinys

	1
	2
	3
	4
	5
	6
	7
	8
	9
	10
	11
	12
	13
	14
	15
	16
	17
	18
	19
	20

	26
	140
	6,60
	7,40
	0,80
	106,409
	5000
	5100
	7
	2
	6
	2
	0
	2
	0,5
	1
	1,20
	0,29
	0,91
	1,12

	27
	141
	8,65
	12,10
	3,45
	101, 203, 901
	7243
	7600
	15
	2
	18
	14
	1
	22
	0,25
	–1
	0,41
	0,32
	0,09
	0,36

	28
	153
	0,95
	1,90
	0,95
	101,105
	3600
	3756
	4
	2
	3
	1
	0
	2
	0,5
	0,25
	0,80
	0,17
	0,63
	0,70

	2000 m. įdiegtos priemonės
	1996–1999
	2001–2004
	Iš viso

1996–1999 m.
	Iš viso

2001–2004 m.
	2001–2004 m. išvengta eismo įvykiuose per metus
	1996–1999
	2001–2004
	
	

	1
	A10
	35,30
	36,63
	1,33
	101
	3210
	4099
	3
	2
	1
	3
	1
	3
	0,25
	–0,5
	0,48
	0,38
	0,10
	0,34

	2
	A8
	24,95
	26,00
	1,05
	101
	2810
	3139
	4
	0
	4
	6
	2
	9
	–0,5
	–1,25
	0,93
	1,25
	–0,32
	0,65

	3
	A1
	116,00
	116,62
	0,62
	901
	13593
	15983
	3
	1
	2
	0
	0
	0
	0,25
	0,5
	0,24
	0,00
	0,24
	0,19

	4
	A1
	122,00
	122,70
	0,70
	901
	9758
	15983
	3
	1
	7
	1
	0
	1
	0,25
	1,5
	0,30
	0,06
	0,24
	0,23

	5
	A5
	5,40
	6,79
	1,39
	901
	5023
	8393
	4
	0
	5
	2
	0
	2
	0
	0,75
	0,39
	0,12
	0,27
	0,30

	2001 m. įdiegtos priemonės
	1997–2000
	2002–2005
	Iš viso

1997–2000 m.
	Iš viso

2002–2005 m.
	2002–2005 m. išvengta eismo įvykiuose per metus
	1997–2000
	2002–2005
	
	

	1
	141
	205,20
	207,20
	2,00
	206
	7413
	7782
	3
	1
	5
	8
	3
	11
	–0,5
	–1,5
	0,14
	0,31
	–0,17
	0,12

	2
	133
	24,00
	25,50
	1,50
	401
	2621
	3658
	5
	3
	5
	0
	0
	0
	0,75
	1,25
	0,87
	0,00
	0,87
	0,52

	3
	120
	12,45
	14,60
	2,15
	101
	1680
	1874
	3
	0
	4
	3
	1
	5
	–0,25
	–0,25
	0,57
	0,44
	0,13
	0,40

	4
	A6
	135,10
	135,90
	0,80
	901
	3270
	3843
	3
	0
	3
	4
	2
	3
	–0,5
	0
	0,79
	0,77
	0,01
	0,60

	5
	A6
	22,80
	26,30
	3,50
	704,901,

604, 203
	8998
	10135
	11
	6
	8
	6
	0
	7
	1,5
	0,25
	0,24
	0,10
	0,14
	0,15

	6
	1906
	35,80
	38,92
	3,12
	101
	250
	283
	4
	0
	5
	2
	0
	2
	0
	0,75
	4,39
	1,35
	3,04
	3,07


3.2 lentelės pabaiga

	1
	2
	3
	4
	5
	6
	7
	8
	9
	10
	11
	12
	13
	14
	15
	16
	17
	18
	19
	20

	2002 m. įdiegtos priemonės
	1998–2001
	2000–2003
	Iš viso

1998–2001 m.
	Iš viso

2003–2006 m.
	2003–2006 m. išvengta eismo įvykiuose per metus
	1998–2001
	2000–2003
	
	

	1
	A5
	57,2
	58,2
	1,00
	402
	8295
	11501
	7
	3
	9
	8
	1
	15
	0,5
	–1,5
	0,58
	0,48
	0,10
	0,18

	2
	A10
	40,75
	41
	0,58
	101
	3991
	4818
	6
	0
	9
	2
	1
	1
	–0,25
	2
	1,78
	0,49
	1,29
	1,58

	3
	A11
	136
	136,6
	0,60
	203
	4012
	5647
	5
	1
	6
	10
	0
	14
	0,25
	–2
	1,42
	2,02
	–0,60
	1,22

	4
	A12
	9
	13,4
	4,40
	101
	1154
	1482
	4
	0
	4
	3
	2
	1
	–0,5
	0,75
	0,54
	0,32
	0,22
	0,50

	5
	A12
	43,82
	49,48
	5,66
	101
	3499
	3705
	12
	4
	25
	5
	0
	9
	1
	4
	0,42
	0,16
	0,25
	0,38

	6
	122
	71,8
	76,8
	5,00
	203
	1968
	2736
	4
	2
	2
	2
	0
	3
	0,5
	–0,25
	0,28
	0,10
	0,18
	0,26

	7
	128
	42,2
	44,3
	2,10
	101
	4081
	6479
	7
	3
	7
	3
	0
	3
	0,75
	1
	0,56
	0,15
	0,41
	0,44

	8
	141
	176
	179,9
	3,90
	206,410,508,603,801
	2624
	2737
	14
	6
	19
	6
	0
	10
	1,5
	2,25
	0,94
	0,39
	0,55
	0,67

	9
	141
	207,2
	210
	2,80
	502,607,801
	5224
	8738
	8
	0
	14
	8
	3
	14
	–0,75
	0
	0,38
	0,22
	0,15
	0,09


Atlikus įdiegtų saugaus eismo gerinimo priemonių efektyvumo analizę, nustatyta:

· Iš 1999 m. 28-iuose kelio ruožuose įdiegtų saugaus eismo gerinimo priemonių jos pasiteisino 15-oje ruožų. Likusiuose 13-oje ruožų lauktų eismo saugumo pagerėjimo rezultatų nepasiekta. Laukiamo avaringumo koeficiento sumažėjimo nepasiekta 4-iuose ruožuose.

· Iš 2000 m. 5-iuose avaringuose kelių ruožuose įdiegtų saugaus eismo gerinimo priemonių jos pasiteisino 3-ijuose ruožuose. Prognozuoto avaringumo koeficiento sumažėjimo negauta 1-ame kelio ruože. 

· Iš 2001 m. 6-iuose avaringuose kelių ruožuose įdiegtų saugaus eismo gerinimo priemonių jos pasiteisino 3-ijuose ruožuose. Lauktų avaringumo koeficiento sumažėjimo rezultatų negauta 1-ame kelio ruože.

· Iš 2002 m. 9-iuose kelio ruožuose įdiegtų saugaus eismo gerinimo priemonių jos pasiteisino 3-ijuose kelio ruože. Likusiuose 6-iuose ruožuose lauktų eismo saugumo pagerėjimo rezultatų nepasiekta. Avaringumo koeficiento sumažėjimo nepasiekta 1-ame kelio ruože.

3.2. Iš dalies pasiteisinusių saugaus eismo gerinimo priemonių analizė ir vertinimas 

Siekiant išanalizuoti tik iš dalies pasiteisinusias saugaus eismo gerinimo priemones, buvo atlikti vizualiniai tyrimai ir detali saugaus eismo situacijos analizė tuose 24-iuose avaringuose kelių ruožuose, kuriuose tik iš dalies pasiteisino 1999, 2000, 2001 ir 2002 m. įdiegtos saugaus eismo gerinimo priemonės (Čygas et al. 2008). Vizualinių tyrimų metu buvo analizuojama kelio aplinka, eismo dalyviai, jų elgesys, transporto priemonių sudėtis ir važiavimo greičiai, analizuotos galimos priežastys, kodėl nepasiteisino įdiegtos priemonės. 11 priede pateiktas visų 24-ių avaringų kelių ruožų aprašymas, toliau pateikiamas vieno avaringo kelio ruožo aprašymas, kuriame po eismo saugumo gerinimo priemonių įdiegimo avaringumo situacija nepagerėjo. 

A7 kelias Marijampolė – Kybartai 24,22–27,24 km
1995–1998 metais šiame magistralinio kelio ruože įvyko 6 įskaitiniai eismo įvykiai, kuriuose žuvo 4 ir buvo sužeisti 6 eismo dalyviai. Pagrindinės eismo įvykių priežastys susidūrimas su dviračiu. 1999 metais šiame kelio ruože buvo įrengtas pėsčiųjų ir dviračių takas, kuris neturėjo įtakos avaringumo mažėjimui. Nesant šiame kelio ruože papildomų eismo saugumo gerinančių priemonių eismo įvykių su sužeistaisiais skaičius toliau didėjo. 2000–2003 metais eismo įvykių skaičius su sužeistaisiais padidėjo 0,75 eismo įvykiais/metus. 

Ruožas yra šalia Vilkaviškio (2 km iki miesto). Šiame ruože kelias A7 kertasi su keliu iš Vilkaviškio: sudėtinga, paini sankryža, daug iškilių salelių. Vyksta intensyvus pėsčiųjų ir dviratininkų eismas išilgai ir skersai kelio, sudarydamas avaringas situacijas. A7 kelio dešinėje pusėje yra įrengtas pėsčiųjų dviratininkų takas, tačiau nepaisant to žmonės naudojasi važiuojamąja kelio dalimi. Šiame ruože dviratininkui ar pėsčiajam yra labai sudėtinga kirsti važiuojamąją dalį. Pagrindinės eismo įvykių rūšys: susidūrimai su dviračiu ir užvažiavimas ant pėsčiojo. 

[image: image34.jpg]



3.1 pav. A7 kelio Marijampolė – Kybartai ruožas 24,22–27,24 km
Fig. 3.1. The road A7 Marijampolė – Kybartai 24,22–27,24 km section

3.2 pav. A7 kelio Marijampolė – Kybartai ruožas 24,22–27,24 km
Fig. 3.2. The road A7 Marijampolė – Kybartai 24,22–27,24 km section
Atlikus vizualinius tyrimus visuose avaringuose kelių ruožuose, kuriuose tik iš dalies pasiteisino įdiegtos priemonės nustatyta, kad dažniausiai nepasiteisina dviračių takų įrengimas. Atlikta eismo įvykių analizė po šių priemonių įrengimo parodė, kad didžioji dalis eismo įvykių įvyksta žiemos sezono metu. Galima daryti išvadą, kad tuo metu pėsčiųjų ir dviratininkų takai yra nepakankamai prižiūrimi ir pėstieji bei dviratininkai yra priversti naudotis kelio važiuojamąja dalimi. Viena dažniausių avaringumo priežasčių kelių ruožuose kertančiuose gyvenvietes yra kelio parametrai, įvažiavus į gyvenvietę iš užmiesčio kelio jie nesikeičia, tai leidžia transporto priemonių vairuotojams nemažinti greičio iki 50 km/h važiuojant per miestelį ir važiuoti tokiu pačiu greičiu kaip ir užmiestyje.

3.3. Tyrimo rezultatų analizė ir vertinimas 

Išnagrinėjus saugaus eismo gerinimo priemonių, įdiegtų Lietuvos valstybinės reikšmės automobilių keliuose pagrindimo rezultatus 1995–2006 m., atlikus avaringumo rodiklių analizę po specialių priemonių įdiegimo bei detaliai išanalizavus tik iš dalies pasiteisinusias saugaus eismo gerinimo priemones, nustatyta, kad šiuo metu Lietuvoje naudojama saugaus eismo gerinimo priemonių pagrindimo metodika neleidžia gana tiksliai parinkti saugaus eismo gerinimo priemones avaringuose kelių ruožuose. 

Atlikus užsienio šalyse naudojamų saugaus eismo gerinimo priemonių pagrindimo metodikų analizę ir įvertinus dabartinę eismo saugumo situaciją Lietuvos automobilių keliuose, teikiami šie pasiūlymai Lietuvoje taikomai metodikai tobulinti:

· tikslingiausia Lietuvoje patobulinti iki šiol taikomą saugaus eismo gerinimo priemonių pagrindimo metodiką TARVAL;

· būtina atnaujinti ir papildyti Lietuvoje naudojamų saugaus eismo gerinimo priemonių sąrašą;

· būtina patikslinti naudojamus saugaus eismo gerinimo priemonių poveikio koeficientus;

· remiantis metodika TARVAL reikia sukurti šiuolaikinę kompiuterinę programą „Saugaus eismo priemonių vertinimas“, kurią įdiegti būtų nesudėtinga ir prieinama automobilių kelių specialistams, neturintiems specialaus informatikos srities išsilavinimo;

· reikia atlikti sukurtos kompiuterinės programos testavimą ir bandomuosius skaičiavimus;

· kiekvienais metais programą papildyti naujausiais duomenimis apie eismo įvykius, vidutinį metinį paros eismo intensyvumą.
3.4. Trečiojo skyriaus išvados 

1. Atlikus įdiegtų saugaus eismo gerinimo priemonių efektyvumo analizę 48-iuose avaringuose kelių ruožuose, kuriuose buvo įdiegtos saugaus eismo gerinimo priemonės, nustatyta, kad lauktų eismo saugumo pagerėjimo rezultatų nepasiekta 24-iuose kelių ruožuose, t. y. 50 %; laukiamo avaringumo koeficiento sumažėjimo nepasiekta – 7-iuose kelių ruožuose, t.y. 15 %; įdiegtos eismo saugumo gerinimo priemonės pasiteisino 24-iuose kelių ruožuose, t. y. 50 %.
2. Išnagrinėjus Lietuvos valstybinės reikšmės automobilių keliuose įdiegtų saugaus eismo gerinimo priemonių pagrindimo rezultatus 1995–2006 m., atlikus avaringumo rodiklių analizę po specialių priemonių įdiegimo bei detaliai išanalizavus tik iš dalies pasiteisinusias saugaus eismo gerinimo priemones, nustatyta, kad šiuo metu Lietuvoje naudojama saugaus eismo gerinimo priemonių pagrindimo metodika neleidžia pakankamai tiksliai pagrįsti saugaus eismo gerinimo priemonių įdiegimo avaringuose kelių ruožuose.

4
Tyrimo duomenų taikymas saugaus
eismo gerinimo priemonių
pagrindimo modeliuose
4.1. Duomenų taikymo saugaus eismo priemonių pagrindimo modeliuose svarba

Lietuvoje sudarytos išsamios eismo įvykių duomenų bazės, tiksliai fiksuojamos eismo įvykių vietos. Labai padidėjo kitų duomenų, reikalingų avaringumo analizei, kiekis ir tikslumas: eismo intensyvumas ir jo kitimas, saugaus eismo priemonės, tikslios jų įrengimo vietos ir pan. Visa tai leidžia sukaupti patikimus duomenis, jais remiantis atlikti detalią avaringumo analizę, patikslinti saugaus eismo priemonių sąrašą, jų poveikio koeficientus, tiksliau prognozuoti avaringumo rodiklius, atlikti ekonominius įvertinimus. Lietuvoje sukaupta patirtis rodo, kad būtina kuo skubiau atnaujinti saugaus eismo priemonių parinkimo ir jų poveikio įvertinimo modelį bei jį pritaikyti dabartinei Lietuvos automobilių kelių situacijai.

3 skyriuje ir 7−11 disertacijos prieduose pateikta atliktų avaringumo tyrimų analizė parodė, kad iki šiol naudojama TARVAL programa nepakankamai tiksliai įvertina diegiamas priemones ir prognozuoja saugaus eismo rodiklius. Todėl buvo būtina ją tikslinti, įvertinus Lietuvos ir kitų šalių patirtį bei dabartinę eismo saugumo situaciją Lietuvos automobilių keliuose.

Lietuvoje taikomos saugaus eismo gerinimo priemonių pagrindimo metodikos tobulinimo etapai pateikti 4.1 pav. Tobulinant Lietuvoje iki šiol taikomą metodiką buvo atsižvelgta į per 12 metų Lietuvoje įgyvendintų inžinerinių saugaus eismo gerinimo priemonių efektyvumo analizės rezultatus (7–11 priedai), užsienio šalių patirtį bei metodikas, saugaus eismo gerinimo priemones ir jų poveikį saugiam eismui (12 priedas) (Čygas et al. 2009). 15 priede pateiktas papildytas priemonių sąrašas ir siūlomi poveikio koeficientai. Saugaus eismo gerinimo priemonių sąrašas papildytas 59-iomis naujomis priemonėmis, kurios nebuvo naudojamos. 

[image: image36.png]4 mety eismo jvykiy statistiniai duomenys

Saugaus eismo priemoniy parinkimas, eismo
saugumo rodikliy prognozé, ekonominis vertinimas
sena programos TARVAL versija

:
Saugaus eismo gerinimo priemoniy jdiegimas
Lietuvos automobiliy keliuose

= EE e

4 mety eismo jvykiy statistiniy duomeny analizé ir
vertinimas po priemoniy jdiegimo

Utsienio Salyse naudojamy metodiky analizé ir vertinimas
Lietuve, Suomijes, Svedije, Norvegije, Danije, Beltarusije, Lenkije

1

Esamos situacijos Lietuvos automobiliy keliuose
analizé ir vertinimas

3
Saugaus eismo gerinimo priemoniy saraio
papildymas ir poveikio koeficienty tikslinimas

3
Kompiuterinés programos
»SAUGAUS EISMO PRIEMONIY VERTINIMAS
sukarimas

1

Programos testavimas ir bandomieji skai¢iavimai





4.1 pav. Lietuvoje taikomos saugaus eismo gerinimo priemonių pagrindimo metodikos tobulinimo etapai
Fig. 4.1. Stages for the improvement of methodology used for the substantiation of road safety measures in Lithuania
4.2. Saugaus eismo gerinimo priemonių pagrindimo modelio tobulinimas Lietuvos sąlygomis 

Saugaus eismo priemonių vertinimo kompiuterinę programą sudaro dvi pagrindinės dalys (4.2 pav.):

· normatyvinės lentelės;

· duomenys ir skaičiavimai.

4.2 pav. Saugaus eismo priemonių vertinimo programos pagrindinis langas
Fig. 4.2. Main window of the computer program “Evaluation of Road Safety Measures“
4.2.1. Normatyvinės lentelės

Prieš pradedant darbą su programa, būtina įvesti naujausius pradinius duomenis į paruoštas normatyvines lenteles (4.3 pav.).

4.3 pav. Normatyvinės lentelės
Fig. 4.3. Normative tables
Eismo įvykio kaina

Eismo įvykio kaina nustatoma pagal Lietuvos automobilių kelių direkcijos prie Susisiekimo ministerijos generalinio direktoriaus įsakymu patvirtintus įkainius. Paskutiniai įkainiai patvirtinti 2008-11-19 įsakymu Nr. V-410 ir sudaro (4.4 pav.):

4.4 pav. Eismo įvykio įkainiai 2008 metams 
Fig. 4.4. Cost of an accident in 2008
Jeigu norima analizuoti ankstesniais metais taikytas priemones ir jų efektyvumą, reikia naudoti tuo laikotarpiu galiojusius įkainius.

Eismo saugumo gerinimo priemonės

Eismo saugumo gerinimo priemonių poveikio lentelėje sukaupti duomenys yra svarbiausi saugaus eismo valdymo sistemos įėjimo duomenys. Poveikio koeficientai skirstomi į tris grupes: eismo įvykiams su automobiliais, eismo įvykiams su pėsčiaisiais ir dviratininkais, eismo įvykiams su gyvūnais. Taip pat nustatomas eismo įvykių pasekmių pokytis įdiegus tam tikras eismo saugumo gerinimo priemones. Saugaus eismo gerinimo priemonės gali turėti nevienodą įtaką eismo įvykių pasekmėms, todėl, atlikus papildomus tyrimus, poveikio koeficientus galima diferencijuoti pagal eismo įvykių pasekmes.

Priemonės gali būti standartinės ir individualios, kurios sistemoje dar neįvestos, tačiau yra galimybė įvesti naujas eismo saugumo gerinimo priemones.

Saugaus eismo gerinimo priemonių lentelėje yra įvesti šie duomenys: 

Pavadinimas – eismo saugumo gerinimo priemonės pavadinimas.

Poveikio koeficientai įskaitiniams eismo įvykiams:

· Su automob. – prognozuojamas eismo saugumo gerinimo priemonės poveikio koeficientas eismo įvykiams su automobiliais (pagal eismo įvykių rūšis: 1. susidūrimas, 4. užvažiavimas ant kliūties, 5. apvirtimas, 7. atsitrenkimas į stovintį automobilį).

· Su pėsč. ir dvir. – prognozuojamas eismo saugumo gerinimo priemonės poveikio koeficientas eismo įvykiams su pėsčiaisiais ir dviratininkais (pagal eismo įvykių rūšis: 2. susidūrimas su dviračiu, 3. užvažiavimas ant pėsčiojo).

· Su gyvūn. – prognozuojamas eismo saugumo gerinimo priemonės poveikio koeficientas eismo įvykiams su gyvūnais (pagal eismo įvykių rūšis: 6. kitos autoavarijos, pagal eismo įvykių schemas – Nr. 90 kitos autoavarijos – užvažiavimas ant gyvūno).

Poveikio koeficientas eismo įvykiams su sužeistaisiais parodo, kokia eismo įvykių dalis išliks įgyvendinus atitinkamą priemonę, pvz., poveikio koeficientas 0,9 reiškia, kad įgyvendinus priemonę tos grupės avaringumas sumažės 10 %.

Eismo įvykių pasekmių pokytis (Reduction of severity): 
· Žuv. su aut. – prognozuojamas eismo įvykių su automobiliais pasekmių pokytis, įdiegus eismo saugumo gerinimo priemonę.

· Žuv. su p. ir dvir. – prognozuojamas eismo įvykių su pėsčiaisiais ir dviratininkais pasekmių pokytis, įdiegus eismo saugumo gerinimo priemonę. 

· Žuv. su gyvūn. – prognozuojamas eismo įvykių su gyvūnais pasekmių pokytis, įdiegus eismo saugumo gerinimo priemonę.

Eismo įvykių pasekmių pokytis (Reduction of severity) parodo papildomą priemonės poveikį (Peltola 2000; Peltola 2007). Pavyzdžiui, tarkime, kad tam tikrame ruože įgyvendinama priemonė „Automatizuotos greičio kontrolės diegimas“. Šios eismo saugumo gerinimo priemonės poveikio koeficientas įskaitiniams eismo įvykiams su automobiliais yra 0,65, o eismo įvykių su automobiliais pasekmių pokytis yra 0,08. Tai reiškia, kad įgyvendinus priemonę prognozuojama, jog įskaitinių eismo įvykių skaičius sudarys 65 %, o tų eismo įvykių pasekmės – 59,8 % buvusio lygio (0,65 ∙ (1 – 0,08) = 0,598). Jeigu būtų įgyvendinama priemonė „Eismo juostų paplatinimas žemesnės kategorijos keliuose“, prognozuojamos eismo įvykių pasekmės padidėtų 15,5 %, palyginti su buvusiuoju lygiu (1,1 ∙ (1 – (–0,05)) = 1,155).

Mato vnt. –priemonės, kurios įrengimo kaina skaičiuojama, mato vienetas.

Vnt. kaina, tūkst. Lt – mato vieneto įrengimo ekonominė kaina, tūkst. Lt. Ekonominė kaina reiškia kainą be pridėtinės vertės mokesčio.

Priež. kaina, tūkst. Lt – mato vieneto ekonominė priežiūros kaina per metus, tūkst. Lt.

Poveikio laikas – laikas metais, per kurį priemonė nusidėvi pagal galiojančias normas.

Būtina pabrėžti, kad visos lentelėje pateiktos kainos yra orientacinės ir gali būti naudojamos tik pradiniams skaičiavimams: saugaus eismo priemonių prioritetams nustatyti, ilgametei ar vidutinio laikotarpio programai sudaryti ir pan. Analizuojant konkrečius projektus ir planuojant konkrečias priemones būtina taikyti duomenis iš sąmatų, o jei jų nėra – kainas skaičiuoti sustambintais rodikliais. Apskaičiuotas kainas reikia įvesti į lentelę.

Eismo intensyvumo ir eismo įvykio kainos prognozė

Saugaus eismo priemonės ilgalaikė nauda gali būti apskaičiuota tik sudarius eismo intensyvumo, statybos ir priežiūros kainų kitimo bei eismo įvykio kainų kitimo prognozę (palyginę 2008 m. ir 2006 m. eismo įvykio kainą matome, kad per 2 metus žuvusiojo kaina padidėjo 17 %).

Prognozė sudaroma planuojamam įgyvendinamos priemonės eksploatavimo laikotarpiui (t. y. iki to laiko, kol likutinė jos vertė pasidaro lygi 1 Lt).

„Automobilių kelių investicijų vadove“, patvirtintame 2006 m. spalio 31 d. Lietuvos automobilių kelių direkcijos generalinio direktoriaus įsakymu Nr. V-304, rekomenduojama taikyti 4 % eismo įvykio kainos metinį augimą ir 2,5 % statybos ir priežiūros kainos metinį augimą (VĮ TKTI... 2006c). Eismo intensyvumo prognozei sudaryti pagal buvusį daugiametį kitimą konkrečiame kelyje reikia atsižvelgti į kelio reikšmę, planuojamą gyvenamąją ir verslo plėtrą prie kelio ir pan.

Šiuo metu, kai vis didesnį mastą įgauna ekonominė ir finansinė krizė, buvusios rekomendacijos netinka. Prognozes būtina koreguoti, atsižvelgiant į faktinius pokyčius. Skirtingai nuo eismo intensyvumo prognozės, kuri turėtų būti sudaryta kiekvienam nagrinėjamam kelio ruožui, eismo įvykio ir statybos ar priežiūros kainos prognozės turi būti bendros visai Lietuvai.

4.2.2. Duomenys ir skaičiavimai

Suvedus duomenis į normatyvines lenteles atliekami skaičiavimai. Skaičiavimų dalis sudaro trys etapai:

· duomenų įvedimas;

· eismo įvykių ir eismo įvykių nuostolių prognozės skaičiavimai;

· ekonominiai skaičiavimai.

Duomenų įvedimas

Duomenų įvedimo sritis parodyta 4.5 paveiksle. 

4.5 pav. Duomenų įvedimo sritis
Fig. 4.5. Data input area
Duomenų įvedimo etapas detaliai aprašytas 13 priede pateiktoje vartotojo instrukcijoje. 

Elastingumo koeficientas

Elastingumo koeficientas parodo avaringumo priklausomybės laipsnį nuo eismo intensyvumo, jeigu nebūtų diegiamos saugaus eismo priemonės. Dėl tobulėjančių automobilių (oro pagalvės, modernūs saugos diržai, stabdžių antiblokavimo sistemos, sustiprintas automobilio kėbulas ir pan.) bei gerėjančios eismo dalyvių kultūros avaringumo pokytis nebūtinai atitinka eismo intensyvumo pokytį. 

Įskaitinių eismo įvykių pokytis i metais ∆Ai gali būti prognozuojamas taip:

(4.1)

čia a – bazinis eismo įvykių skaičius nuliniais metais vienam mln. km; 
e – elastingumo koeficientas; 
∆Si – nuvažiuotų kilometrų skaičiaus pokytis, mln.

Pavyzdžiui, elastingumo koeficientas e = 1 reiškia, kad dvigubai padidėjus eismo intensyvumui avaringumas išaugs taip pat dvigubai; e = 0,5 reiškia, kad dvigubai padidėjus eismo intensyvumui, avaringumas išaugs 1,5 karto; e = 0 reiškia, kad avaringumas, augant eismo intensyvumui ir nediegiant saugaus eismo priemonių, nedidės.

Būtina pabrėžti, kad atlikti tokius skaičiavimus yra ypač sudėtinga, nes per visą analizuojamą laikotarpį keičiasi ne tik automobiliai ir vairavimo kultūra, bet taip pat diegiamos ir saugaus eismo priemonės. Tiksliai nustatyti, kokią įtaką avaringumui sudaro kiekviena komponentė, praktiškai neįmanoma. Todėl parenkant elastingumo koeficientą apsiribojama prielaidomis.

Analizuojant avaringumą Lietuvoje galima daryti prielaidą, kad per praėjusius keliolika metų iki 2007 m. avaringumas po truputį didėjo, nors ir ne taip sparčiai, kaip eismo intensyvumas. Per visą tą laikotarpį buvo įdiegta daug inžinerinių saugaus eismo priemonių, atlikta automobilių kelių rekonstrukcijos darbų, kurie turėjo didelę įtaką mažinant avaringumo augimą. Todėl galima daryti prielaidą, kad iki 2008 m. elastingumo koeficientas e buvo artimas vienetui. Šį koeficientą rekomenduojama naudoti analizuojant avaringumą iki 2008 m. 

Tikėtina, kad 2008 m. įvyko lūžis eismo dalyvių kultūroje, todėl prognozuojant avaringumą ateityje rekomenduojama taikyti elastingumo koeficientą, lygų 0,15 ar 0,2.

Skaičiavimo laikotarpis

Skaičiavimo laikotarpis pasirenkamas pagal prognozuojamą eismo saugumo gerinimo priemonės gyvavimo laikotarpį. Rengiant projektus Europos Sąjungos fondams rekomenduojama taikyti 25 metų skaičiavimo laikotarpį. Rengiant projektus valstybės investicijų programai rekomenduojama taikyti 20 metų skaičiavimo laikotarpį.
Maksimalus avaringumo koeficientas AKmax

Įvedamas ranka, kelių be skiriamosios juostos AKmax ≤ 0,8, kelių su skiriamąja juosta AKmax ≤ 0,5.

Duomenys iš LAKIS

„Saugaus eismo priemonių vertinimo“ programoje įvesti vidutinio metinio paros eismo intensyvumo duomenys nuo 2005 m. iki 2008 m. bei įskaitinių eismo įvykių duomenys nuo 1997 m. iki 2008 m. Norint atlikti skaičiavimus ankstesniais metais, šiuos duomenis reikia įvesti ranka. Taip pat kiekvienais metais į programą reikia įvesti naujausius duomenis apie eismo intensyvumą bei eismo įvykius.

Eismo įvykių ir eismo įvykių nuostolių prognozės skaičiavimai

Eismo įvykių ir eismo įvykių nuostolių prognozės skaičiavimų meniu langas pateiktas 4.6 pav.

4.6 pav. Eismo įvykių ir eismo įvykių nuostolių prognozės skaičiavimai
Fig. 4.6. Forecast calculations of accidents and accident losses
Ekonominiai skaičiavimai

Ekonominis projektų vertinimas atliekamas apskaičiuojant ekonominius rodiklius. Vertinant nustatoma, ar ekonominiu požiūriu projektą tikslinga įgyvendinti socialiniu-ekonominiu požiūriu. Jei nagrinėjamos kelios alternatyvos, nustatoma, kuri iš jų yra priimtiniausia. 

Saugaus eismo priemonių vertinimo programoje atliekamų ekonominių skaičiavimų tikslas – nustatyti ar, taikant Europos Sąjungos rekomenduojamą metodiką, pasirinktos saugaus eismo priemonės yra naudingos socialiniu-ekonominiu aspektu, t. y. ar prognozuojama nauda bus didesnė už planuojamas išleisti lėšas.

Ekonominiai skaičiavimai atliekami pagal Europos Komisijos regioninės plėtros direktorato parengto vadovo „Investicijų projektų sąnaudų ir naudos analizės vadovas“ bei Europos Komisijos darbo dokumento Nr. 4 „Ekonominės naudos analizės atlikimo metodikos gairės“ rekomendacijas (European Commision... 2002; Europos komisija... 2006). 

Būtina atlikti kiekvienos planuojamos priemonės skaičiavimus, jeigu rengiama galimybių studija, prašant paramos iš Europos Sąjungos fondų, arba projektas yra įtrauktas į Valstybės investicijų programą.

Skaičiavimų esmė – diskontuotos naudos palyginimas su diskontuotomis sąnaudomis. Pinigų srautas išreiškiamas naudos ir sąnaudų skirtumu, kurį reikia įvertinti atsižvelgiant į būsimą pinigų nuvertėjimą ateityje. Nuvertėjimas nustatomas diskontuojant būsimas sąnaudas ir būsimą naudą pagal diskonto normą (t. y. kapitalo metinį palūkanų nuvertėjimą). Diskontuoti pradedama pirmaisiais statybos metais.

Prieš imant skaičiuoti, programinė įranga pasiūlo patvirtinti arba pasirinkti diskonto normą intervale tarp 1,025 ir 1,15. Pagal nustatytuosius parametrus „naujosioms“ Europos Sąjungos šalims 2007–2013 metams siūloma taikyti rekomenduojamą normą, lygią 1,055. Kitokią diskonto normą reikėtų įvesti, jeigu Europos Sąjungos arba Lietuvos institucijos pakeistų reikalavimus.

Prieš pradedant skaičiuoti, reikia pasirinkti, kokios kainos – kintamos ar pastovios – bus taikomos:

· skaičiuojant kintamomis kainomis taikomi eismo intensyvumo ir kainų prognozės lentelėje pateikti koeficientai (13 priedas);

· skaičiuojant pastoviomis kainomis šie koeficientai prilyginami 1.

Nuolat augant ekonomikai rekomenduojama taikyti kintamas kainas. Šalims, kurių būsimas vystymasis neaiškus, rekomenduojama taikyti pastovias kainas (užsienio ekspertai maždaug iki 1997–1998 m. tokią metodiką taikė Lietuvai). Jeigu dabartinė ekonominė krizė užsitęs ir prognozės taps visiškai nepatikimos, bus tikslinga taikyti pastovias kainas.

Kadangi, taikant pastovias kainas, gaunami mažesni ekonominiai rodikliai, palyginimui galima naudoti abu būdus. Vartotojo patogumui programoje skaičiavimai abiem būdais atliekami iš karto, t. y. galima traktuoti, kad iš karto atliekama jautrumo analizė pagal vieną iš komponenčių.

Jeigu, skaičiuojant tiek kintamomis, tiek nuolatinėmis kainomis, projekto ekonominiai rodikliai yra teigiami, galima teigti, kad projektas yra patrauklus. 

Tačiau jeigu skaičiuojant pastoviomis kainomis rezultatai bus nepatenkinami, vadinasi, projektas yra rizikingas. Šiuo atveju reikia:

· keisti planuojamas diegti eismo saugumo gerinimo priemones;

· diegiant tas pačias eismo saugumo gerinimo priemones atpiginti projektą garantuojant tokį pat avaringumo sumažėjimą.

4.7 pav. parodyta, kokie rezultatai gali būti apskaičiuoti šiame etape. 

4.7 pav. Ekonominių rodiklių skaičiavimai
Fig. 4.7. Calculations of economic indices
Pagrindiniai įverčiai, naudojami projekto ekonominėje analizėje, yra šie:

· grynoji dabartinė vertė GDV;

· vidinė grąžos norma VGN;

· naudos ir sąnaudų santykis N/S (projekto rentabilumas).

Projekto GDV parodo projekto absoliutų efektą, atsižvelgiant į laiko veiksnį per projekto gyvavimo laikotarpį. GDV apskaičiuojama pagal (4.2) formulę:

čia: N – projekto GDV; Gt – t-ųjų metų projekto pinigų srautas; r – diskonto norma; k – projekto gyvavimo laikotarpis.


[image: image46.wmf]t

t

t

I

P

G

-

=

,





(4.3)

čia: Pt – t-ųjų metų nauda; It – t-ųjų metų sąnaudos.

Vienas svarbiausių ekonominių rodiklių yra vidinė grąžos norma – VGN. Projekto VGN laikoma diskonto norma r’, esant kuriai projekto pinigų srautų grynoji dabartinė vertė yra lygi 0, t. y.:

VGN = r’, kai N = f(r’) = 0,


(4.4)

čia: VGN – vidinė grąžos norma; N – projekto GDV.

Šis rodiklis nusako investicijų rentabilumą ir parodo maksimalų leistiną santykinį (procentinį) investicijų kainos lygį, kurį viršijus projektas tampa nerentabilus. Pagal reikalavimus projektas yra priimtinas, jei r’ ≥ 5,5 %.

Naudos ir sąnaudų santykis N/S (projekto rentabilumas):

N/S = Ndisk/ Idisk,





(4.5)

čia: N/S – naudos ir sąnaudų santykis; Ndisk – diskontuota nauda; Idisk – diskontuotos sąnaudos.

Apibendrinta rezultatų lentelė. Šioje lentelėje pateikiami duomenys apie kelio ruožą, kuriame numatoma diegti atitinkamas eismo saugumo gerinimo priemones, pateikiami šio kelio ruožo eismo intensyvumo, avaringumo duomenys, numatomos diegti eismo saugumo gerinimo priemonės ar jų kompleksas, pateikiami apibendrinti prognozuojamo efektyvumo duomenys įdiegus priemones. Programa pagal ekonominius rodiklius bei prognozuojamą avaringumo koeficientą pati įvertina projekto patrauklumą, kuris gali būti: 
I nepatenkinamas:
· Jei VGN < 5,5 %, AK > 0,8 kelių be skiriamosios juostos ir AK > 0,5 kelių su skiriamąja juosta:

Ekonominis projekto patrauklumas nepatenkinamas. Rekomenduojama projektą iš esmės keisti arba jo atsisakyti.
· Jei VGN < 5,5 %, AK ≤ 0,8 kelių be skiriamosios juostos ir AK ≤ 0,5 kelių su skiriamąja juosta:

Projekto patrauklumas nepatenkinamas.

II patenkinamas:

· Jei 5,5 % ≤ VGN < 8 %, AK > 0,8 kelių be skiriamosios juostos ir AK > 0,5 kelių su skiriamąja juosta:

Ekonominis projekto patrauklumas patenkinamas. Projektą būtina persvarstyti.

· Jei 5,5 % ≤ VGN < 8 %, AK ≤ 0,8 kelių be skiriamosios juostos ir AK ≤ 0,5 kelių su skiriamąja juosta:

Projekto patrauklumas patenkinamas.

III geras:
· Jei 8% ≤ VGN < 12%, AK > 0,8 kelių be skiriamosios juostos ir AK > 0,5 kelių su skiriamąja juosta:

Ekonominis projekto patrauklumas geras. Avaringumo koeficientas didelis, projektą tikslinga persvarstyti.

· Jei 8 % ≤ VGN < 12 %, AK ≤ 0,8 kelių be skiriamosios juostos ir AK ≤ 0,5 kelių su skiriamąja juosta:

Projekto patrauklumas geras.

IV labai geras:
· Jei VGN >12 %, AK > 0,8 kelių be skiriamosios juostos ir AK > 0,5 kelių su skiriamąja juosta:

Ekonominis projekto patrauklumas labai geras. Avaringumo koeficientas didelis, projektą tikslinga persvarstyti.

· Jei VGN >12 %, AK ≤0,8 kelių be skiriamosios juostos ir AK ≤ 0,5 kelių su skiriamąja juosta:

Projekto patrauklumas labai geras.

4.3. Saugaus eismo gerinimo priemonių pagrindimo patobulinto modelio patikra

Kompiuterinės programos testavimo pagrindinis tikslas – įsitikinti, ar visi programiniai moduliai veikia nepriekaištingai. Tuo tikslu įvedami pradiniai duomenys ir vykdomi visi programos meniu lange numatyti galiniai skaičiavimai. Detalūs bandomųjų skaičiavimų rezultatai pateikti disertacijos 14 priede.

Bandomieji skaičiavimai atlikti tuose kelių ruožuose, kuriuose, įdiegus eismo saugumo gerinimo priemones ar jų kompleksą, laukto avaringumo koeficiento sumažėjimo nepasiekta. Skaičiuojant nuostolius dėl eismo įvykių buvo naudoti skaičiuojamais metais galioję įkainiai eismo įvykiams su žuvusiais ir sužeistais bei techniniams eismo įvykiams (pavyzdys 4.1 lentelėje). Atsižvelgus į 4.2 skyriuje pateiktas rekomendacijas, elastingumo koeficientas buvo pasirinktas e = 1, ekonominiai rodikliai skaičiuoti taikant pastovias kainas. Skaičiuojant naujai sudarytu modeliu, buvo tikrinama koks prognozuojamas eismo saugumo gerinimo priemonių efektyvumas butų gautas, jei vertintume ankščiau numatytas įdiegti priemones (pavyzdys 4.2 lentelėje) ir kokie sprendimai galėtų išspręsti saugaus eismo problemas avaringame kelio ruože (pavyzdys 4.3 lentelėje). Žemiau esančiose 4.1, 4.2 ir 4.3 lentelėse pateikiami bandomųjų skaičiavimo rezultatai avaringame A7 kelio Marijampolė–Kybartai 24,22–27,24 km ruože. Visų bandomųjų skaičiavimų rezultatai pateikiami 14 priede. 
4.1 lentelė. A7 kelio Marijampolė–Kybartai 24,22–27,24 km ruože atliekant
bandomuosiuos skaičiavimus naudoti įverčiai
Table 4.1. Values used for test calculations of the road A7 Marijampolė–Kybartai 24,22–27,24 km section
	1999 m.
	

	Elastingumo koeficientas
	1,00

	Eismo įvykio kaina su žuvusiais, Lt
	1089925

	Eismo įvykio kaina su sužeistais, Lt
	88133

	Techninio eismo įvykio kaina, Lt
	4790

	Diskonto norma
	5 %

	Skaičiuojant kainą 
	pastovios


4.2 lentelė. Bandomųjų skaičiavimų kelio A7 24,22-27,24 km ruože rezultatai (prognozuojamas anksčiau numatytų eismo saugumo gerinimo priemonių efektyvumas)
Table 4.2. Results of test calculations of the road A7 24,22-27,24 km section (the forecasted effect of road safety improvement measures)
	Duomenys apie objektą
	 
	 

	Pavadinimas
	Reikšmė

	Kelio nr.
	A7

	Kelio pavadinimas
	Marijampolė–Kybartai–*Kaliningradas

	Ruožo pradžia, km
	24,22

	Ruožo pabaiga, km
	27,24

	Ruožo ilgis, km
	3,020

	Naudotas elastingumo koef.
	1,00

	Avaringumo koef.
	0,31

	Avarijų tankis
	0,50

	VMPEI (aut/parą)
	4331

	Techninių įvykių sk.
	Duomenų nėra

	Avaringumas per laikotarpį (nuo–iki)
	1995–1998

	Bendras įskaitinių įvykių skaičius
	6

	Bendras sužeistų žmonių skaičius
	5

	Bendras žuvusių žmonių skaičius
	4

	Skaičiavimo laikotarpis
	20

	Įgyvendinamos saugaus eismo priemonės

	Pėsčiųjų/dviračių takai atskirti skiriamąja juosta nuo važiuojamosios kelio dalies

	Prognozuojamas poveikis

	
	Be priemonių
	Įgyvendinus priemones
	Pokytis

	Įskaitinių eismo įvykių
	38,729
	36,4051
	2,3239

	Sužeistų žmonių
	32,2766
	30,3402
	1,9364

	Žuvusių žmonių
	25,8166
	24,2678
	1,5488

	Avaringumo koeficientas
	0,31
	0.3
	0,01

	Avarijų tankis
	0,64
	0.6
	0,04

	Ekonominiai rodikliai
	 
	 

	Dabartinė sąnaudų vertė, tūkst. Lt
	1331,377
	 
	 

	Dabartinė naudos vertė, tūkst. Lt"
	1506,201
	 
	 

	VGN, %
	6,7
	 
	 

	GDV, tūkst.Lt
	174,824
	 
	 

	N/S
	1,13
	 
	 

	PROJEKTO PATRAUKLUMAS PATENKINAMAS.
	 

	PROJEKTĄ BŪTINA PERSVARSTYTI. 
	 


4.3 lentelė. Bandomųjų skaičiavimų kelio A7 24,22-27,24 km ruože rezultatai (prognozuojamas naujas scenarijus, su papildomomis eismo saugumo gerinimo priemonėmis)
Table 4.3. Results of test calculations of the road A7 24,22-27,24 km section (the forecasted new scenario with additional road safety improvement measures)
	Duomenys apie objektą
	 

	Pavadinimas
	Reikšmė

	Kelio nr.
	A7

	Kelio pavadinimas
	Marijampolė–Kybartai–*Kaliningradas

	Ruožo pradžia, km
	24,220

	Ruožo pabaiga, km
	27,240

	Ruožo ilgis, km
	3,020

	Naudotas elastingumo koef.
	1,00

	Avaringumo koef.
	0,31

	Avarijų tankis
	0,50

	VMPEI (aut/parą)
	4331

	Techninių įvykių sk.
	Duomenų nėra

	Avaringumas per laikotarpį (nuo–iki)
	1995–1998

	Bendras įskaitinių įvykių skaičius
	6

	Bendras sužeistų žmonių skaičius
	5

	Bendras žuvusių žmonių skaičius
	4

	Skaičiavimo laikotarpis
	20

	Įgyvendinamos saugaus eismo priemonės

	Pėsčiųjų/dviračių takai atskirti skiriamąja juosta nuo važiuojamosios kelio dalies

	Plieninių atitvarų įrengimas kelkraščiuose

	Prognozuojamas poveikis

	 
	Be priemonių
	Įgyvendinus priemones
	Pokytis

	Įskaitinių eismo įvykių
	38,729
	33,9815
	4,7475

	Sužeistų žmonių
	32,2766
	28,7265
	3,5501

	Žuvusių žmonių
	25,8166
	22,2457
	3,5709

	Avaringumo koeficientas
	0,31
	0,28
	0,03

	Avarijų tankis
	0,64
	0,56
	0,08

	Ekonominiai rodikliai
	 
	 

	Dabartinė sąnaudų vertė, tūkst. Lt
	1925,357
	 
	 

	Dabartinė naudos vertė, tūkst. Lt"
	3407,378
	 
	 

	VGN, %
	14,2
	 
	 

	GDV, tūkst.Lt
	1482,021
	 
	 

	N/S
	1,77
	 
	 

	PROJEKTO  PATRAUKLUMAS  LABAI  GERAS.
	 


Atlikus bandomuosius skaičiavimus „Saugaus eismo priemonių vertinimo“ programa, buvo įsitikinta, kad ji veikia gerai, gana tiksliai galima apskaičiuoti diegiamų eismo saugumo gerinimo priemonių efektyvumą (14 priedas). Pastebėta, jog norint pasiekti teigiamų avaringumo rezultatų, reikia taikyti ne pavienes eismo saugumo gerinimo priemones, bet, įsigilinus į nagrinėjamo kelio ruožo eismo sąlygas, eismo įvykių rūšis ir kelią supančią aplinką, reikia numatyti eismo saugumo gerinimo priemonių kompleksą. Pavyzdžiui, jei numatoma nutiesti pėsčiųjų ir dviratininkų taką už važiuojamosios kelio dalies, reikia numatyti ir saugias eismo sąlygas pėstiesiems bei dviratininkams kirsti važiuojamąją kelio dalį, nes tikėtina, jog jie migruoja iš vienos kelio pusės į kitą; jei numatoma įrengti autobusų stotelę, reikia numatyti saugų pėsčiųjų perėjimą į kitą kelio pusę; jei planuojama platinti eismo juostas, reikia kitomis eismo saugumo gerinimo priemonėmis užtikrinti leistino greičio laikymąsi ir t. t. 

Remiantis bandomųjų skaičiavimų rezultatais buvo dar kartą patikslinti saugaus eismo gerinimo priemonių poveikio koeficientai (15 priedas) (Čygas et al. 2009). 

4.4. Ketvirtojo skyriaus išvados 

1. Atlikus kitose užsienio šalyse taikomų saugaus eismo gerinimo priemonių pagrindimo metodikų analizę ir vertinimą buvo sukurta šiuolaikinė kompiuterinė programa „Saugaus eismo priemonių vertinimas“, kuri įvertina avaringame ruože arba „juodojoje dėmėje“ numatomų diegti inžinerinių eismo saugumo gerinimo priemonių efektyvumą, taikant siūlomus saugaus eismo gerinimo priemonių poveikio, elastingumo, eismo intensyvumo bei prevencijos priemonių kainų augimo prognozių koeficientus, atsižvelgiant į ekonominę situaciją šalyje, programa leidžia prognozuoti eismo įvykius bei jų nuostolius.

2. Rekomenduojama kiekvienais metais programą papildyti naujausiais duomenimis apie eismo įvykius ir vidutinį metinį paros eismo intensyvumą.
3. Saugaus eismo gerinimo priemonių sąrašas papildytas 59-iomis naujomis priemonėmis. Naujojoje „Saugaus eismo priemonių vertinimo“ programoje yra 131 priemonė. Yra galimybė įvesti individualias eismo saugumo gerinimo priemones.

4. Atlikti bandomieji skaičiavimai „Saugaus eismo priemonių vertinimo“ programa tuose kelių ruožuose, kuriuose avaringumo koeficientas įdiegus eismo saugumo gerinimo priemones buvo didesnis nei prognozavo TARVAL metodika. Gauti rezultatai įtikino, kad programa veikia gerai, naudojantis ja galima apskaičiuoti diegiamų eismo saugumo gerinimo priemonių efektyvumą.
5. Atlikus bandomuosius skaičiavimus su „Saugaus eismo priemonių vertinimo“ programa galima teigti, kad norint pasiekti teigiamų avaringumo rezultatų, reikia taikyti ne pavienes eismo saugumo gerinimo priemones, bet įsigilinus į nagrinėjamo kelio ruožo eismo sąlygas, eismo įvykių rūšis ir kelią supančią aplinką, reikia numatyti eismo saugumo gerinimo priemonių kompleksą.
6. Būtina nuolat prižiūrėti įdiegtas eismo saugumo gerinimo priemones, nes skaičiuojant priemonių efektyvumą į skaičiavimus įtraukiamos ir priežiūros sąnaudos.
7. Sukurta ir testais bei bandomaisiais skaičiavimais įvertinta kompiuterinė programa leidžia prognozuoti eismo įvykius bei jų nuostolius, įgyvendinus saugaus eismo gerinimo priemones, atlikti ekonominius skaičiavimus esant įvairiems scenarijams. Ši programa gali ir turi būti naudojama diegiamų saugaus eismo gerinimo priemonių naudingumui nustatyti socialiniu bei ekonominiu aspektu.
5
Eismo įvykių modeliavimas
Europos parlamento ir tarybos direktyvoje 2008/96/EB 2008 m. lapkričio 19 d. „Dėl kelių infrastruktūros saugumo valdymo“ yra numatyta, jog valstybės narės turi užtikrinti, kad būtų atliekami poveikio kelių saugumui vertinimai, didelio avaringumo kelių ruožų klasifikavimas bei kelių tinklo saugumo lygių nustatymas (Europos parlamento... 2008). 
Sukurta kompiuterinė programa „Saugaus eismo priemonių vertinimas“ gali būti naudojama vertinant „juodosiose dėmėse“ diegiamų priemonių efektyvumą. Norint prognozuoti avaringumo situaciją naujai tiesiamuose arba rekonstruojamuose automobilių kelių ruožuose ir neleisti juose susidaryti „juodosioms dėmėms“, reikia atlikti avaringų kelių ruožų ir „juodųjų dėmių“ eismo saugumo situacijos matematinį modeliavimą naudojant istorinius avaringumo duomenis. 

5.1. Eismo įvykių skaičiaus prognozavimas 
Eismo įvykių skaičiui magistraliniuose Lietuvos automobilių keliuose (ketvirčiais – 3 mėnesių laikotarpiu) prognozuoti buvo taikomas laiko eilučių statistinis matematinis modelis. Kadangi nagrinėjant statistinius duomenis apie eismo įvykių skaičių laiko eilutėje vyksta ryškūs sezoniniai kitimai (5.1 ir 5.2 pav.), buvo ieškoma regresinės kreivės, gerai atspindinčios sezoninius kitimus. Atsitiktinį dydį – eismo įvykių skaičių per 3 mėnesius (ketvirtį) – pažymėkime Y.

čia: 

ˆ

– prognozuojama vidutinė Y reikšmė; 

– trendo kintamasis; 

t

 – kintamasis, įgyjantis reikšmę 1 i-tajame metų ketvirtyje ir reikšmę 0 kituose ketvirčiuose (ketvirtąjį metų ketvirtį atitinka kintamųjų reikšmės) 

Sezoninius svyravimus aprašo regresijos lygtys (gautos naudojant Microsoft Excel įrankį Data Analysis):

5.1 lentelė. Prognozavimo rezultatų patikimumas ir adekvatumas
Table 5.1. Reliability and adequacy of forecasting results
	Statistiniai

duomenys
	Stebėjimų

(ketvirčių) skaičius
	R
	R2
	Standartinė įvertinimo paklaida
	p

	1997–2006 m.

1997–2007 m.

1997–2008 m.
	40

44

48
	0,92

0,90

0,79
	0,85

0,80

0,63
	16,59

18,19

25,31
	8,41E-14

2,41E-13

8,23E-09

	čia:p – tikimybė padaryti klaidą atmetus hipotezę, kad kintamieji t, t1, t2, t3 yra nesvarbūs, vertinant atsitiktinio dydžio Y reikšmes; R2 – determinacijos koeficientas, rodantis, kokia dalimi (procentu) kintamieji t, t1, t2, t3 paaiškina atsitiktinio dydžio Y reikšmių sklaidą (kuo R2 arčiau vieneto, tuo regresinė kreivė geriau tinka eksperimentiniams duomenims); R – koreliacijos koeficientas, koreliacijos tarp kintamųjų stiprumo matas (kuo R arčiau 1 arba –1, tuo stipresnis koreliacinis ryšys sieja nagrinėjamus kintamuosius)


Koreliacijos koeficiento reikšmės rodo gana stiprų koreliacinį (tiesinį) statistinį ryšį tarp atsitiktinio dydžio Y ir kintamųjų t, t1, t2, t3 (5.1 lentelė).

Koreliacijos koeficiento reikšmės rodo gana stiprų koreliacinį (tiesinį) statistinį ryšį tarp atsitiktinio dydžio Y ir kintamųjų t, t1, t2, t3. 
5.1 paveiksle pateikta stebimųjų (1997–2008 m.) ir prognozuojamųjų (naudojantis 1997–2006 m. duomenis) Y reikšmių priklausomybė nuo laiko. 2007 metams prognozuojamos reikšmės buvo gana tikslios, palyginti su tais metais stebėtomis, o prognozuojamos reikšmės 2008 metams buvo visai neteisingos, nes 2008 metais kiekvieną ketvirtį buvo užfiksuota kur kas mažiau eismo įvykių.

5.1 pav. Y įverčiai gaunami pagal (5.1) regresijos lygtį
Fig. 5.1. Y-values obtained by the regression equation (5.1)

5.2 pav. Y įverčiai gaunami pagal (5.4) regresijos lygtį
Fig. 5.2. Y-values obtained by the regression equation (5.4)
5.3 ir 5.4 paveiksluose pateiktas augantis (didėjantis) tiesinis trendas, kai buvo naudoti 1997 ir 2006 metų duomenys, ir nebeaugantis (beveik pastovus), kai buvo panaudoti 2007 ir 2008 metų statistiniai duomenys apie eismo įvykius.

5.3 ir 5.4 paveiksluose matyti, kad III ir IV ketvirtį per vienuolika metų (1997–2007 m.) buvo užfiksuota gerokai daugiau eismo įvykių nei I arba II ketvirtį. 2008 metų eismo įvykių statistika sugriauna ir šį dėsningumą. Stebima taip pat didesnė atsitiktinio dydžio Y sklaida III ir IV ketvirtį, palyginti su I ir II ketvirčiais.

5.3 pav. Prognozė kiekvienam metų ketvirčiui atskirai 
(pagal (5.2) regresijos lygtį)
Fig. 5.3. Separate forecast for each quarter of the year
(by regression equation (5.2))

5.4 pav. Prognozė kiekvienam metų ketvirčiui atskirai
(pagal (5.4) regresijos lygtį)
Fig. 5.4. Separate forecast for each quarter of the year (5.4))
Eismo įvykių skaičiaus sumažėjimas tik vienais 2008 m. dar nėra statistiškai reikšmingas tam, kad gautume krintantį tiesinį trendą arba kokį nors netiesinį trendą. Tam reikalingi tolesni avaringumo situacijos Lietuvos automobilių keliuose stebėjimai.

5.2. Eismo įvykių skaičiaus priklausomybė nuo kelio ruožo ilgio ir eismo intensyvumo 

Nagrinėsime atsitiktinį dydį X – eismo įvykių skaičių per 4 metus tam tikro ilgio L kelio ruože, kuriame vidutinis metinis paros eismo intensyvumas N yra žinomas. Apsiribosime šio atsitiktinio dydžio nagrinėjimu magistraliniams Lietuvos automobilių keliams, naudosime 2004–2007 metų duomenys.

Regresinė analizė rodo, kad tarp dydžių X, L ir N nėra koreliacinės (tiesinės statistinės) priklausomybės. Buvo pasirinktas netiesinis regresinis modelis:

Surasta tiesinė statistinė priklausomybė (5.6), kuri pasirodė esanti gana stipri, nes gautas koreliacijos koeficientas R = 0,9724 ir determinacijos koeficientas R2 = 0,9455:

(5.6)

Kadangi buvo gauti tiesinės regresijos koeficientai ln a = 0 (a = 1), ln b = 0,12264 ir ln c = 0,704033, X vidurkio įverčio priklausomybė nuo eismo intensyvumo N ir kelio ruožo ilgio L gali būti užrašyta formule:

Standartinė vidutinė vertinimo paklaida čia yra 1,9689 (beveik du eismo įvykiai). Beveik 95 % atsitiktinio dydžio X reikšmių sklaidos (išsibarstymo) galima paaiškinti priklausomybe nuo kelio ruožo ilgio L ir eismo intensyvumo N tame ruože. Tik 5 % lieka priklausomybei nuo kitų atsitiktinių priežasčių.

Magistraliniai keliai buvo suskirstyti į tris grupes 

 pagal avaringumo lygį, kuris buvo stebimas (skaičius prie A žymi magistralinio kelio numerį):

· didžiausias grupėje K1 = {A1, A5, A6, A9, A11, A14},

· mažesnis grupėje K2 = {A7, A8, A12, A13, A16} ir

· mažiausias grupėje K3 = {A2, A3, A4, A10, A15}. 

Magistraliniai keliai A17 ir A18 nebuvo vertinti, nes apie juos nebuvo pakankamai duomenų. Kai atsitiktiniam dydžiui X (eismo įvykių skaičius per 4 metus tam tikro ilgio L kelio ruože, kuriame eismo intensyvumas N yra žinomas) buvo pritaikytas regresinės priklausomybės modelis (5.5) kiekvienai kelių grupei, buvo gauti tikslesni X vidurkio įverčiai Xi, i = 1, 2, 3, kurių parametrai pateikti 5.2 lentelėje. 
5.2 lentelė. Kiekvienai kelių grupei pritaikytos regresinės priklausomybės modelio (5.5) patikimumas
Table 5.2. Reliability of regression dependency model (5.5) adjusted to each road group
	Xi
	b
	c
	R
	R2
	Standartinė

paklaida

	i = 1

i = 2

i = 3
	0,130977

0,149279

0,036646
	0,700834

0,676219

0,812941
	0,984038

0,972405

0,972405
	0,968332

0,945571

0,945571
	1,7778

1,9284

1,9284


16 priede pateikti grafikai, kurie parodo vidutinio eismo įvykių skaičiaus priklausomybę nuo eismo intensyvumo įvairaus ilgio kelio ruožuose skirtingose (ankščiau sudarytose) magistralinių kelių grupėse, bei eismo įvykių skaičiaus priklausomybę nuo kelio ruožo ilgio esant įvairiam eismo intensyvumui skirtingose kelių grupėse.

5.3. Statistinių duomenų apie „juodąsias dėmes“ analizė 

Nagrinėsime atsitiktinį dydį X, kuris yra eismo įvykių skaičius per 4 metus kelio ruožuose, kurie vadinami „juodosiomis dėmėmis“. Yra žinomas kiekvienos „juodosios dėmės“ kelio ruožo ilgis ir eismo intensyvumas, taip pat eismo įvykių skaičius (per 4-ius metus), sužeistųjų ir žuvusiųjų skaičius bei eismo įvykių pobūdis – eismo įvykiai su automobiliais, eismo įvykiai su pėsčiaisiais ir dviratininkais. Eismo įvykių su gyvūnais nevertinome, nes nagrinėjant 2004–2007 m. avaringumą Lietuvos magistraliniuose keliuose tokio pobūdžio eismo įvykių pasitaikė itin retai, statistika leidžia nevertinti stipriai išsiskiriančių reikšmių. 

Panaudojus didelio tūrio imtį (n = 7095), buvo rastos žuvusiųjų ir sužeistųjų skaičiaus viename eismo įvykyje pagrindinės skaitinės charakteristikos (aprašomoji statistika). Prognozuojant buvo įvertinti įskaitiniai eismo įvykiai 1997–2008 m. Lietuvos Respublikos magistraliniuose keliuose.

Atsitiktinių dydžių – žuvusiųjų ir sužeistųjų skaičiaus viename eismo įvykyje (skirtingų tipų: su transporto priemonėmis ir su pėsčiaisiais, ir dviratininkais) aprašomosios statistikos rezultatai leidžia teigti, kad žūtys du kartus dažnesnės įvykiuose su dviratininkais ir pėsčiaisiais nei eismo įvykiuose su transporto priemonėmis. Sužeidimai du kartus dažnesni eismo įvykiuose su transporto priemonėmis nei įvykiuose su pėsčiaisiais ir dviratininkais. Tai rodo ir šių atsitiktinių dydžių santykinių dažnių poligonai (5.5 pav. ir 17 priedas).

5.3 lentelė. Žuvusiųjų ir sužeistųjų skaičiaus viename eismo įvykyje pagrindinės skaitinės charakteristikos
Table 5.3. Main numerical characteristics of the number of people killed and 
injured in one road accident
	Žuvusieji eismo įvykiuose su transporto priemonėmis (m)
	
	Sužeistieji eismo įvykiuose su transporto priemonėmis (m)

	
	
	
	
	

	Mean (αm)
	0.190491385
	
	Mean (βm)
	1.542145594

	Standard Error
	0.009387453
	
	Standard Error
	0.021694717

	Median
	0
	
	Median
	1

	Mode
	0
	
	Mode
	1

	Standard Deviation
	0.525529734
	
	Standard Deviation
	1.214129103

	Sample Variance
	0.276181501
	
	Sample Variance
	1.47410948

	Kurtosis
	20.47407754
	
	Kurtosis
	61.11576781

	Skewness
	3.808774502
	
	Skewness
	4.625977649

	Range
	6
	
	Range
	26

	Minimum
	0
	
	Minimum
	0

	Maximum
	6
	
	Maximum
	26

	Sum
	597
	
	Sum
	4830

	Count
	3134
	
	Count
	3132

	
	
	
	
	

	Žuvusieji eismo įvykiuose su pėsčiaisiais ir dviratininkais (dp)
	
	Sužeistieji eismo įvykiuose su pėsčiaisiais ir dviratininkais (dp)

	
	
	
	
	

	Mean (αdp)
	0.391472868
	
	Mean (βdp)
	0.655813953

	Standard Error
	0.009903578
	
	Standard Error
	0.010703981

	Median
	0
	
	Median
	1

	Mode
	0
	
	Mode
	1

	Standard Deviation
	0.503039387
	
	Standard Deviation
	0.543694794

	Sample Variance
	0.253048625
	
	Sample Variance
	0.295604029

	Kurtosis
	-0.873052948
	
	Kurtosis
	7.213970177

	Skewness
	0.654735527
	
	Skewness
	0.749399865

	Range
	3
	
	Range
	6

	Minimum
	0
	
	Minimum
	0

	Maximum
	3
	
	Maximum
	6

	Sum
	1010
	
	Sum
	1692

	Count
	2580
	
	Count
	2580

5.5 pav. Sužeistųjų ir žuvusiųjų viename eismo įvykyje skaičiaus poligonai (7095 eismo įvykiai, 1997–2008 m. duomenys)
Fig. 5.5. Polygons of the number of people killed and injured in one road accident (7095 accidents, data of 1997–2008)
Norint rasti eismo įvykių skaičiaus regresinę priklausomybę nuo „juodosios dėmės“ ilgio ir eismo intensyvumo šiame ruože, vėl buvo pasirinktas netiesinis regresinis modelis (5.5). Statistinis modelis geresnis, kai a = 1.

5.4 lentelė. Eismo įvykių skaičiaus regresinė priklausomybė nuo „juodosios dėmės“ ilgio ir eismo intensyvumo
Table 5.4. Regression dependency of the number of accidents on the length and traffic volume of black spot
	Xi
	b
	c
	R
	R2
	Standartinė

paklaida

	Vidutinio eismo
įvykių skaičiaus įvertis
	0,210661
	0,161412
	0,984
	0,968
	1,37054


Regresijos lygties 

 determinacijos koeficientas ir prognozavimo paklaida šiek tiek padidėja, kai naudojami papildomi regresoriai –skirtingos kelių kategorijos (AM–V pagal tuo metu galiojusį STR 2.06.03:2001 „Automobilių keliai“), todėl tolesniuose tyrimuose jų atsisakyta. 

Analizuojant magistraliniuose keliuose esančių „juodųjų dėmių“ eismo įvykių 2004–2007 m. statistinius duomenis, duomenys buvo grupuojami atsižvelgiant į „juodosios dėmės“ tipą t :

· t1 – I grupė „juodosios dėmės“, kuriose nėra sankryžų;

· t2 – II grupė „juodosios dėmės“, kuriose yra vieno lygio sankryžų;

· t3 – III grupė „juodosios dėmės“, kuriose yra dviejų lygių sankryžos.

I grupės „juodųjų dėmių“ buvo 26, II grupės – 70, III grupės – 14. Šis grupavimas leido gana patikimai kiekvienoje grupėje atskirai prognozuoti vidutinį eismo įvykių skaičių (pažymėta X1, X2, X3), atskirai su automobiliais ir su pėsčiaisiais ir dviratininkais (pažymėta X1m, X2m, X3m ir X1dp, X2dp, X3dp) ir vidutinius skaičius žuvusiųjų bei sužeistųjų per 4 metus (pažymėta Z1, Z2, Z3 ir S1, S2, S3).

Visose „juodosiose dėmėse“ statistinių modelių(5.9)–(5.13) regresijos lygčių parametrų įverčiai pateikti 5.5 lentelėje.

Xi = aNbLc,







(5.9)

Xim = aNbLc,







(5.10)

Xidp = aNbLc, 






(5.11)

Zi = aNbLc, 







(5.12)

Si = aNbLc, 







(5.13)

čia: N – vidutinis metinis paros eismo intensyvumas nagrinėjamame kelio ruože, aut./parą; L – nagrinėjamo kelio ruožo ilgis, km; b – regresijos koeficientas, įvertinantis priklausomybę nuo eismo intensyvumo; c –regresijos koeficientas, įvertinantis priklausomybę nuo kelio ruožo ilgio; i = 1, 2, 3; a = 1.

Visų tipų (t = 1, 2, 3) „juodosiose dėmėse“ gautos regresijos lygtys prognozuoja nagrinėjamų atsitiktinių dydžių vidurkius su paklaidomis iš intervalo (1; 2,3), determinacijos koeficientai R2 įgyja reikšmes iš intervalo (0,69; 0,99), todėl galima teigti, kad nagrinėjamų atsitiktinių dydžių priklausomybė nuo eismo intensyvumo „juodojoje dėmėje“ ir nuo „juodosios dėmės“ ilgio nemažai paaiškina atsitiktinių dydžių X1, X2, X3, X1m, X2m, X3m ir X1dp, X2dp, X3dp, Z1, Z2, Z3 bei S1, S2, S3 sklaidą (reikšmių išsibarstymą) (5.5 lentelė).

Kaip skiriasi skirtingų eismo įvykių prognozė, žuvusiųjų ir sužeistųjų prognozė I, II ir III grupės „juodosiose dėmėse“ pavaizduota 18 ir 19 prieduose esančiuose grafikuose. Grafikai buvo gauti fiksuojant regresijos lygtyje vieno iš kintamųjų (L arba N) reikšmę ir suradus priklausomybę nuo kito.

Fiksuojant kelio ruožo ilgį tiriamas eismo įvykių priklausomybę nuo eismo intensyvumo, pastebima, kad trumpame kelio ruože (0,1 km) daugiausia eismo įvykių tenka II grupės „juodosioms dėmėms“. Ilgesniuose kelio ruožuose (1,1 km) didžiausias eismo įvykių skaičius gautas II ir III grupės keliuose. 2 km kelio ruožuose II grupės „juodosiose dėmėse“ eismo įvykių skaičius mažiausias. Ilgesniuose kelio ruožuose eismo įvykių skaičius auga greičiau didėjant eismo intensyvumui nei trumpesniuose kelio ruožuose (18 ir 19 priedai).

Fiksuojant eismo intensyvumą, tiriama eismo įvykių skaičiaus priklausomybė nuo kelio ruožo ilgio. Esant mažam intensyvumui (8000 aut./parą) labiausiai eismo įvykių skaičius daugėja, didėjant kelio ruožo ilgiui III grupėje. I grupėje buvo stebėti kelio ruožo ilgiai iki 1 km, II grupėje iki 1,5 km ir III grupėje – iki 2 km.

5.5 lentelė. Magistraliniuose keliuose esančiose „juodosiose dėmėse“ statistinių modelių regresijos lygčių parametrų įverčiai
Table 5.5. Values of parameters of regression equations of the statistical models on the black spots of the main roads
	Atsitiktinis dydis
	b
	c
	R
	R2
	Standartinė

paklaida
	Imties tūris  n

	
[image: image66.wmf]1

X


	0,218769
	0,350104

	26

	0,211643
	0,133534
	0,9840
	0,9682
	1,3740

	0,223181
	0,272786
	0,9840
	0,9675
	1,4580
	14

	0,195522
	0,338564
	0,9513
	0,9050
	1,6023
	26

	0,110025
	0,195395

	0,6927
	1,7024

	1,7054
	70

	
[image: image80.wmf]3

S


	0,241955
	0,214514
	0,9392
	0,8821
	2,3058
	14


5.4. Priemonių, skirtų eismo įvykių skaičiui „juodosiose dėmėse“ mažinti, parinkimo optimizavimas 

Šiame disertacijos poskyryje pateiktas priemonių, skirtų eismo įvykių skaičiui „juodosiose dėmėse“ mažinti, parinkimo optimizavimas. Buvo sudaryti atskiri matematiniai modeliai.

Daroma prielaida, kad jei jokių eismo saugumo gerinimo priemonių nediegsime, tai „juodosiose dėmėse“ per ateinančius 4-erius metus įvyks vidutiniškai (esant žinomai standartinei paklaidai) tiek eismo įvykių, kiek prognozuoja gautosios regresinės priklausomybės pagal kiekvienos „juodosios dėmės“ parametrus L ir N. 

Atskiros eismo saugumo gerinimo priemonės turi skirtingą poveikį eismo įvykiams su automobiliais ir eismo įvykiams su pėsčiaisiais ir dviratininkais, todėl pradinis optimizavimo modelis sudarytas eismo įvykiams su automobiliais ir eismo įvykiams su pėsčiaisiais bei dviratininkais.

Turime prognozuojamus vidutinius eismo įvykių su transporto priemonėmis ir eismo įvykių su pėsčiaisiais ir dviratininkais skaičius kiekvienai „juodajai dėmei“ iš konkrečios grupės (I, II arba III). Kai konkrečioje grupėje yra 

 poveikio koeficientai eismo įvykiams su transporto priemonėmis 

Bendras vidutinis eismo įvykių skaičius prognozuojamas i-tojoje dėmėje, įdiegus j-ąją prevencijos priemonę: 

Vidutinis eismo įvykių su transporto priemonėmis sumažėjimas įdiegus 
j-ąją prevencijos priemonę i-tojoje dėmėje:

Vidutinis eismo įvykių su pėsčiaisiais ir dviratininkais sumažėjimas įdiegus j-ąją prevencijos priemonę i-tojoje dėmėje:

Gaunama eismo įvykių skaičiaus pokyčių matrica:

Sudaroma žuvusiųjų skaičiaus pokyčių matrica: 

čia: 

 – vidutinis žuvusiųjų skaičius viename eismo įvykyje su transporto priemonėmis, 

 – vidutinis žuvusiųjų skaičius viename eismo įvykyje su pėsčiaisiais ir dviratininkais.

Optimalaus prevencijos priemonių parinkimo ir „juodosios dėmės“, kurioje bus diegiama prevencijos priemonė, optimalaus parinkimo, siekiant maksimaliai sumažinti žuvusiųjų skaičių, matematinis modelis:

čia: k – leidžiamų parinkti prevencijos priemonių skaičius; kintamojo 

, reikšmė 1 sprendinyje reiškia, kad i-tojoje „juodojoje dėmėje“ tikslinga diegti j-ąją prevencijos priemonę. Šio kintamojo reikšmė 0 rodo, kad tai daryti būtų neoptimalu; 

 – suminis prognozuojamas žuvusiųjų skaičiaus sumažėjimas, įgyvendinus optimalų prevencijos priemonių planą.

Uždavinio kintamieji 

, apibrėžia, kokia dalimi j-oji prevencijos priemonė gali būti diegiama (pavyzdžiui, sankryžos rekonstrukcija į žiedinę negali būti įrengiama dalinai, o apsauginiai atitvarai gali būti įrengiami tik avaringo kelio ruožo ilgyje ir pan.).

Šis matematinis modelis gali būti naudojamas norint sudaryti optimalų „juodųjų dėmių“ naikinimo planą, t.y. nustatyti „juodųjų dėmių“ naikinimo prioritetinį sąrašą su siūlomomis eismo saugumo gerinimo priemonėmis, kurios duotų didžiausią ekonominį efektą. 

Galima spręsti analogišką uždavinį su sužeistų skaičiaus pokyčių matrica:

čia: 

 – vidutinis sužeistųjų skaičius viename eismo įvykyje su transporto priemonėmis, 

 – vidutinis sužeistųjų skaičius viename eismo įvykyje su pėsčiaisiais ir dviratininkais.

Visai kitas prevencijos planas gaunamas, kai atsižvelgiama į prevencijos priemonių kainą.

Optimalaus prevencijos priemonių parinkimo ir „juodosios dėmės“, kurioje bus diegiama prevencijos priemonė, optimalaus parinkimo, siekiant maksimaliai sumažinti žuvusiųjų skaičių, matematinis modelis, kai įvertinama prevencijos priemonės kaina ir skiriamos lėšos:

čia 

 yra j-osios prevencijos priemonės diegmo i-tojoje „juodojoje dėmėje“ kaina. Parametras C yra priemonėms įgyvendinti skiriamų lėšų kiekis.

Kiekvienai „juodajai dėmei“ galima parinkti optimalų prevencijos priemonių planą, sprendžiant tiesinio optimizavimo uždavinį:

čia 

 binarusis kintamasis, jei j-oji prevencijos priemonė negali būti diegiama dalinai (pavyzdžiui, žiedinės sankryžos įrengimas); 

, kai j-oji priemonė gali būti diegiama dalinai (pavyzdžiui, apsauginių atitvarų įrengimas); 

 yra j-osios prevencijos priemonės kaina atitinkamoje „juodojoje dėmėje“ (kuri gali būti skirtis skirtingo ilgio kelio ruožuose).

, j-oji priemonė įrengiama dalinai.

Laukiamas vidutinis žuvusiųjų skaičiaus sumažėjimas toje „juodojoje dėmėje“ apskaičiuojamas pagal formulę:

Visos saugaus eismo gerinimo priemonės buvo suskirstytos į tris dalis, t.y. į priemones tinkančias atskirai kiekvienai sudarytai magistralinių kelių grupei – I kelių ruožai, kuriuose nėra sankryžų, II kelių ruožai kuriose yra vieno lygio sankryžos, III kelių ruožai, kuriuose yra dviejų lygių sankryžos (20 priedas). 

21 priede pateiktas sudarytas matematinio modelio projektas įskaitiniams eismo įvykiams prognozuoti bei modeliuoti optimalių eismo saugumo gerinimo priemonių pasirinkimą Lietuvos magistraliniuose keliuose.

Siekiant įvykdyti Europos parlamento ir tarybos direktyvoje 2008/96/EB 2008 m. lapkričio 19 d. „Dėl kelių infrastruktūros saugumo valdymo“ nustatytus uždavinius, Lietuvoje būtina esamų kelių saugumą didinti nukreipiant investicijas į didžiausio avaringumo kelio ruožus ir į tuos kelio ruožus, kuriuose yra didžiausios nelaimingų atsitikimų mažinimo galimybės. Remiantis naujausiomis mokslinėmis žiniomis būtina sudaryti patikimą ir nesudėtingą modelį įgyvendinant direktyvoje numatytus tikslus. Tam reikia atlikti labai išsamią visuose Lietuvos automobilių keliuose įvykusių eismo įvykių ir eismo intensyvumo kitimo istorinių duomenų analizę, suskaidyti Lietuvos automobilių kelius į daugybę homogeninių ruožų, pritaikyti matematinės statistikos bei optimizavimo 
metodus.

5.5. Penktojo skyriaus išvados 

1. Norint prognozuoti avaringumo situaciją naujai tiesiamuose arba rekonstruojamuose automobilių kelių ruožuose ir neleisti juose susidaryti „juodosioms dėmėms“, reikia atlikti avaringų kelių ruožų ir „juodųjų dėmių“ eismo saugumo situacijos matematinį modeliavimą naudojant istorinius avaringumo duomenis. Tam reikia atlikti išsamią Lietuvos automobilių keliuose įvykusių eismo įvykių ir eismo intensyvumo kitimo istorinių duomenų analizę, suskaidyti Lietuvos automobilių kelius į daugybę homogeninių ruožų, pritaikyti matematinės statistikos bei optimizavimo metodus.
2. Eismo įvykių modeliavimas, atliktas remiantis 1997–2008 metų įskaitinių eismo įvykių duomenimis magistraliniuose keliuose, leido sudaryti optimalaus prevencijos priemonių parinkimo matematinius modelius. Vienas iš sudarytų matematinių modelių leidžia optimaliai parinkti saugaus eismo gerinimo priemones, siekiant maksimaliai sumažinti žuvusiųjų skaičių esant neribotam lėšų kiekiui. Kitas matematinis modelis leidžia optimaliai parinkti saugaus eismo gerinimo priemones, siekiant maksimaliai sumažinti žuvusiųjų skaičių esant ribotoms finansinėms galimybėms.
3. Norint prognozuoti eismo įvykius ir nustatyti avaringų ruožų atsiradimo tikimybę naujai tiesiamuose bei rekonstruojamuose automobilių kelių ruožuose, reikia atlikti detalius eismo įvykių tyrimus visuose Lietuvos valstybinės reikšmės automobilių keliuose.

Bendrosios išvados
1. Atlikus Lietuvos automobilių keliuose įdiegtų saugaus eismo gerinimo priemonių efektyvumo analizę, nustatyta, kad iš 48 vertintų avaringų kelių ruožų, lauktų eismo saugumo pagerėjimo rezultatų nepasiekta 50 % kelių ruožų; laukiamo avaringumo koeficiento sumažėjimo nepasiekta – 15 % kelių ruožų; įdiegtos eismo saugumo gerinimo priemonės pasiteisino 50 % tirtų kelių ruožų.

2. Išnagrinėjus saugaus eismo gerinimo priemonių, įdiegtų Lietuvos valstybinės reikšmės automobilių keliuose, pagrindimo rezultatus 1995–2006 m., atlikus avaringumo rodiklių analizę po specialių priemonių įdiegimo bei detaliai išanalizavus tik iš dalies pasiteisinusias saugaus eismo gerinimo priemones, nustatyta, kad šiuo metu Lietuvoje taikoma saugaus eismo gerinimo priemonių pagrindimo metodika neleidžia tiksliai parinkti saugaus eismo gerinimo priemonių avaringuose kelių ruožuose.

3. Atlikus kitose užsienio šalyse taikomų saugaus eismo gerinimo priemonių pagrindimo metodikų analizę ir vertinimą,naudojant Microsoft Office Access programą buvo sukurta duomenų bazė, kuri veikia kaip atskira programa „Saugaus eismo priemonių vertinimas“. 
4. Sukurta ir bandomaisiais skaičiavimais patikrinta programa „Saugaus eismo priemonių vertinimas“ įvertina avaringame ruože arba „juodojoje dėmėje“ numatomų diegti inžinerinių eismo saugumo gerinimo priemonių efektyvumą, taikant siūlomus saugaus eismo gerinimo priemonių poveikio, elastingumo, eismo intensyvumo bei prevencijos priemonių kainų augimo prognozių koeficientus, atsižvelgiant į ekonominę padėtį šalyje, leidžia prognozuoti eismo įvykius bei jų nuostolius.
5. Atlikus tyrimus saugaus eismo gerinimo priemonių sąrašas papildytas 59-iomis naujomis priemonėmis. Naujojoje „Saugaus eismo priemonių vertinimo“ programoje įvesta 131 priemonė. Numatyta galimybė įvesti naujas eismo saugumo gerinimo priemones, kurių nėra sąraše.
6. Naudojant 1997–2008 metų įskaitinių eismo įvykių duomenis magistraliniuose keliuose (analizuoti 7095 įskaitiniai eismo įvykiai) atliktas eismo įvykių modeliavimas, kuris leido sudaryti optimalaus prevencijos priemonių parinkimo matematinį modelį magistraliniams keliams. 
7. Norint prognozuoti avaringumo situaciją naujai tiesiamuose arba rekonstruojamuose automobilių kelių ruožuose ir neleisti juose susidaryti „juodosioms dėmėms“, reikia atlikti išsamią Lietuvos automobilių keliuose įvykusių eismo įvykių ir eismo intensyvumo kitimo istorinių duomenų analizę, suskaidyti Lietuvos automobilių kelius į daugybę homogeninių ruožų, pritaikyti matematinės statistikos bei optimizavimo metodus.

Priedai

Priedai pateikiami elektroninėje laikmenoje.

1 priedas. Lietuvoje naudojamos eismo saugumo gerinimo priemonių pagrindimo metodikos TARVAL matematinis modelis

2 priedas. Naudojamos eismo saugumo priemonės ir jų poveikio koeficientai pirmojoje TARVAL programos versijoje
3 priedas. Laiko iki eismo įvykio nustatymas (TA)

4 priedas. Konfliktinės situacijos registravimo forma

5 priedas. Saugaus eismo gerinimo priemonių įtaka eismo įvykių skaičiui Baltarusijoje
6 priedas. Saugaus eismo gerinimo priemonių įtaka eismo įvykių skaičiui Lenkijoje
7 priedas. 1999 m. pasirinktuose kelio ruožuose įdiegtų saugaus eismo gerinimo priemonių detalus vertinimas

8 priedas. 2000 m. pasirinktuose kelio ruožuose įdiegtų saugaus eismo gerinimo priemonių detalus vertinimas

9 priedas. 2001 m. pasirinktuose kelio ruožuose įdiegtų saugaus eismo gerinimo priemonių detalus vertinimas

10 priedas. 2002 m. pasirinktuose kelio ruožuose įdiegtų saugaus eismo gerinimo priemonių detalus vertinimas

11 priedas. Dalinai pasiteisinusių saugaus eismo gerinimo priemonių vizualinių tyrimų medžiaga ir saugaus eismo situacijos analizė

12 priedas. Saugaus eismo gerinimo priemonės ir jų poveikio koeficientai TARVAL, TARVA, Baltarusijos ir Lenkijos metodikose

13 priedas. „Saugaus eismo priemonių vertinimo“ kompiuterinės programos naudotojo vadovas

14 priedas. Bandomųjų skaičiavimų rezultatai

15 priedas. Po bandomųjų skaičiavimų patikslinti saugaus eismo priemonių poveikio koeficientai 

16 priedas. Įvairaus ilgio magistralinių kelių ruožų vidutinio eismo įvykių skaičiaus priklausomybė nuo skirtingo eismo intensyvumo ir kelio ruožo ilgio

17 priedas. Atsitiktinių dydžių santykinių dažnių poligonai

18 priedas. Eismo įvykių ir nukentėjusiųjų skaičiaus priklausomybė nuo eismo intensyvumo ir nuo kelio ruožo ilgio

19 priedas. Eismo įvykių ir nukentėjusiųjų skaičiaus prognozė skirtingų tipų „juodosiose dėmėse“ 

20 priedas. Saugaus eismo gerinimo priemonių sąrašas atskiroms magistralinių kelių grupėms 

21 priedas. Sudarytas matematinio modelio projektas įskaitiniams eismo įvykiams magistraliniuose keliuose prognozuoti 

Esamas eismo saugumo situacijos pasikeitimas

Esamas eismo


įvykių skaičius 

Vidutinis avaringumas ir jo kitimas kelio ruože





Įskaitinių eismo įvykių skaičius kelio ruože


(5 metų)





1) Tinkamas esamos eismo saugumo situacijos įvertinimas


2) Pavyzdžiui, transporto eismo ar kelio aplinkos pasikeitimas
























































































































































































































































Įskaitinių eismo 


įvykių skaičiaus sumažėjimas




















Esminiai trūkumai





Galimos eismo įvykio priežastys  





Esami trūkumai ir veiksniai











Prognozuojamas eismo įvykių skaičius














Eismo saugumo gerinimo priemonė ir jos poveikio koeficientas











Vidutinis eismo įvykių padarinių sunkumas ir jo pokytis





Išvengtų eismo įvykių skaičius












































Tamsus paros metas





Kelio dangos būklė





Nepalankios oro sąlygos





Išoriniai veiksniai





Veiksniai, darantys įtaką santykiniam eismo įvykių skaičiui sankryžose





Santykinis�prisijungiančių kelių arba sankryžų skaičius





Reljefas





Kiti žmogiškieji�veiksniai





Rūkymas vairuojant automobilį





Pokalbiai telefonu vairuojant 





Vidutinio važiavimo greičio 





Alkoholio poveikis





Eismo dalyvių lytis





Eismo dalyvių amžius





Pėstieji ir�dviratininkai





Veiksniai, susiję su�eismo dalyviais





Saugų eismą�veikiantys veiksniai





Kelių eismo taisyklių pažeidimo tipas, eismo įvykių


kategorija ir tipas





Eismo dalyvių klaidos





Eismo įvykių, kelių ir eismo


sąlygų charakteristikos





Eismo įvykių statistikos duomenų analizė





Informacijos apie visus eismo įvykius rinkimas





Eismo sąlygų analizė





Oro sąlygų charakteristika





Eismo


 charakteristika





Informacijos apie eismo sąlygas rinkimas





3 blokas – lyginimas ir išvados





2 blokas – tyrimai





1 blokas – tyrimai





Eismo įvykio tyrimas





Eismo sąlygų tyrimas





Eismo įvykio koncentracijos vieta





Kelio


 parametrai

